
转讜住驻讜转



 讜讗诪专 诇讜 驻专注转讬讱 讘讝诪谞讬 讗诪讗讬 诇讗 讻讜'. 讛讜讛 诪爪讬 诇砖谞讜讬讬 讛讗 讚拽转谞讬 讘讞讝拽转 砖诇讗 谞转谉 讛讬讬谞讜 讘转讜讱 讝诪谞讜 讗讜 讘讝诪谞讜 讜讗诪专 驻专注转讬讱 讘转讜讱 讛讝诪谉 讚诇讬讻讗 诪讬讙讜 讻讚驻专讬' 诇注讬诇 讗讘诇 诇讗讞专 讝诪谞讜 讛讜讬 讘讞讝拽转 砖谞转谉 讚讘诪拽讜诐 讞讝拽讛 讗诪专讬谞谉 诪讛 诇讬 诇砖拽专 讗讱 谞讬讞讗 诇讬讛 诇砖谞讜讬讬 讛转诐 诪讬诪专 讗诪专 诪讬 讬讬诪专 讚诪讞讬讬讘讬 诇讬 专讘谞谉 讚诇讗 转讬拽砖讬 谞诪讬 诇讗讘讬讬 讜诇专讘讗: 讻诇 讛讗讜诪专 诇讗 诇讜讬转讬 讻讗讜诪专 讻讜'. 讛拽砖讛 讛''专 讬爪讞拽 诪讛 爪专讬讱 讻讗谉 诇讟注诐 讻诇 讛讗讜诪专 讻讜' 讛讗 讜讚讗讬 讻讬讜谉 砖讻讘专 讛讜讚讛 转讜 诇讗 诪讛讬诪谉 诇讜诪专 砖诇讗 诇讜讛 讚讘砖诇诪讗 讘砖讘讜注讜转 (讚祝 诪讗: 讜砖诐 讚''讛 讻诇) 爪专讬讱 诇讛讗讬 讟注诪讗 砖讗讜诪专 诇讜 诪谞讛 诇讬 讘讬讚讱 讜讛诇讛 讗讜诪专 诇讛讚''诪 讜讗转讜 注讚讬诐 讜讗诪专讬 专讗讬谞讜 砖诇讜讛 讜驻专注 讛砖转讗 讛讗 讚拽讗诪专讬 住讛讚讬 砖诇讜讛 诪讛讬诪谞讬 讜讛讗 讚拽讗诪专讬 驻专注 诇讗 诪讛讬诪谞讬 讚讛讗 讗讬讛讜 拽诪讻讞讬砖 诇讛讜 讚讗诪专 诇讗 诇讜讬转讬 讜讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬 讗讘诇 讛讻讗 诇讗 爪专讬讱 讻诇诇 讜讗讜诪专 专''讬 讚讗讬爪讟专讬讱 诇讗砖诪讜注讬谞谉 讚诇讗 诪爪讬 诇诪讬诪专 讛讗讜诪专 诇讗 诇讜讬转讬 诇讗 砖诇讗 诇讜讛 讻诇诇 讗诇讗 讻讗讬诇讜 诇讗 诇讜讬转讬 诇驻讬 砖驻专注转讬 拽诪''诇 讚讻讗讬诇讜 讗讜诪专 诇讗 驻专注转讬 讘讛讚讬讗: 住诪讱 诇驻诇讙讗 住诪讱 诇讻讜诇讛. 讛讗讬 诇驻诇讙讗 讗讬讬专讬 讘讬谉 诇讗讜专讱 讘讬谉 诇讙讜讘讛: 讜诪讜讚讛 专讘 讛讜谞讗 讘拽专谞讗 讜诇讜驻转讗. 诪驻专砖 专''转 拽专谞讗 诇讛讬讻专 砖诇讗 讬讗专讬讱 讛讞讜诪讛 讬讜转专 砖讘住讜祝 讗讜转讜 讻讜转诇 砖住诪讱 讻讬讬驻讬讛 诇拽专谞讗 讻诇驻讬 讻讜转诇讜 砖诇 讞讘讬专讜 讜诇讜驻转讗 讛讜讬 讛讬讻专 砖诇讗 讬讙讘讬讛 讛讻讜转诇 讬讜转专 讻讙讜谉 砖注砖讛 讛讬讻专 讘专讗砖 讛讞讜诪讛 诇驻讬 砖专讙讬诇讬谉 诇注砖讜转 讛讞讜诪讛 爪专讛 诇诪注诇讛 砖讬驻诇讜 讛讙砖诪讬诐 诪讞讜抓 诇讞讜诪讛 讜诇讗 讬砖讛讜 砖诐 讜诪讜讚讛 专讘 谞讞诪谉 讘讗驻专讬讝讗 讛讬讗 讛讬讻专 砖讬讗专讬讱 注讚讬讬谉 讛讻讜转诇 砖讘住讜祝 讗讜专讱 讛讞讜诪讛 讗讬谞讜 砖讜讛 讗诇讗 讗讘谉 讗讞转 讘讜诇讟转 讜讗讞转 砖讜拽注转 讚讜讚讗讬 注讚讬讬谉 讬讗专讬讻谞讜 讜讗拽讘注转讗 讚讻砖讜专讬 讛讬讬谞讜 砖注砖讛 诪拽讜诐 讛谞讞转 专讗砖讬 拽讜专讜转 讚诪讜讻讞 砖住讜驻讜 诇讛讙讘讬讛 注讚 砖讬注讜专 讙讜讘讛 注诇讬讬讛: 

专讘讬谞讜 讙专砖讜诐

讜讛诇讛 讗讜诪专 诇驻谞讬 注讚讬诐 讛谉. 讗讬谉 诇讱 讘讬讚讬 诪注讜诇诐 讞讬讬讘 讛讜讗讬诇 讜讛讜讚讛 诇讜 诪注讬拽专讗:



驻专注转讬讱 讘讝诪谞讜. 讘讗讜转讜 [讛讬讜诐] 砖转讘注讜. 讗诇诪讗 讚讘诪拽讜诐 讞讝拽讛 诇讗 讗诪专讬' 诪讛 诇讬 诇砖拽专. 诇讗 诇注讜诇诐 讘注诇诪讗 讗诪专讬' 诪讛 诇讬 诇砖拽专 讜讛讻讗 讻讬 讗诪专 诇讬讛 讗讬讚讱 讗讬谉 诇讱 讘讬讚讬 诪砖讜诐 诪讗讬 讞讬讬讘 诇讗讜 讝诪谉 讜转讜讱 讝诪谉 讗讬讻讗 讛讻讗. 讗诇讗 诪砖"讛 讞讬讬讘 讗转诪讜诇 讗诪专 诇讜 讛谉 讘驻谞讬 注讚讬诐 讜注讻砖讬讜 讗诪专 诇讬讛 讗讬谉 诇讱 讘讬讚讬 讻诪讗谉 讚讻驻专 诇讬讛 讘转专 讛讜讚讗转讜 讚诪讬 讗)[讗讜诇讬 爪"诇 讘转专 讛讜讚讗转讜 讚诪讬 讜讻讛讬讻讬 讚讗讜诪专 诇讗 诇讜讬转讬 讜讬砖 注讚讬诐 砖诇讜讛 讚讗讬谞讜 讬讻讜诇 诇讜诪专 诇讜 讚驻专注转讬 讚诪讬 讜讞讬讬讘 诇驻专讜注 讜讻讜']: 讛讻讗 讗诪专 诇讜讬转讬 讜讬砖 注讚讬诐 砖诇讗 讬讻讜诇 诇讜诪专 诇讗 驻专注转讬 讚诪讬 讜讞讬讬讘 诇驻专讜注 讜诇注讜诇诐 诪讬讛讗 诇讬讻讗 诇诪讬砖诪注 诪讬谞讛:



驻讬住拽讗 住诪讱 诇讜 讻讜转诇 讗讞专. 讻讚驻专讬砖讬转 诇注讬诇:



住诪讱 诇驻诇讙讗 住诪讱 诇讻讜诇讛. 砖讗诐 住诪讱 讝讛 讻讜转诇 讻谞讙讚 讗讜转讜 讻讜转诇 砖讛讙讘讬讛讜 讞讘讬专讜 诪砖诇讜 讜诇讗 讛讗专讬讻讜 讻砖讬注讜专 讗讜转讜 讻讜转诇 讻讜诇讜 讗诇讗 讻谞讙讚 讞爪讬讜 (诪砖讜诐 讚讗诪专 住诪讱 诇讻讜诇讛) 讗注驻"讻 讗诪专 专讘 讛讜谞讗 诪讙诇讙诇讬谉 注诇讬讜 讗转 讛讻诇 讜讬转谉 讞诇拽讜 讛诪讙讬注 讘讻诇 讛讻讜转诇 讗注"驻 砖诇讗 住诪讱 讗诇讗 讻谞讙讚 讞爪讬讜 诪砖讜诐 讚讗诪专讬' 讛讬讜诐 讗讜 诇诪讞专 讬诪诇讱 讘注爪诪讜 讜讬讗专讬讻谞讜 讻谞讙讚 讻讜诇讜:



诪讛 讚住诪讱 住诪讱. 砖讻谞讙讚 讗讜转讜 砖讬注讜专 砖住诪讱 讬转谉 讞诇拽讜 讜转讜 诇讗 讚诇讗 诪讞讬讬讘讬 诇讬讛 注讻砖讬讜 诪砖讜诐 讛讬讜诐 讜诪讞专:



讘拽专谞讗 讜诇讜驻转讗. 拽专谞讗 砖讗诐 讛转讞讬诇 讗讜转讜 讻讜转诇 砖住诪讱 诪专讞讜拽 砖诇讗 讻谞讙讚 讗讜转讜 讻讜转诇 砖讛讙讘讬讛 讞讘讬专讜 讗诇讗 住讜驻讜 砖诇 讗讜转讜 讻讜转诇 砖住诪讱 讗讜转讜 讻谞讙讚 讝讜讬转 砖诇 讗讜转讜 讻讜转诇 砖讛讙讘讬讛 讞讘讬专讜 讘讛讗 诪讜讚讛 专讘 讛讜谞讗 砖讗讬谉 诪讙诇讙诇讬谉 注诇讬讜 诇讬转谉 讗诇讗 讻谞讙讚 讞诇拽讜 讘讗讜转讜 拽专谉 砖讗诐 讛讬讛 讚注转讜 诇住讜诪讻讜 讛讬讜诐 讜诪讞专 讻讜诇讜 讻谞讙讚 讗讜转讜 讻讜转诇 诇讗 讛讬讛 讘讜谞讛 诪砖讱 讘谞讬谞讜 诇爪讚 讗讞专 诇讜驻转讗 讗谞驻谞讚讬"祝 讘诇注"讝 讻诇讜诪专 砖诇讗 住诪讱 讛讗讬 讻讜转诇 讻谞讙讚 讙讜讘讛 砖诇 讻讜转诇 讞讘讬专讜 讗诇讗 讛讙讘讬讛讜 讻谞讙讚 诪讞爪讬转 讻讜转诇讜 砖诇 讞讘讬专讜 讜诇讗 诪砖讜诐 讘讬转 讗诇讗 诇拽专讜转 注诇讬讜 诪注讟 讘讛讗 诪讜讚讛 专讘 讛讜谞讗 砖诇讗 讬转谉 讗诇讗 讻谞讙讚 讗讜转讜 讙讜讘讛 砖诇 讗讜转讜 诇讜驻转讗 诇驻讬 砖讗讬谉 讘讚注转讜 诇讛讙讘讬讛讜 讬讜转专:



讜诪讜讚讛 专讘 谞讞诪谉 讘讗驻专讬讝讗. 讛讬讬谞讜 诪讜专驻讟"讗 讘诇"注 讗注"讙 讚讗诪专 专讘 谞讞诪谉 诇诪讗讬 讚住诪讱 住诪讱 讚诇讗 讬转谉 讗诇讗 讻谞讙讚 砖讬注讜专讗 讚住诪讱 诪讜讚讛 砖讗诐 住诪讱 讻讜转诇讜 讻谞讙讚 讞爪讬讜 讙讘讜讛 讻诪讜 讗讜转讜 讻讜转诇 砖讛讙讘讬讛 讞讘讬专讜 讜讞爪讬讜 讛讗讞专 注砖讛 谞诪讜讱 讜讛谞讬讞 注诇 讛谞诪讜讱 讗驻专讬讝讗 讜讚讗讬 讙诇讬 讚注转讬讛 讚讛讬讜诐 讜诪讞专 讬谞讬讞 注诇 讗讜转讜 讗驻专讬讝讗 拽讜专讜转 讜讬讙讘讬讛讜 讘砖讜讛 诇讗讞专 讝诪谉 讜讘讞讗讬 诪讜讚讛 专讘 谞讞诪谉 讚诪讙诇讙诇讬谉 注诇讬讜 讗转 讛讻诇 讜讗讬转 讚讗诪专讬 讗驻专讬讝讗 (谞转专) [谞住专] 讗专讜讱 砖诪砖拽注讬谉 讘讗讜专讱 讛讻讜转诇 讜讘讜谞讬谉 注诇讬讜 讻讚讬 砖转拽砖专 讛讻讜转诇 讬驻讛 讜讻谉 讘拽讘注转讗 讚讻砖讜专讬 砖讗诐 注砖讛 讘讗讜转讜 诪讞讬爪讛 讛谞诪讜讱 诪拽讜诐 讞讜专讬谉 讻讚讬 诇拽讘讜注 讘讛谉 诇讗讞专 讝诪谉 拽讜专讜转 讗注"讙 讚讛砖转讗 诇讗 拽讘注 讘讛谉 诪讙诇讙诇讬谉 注诇讬讜 讗转 讛讻诇 讚讙讬诇讛 讚注转讜 讚诇讗讞专 讝诪谉 讬注砖讛 砖诐 注诇讬讬讛 讜讬讙讘讬讛讜:



讘讬 讻讜讬 诇讗 讛讜讬 讞讝拽讛. 讻讙讜谉 住诪讱 讻讜转诇讜 诇讞爪专 讞讘讬专讜 讜讛讜讬 讘讻讜转诇讜 砖诇 讝讛 讞诇讜谞讜转 讞讜专讬谉 诇爪讚 讞爪专 讞讘讬专讜 讗讬谉 讬讻讜诇 讞讘专讜 诇讛讞讝讬拽 讘讝讛 讛讻讜转诇 讜诇讜诪专 砖讬砖 诇讜 讞诇拽 讘讝讛 讛讻讜转诇 诪讞诪转 讗诇讜 讛讞讜专讬谉 讛驻转讜讞讬谉 诇专砖讜转讜 讜讗注"讙 讚注讘讬讚 讘讬讛 讘讛谞讛讜 讻讜讬 讛诪诇讟讛 讻注讬谉 砖注讜砖讬谉 讘讞诇讜谞讜转 砖拽讜讘注讬谉 砖诐 讛拽讜专讜转 诪拽讬驻讬谉 讛讞讜专 讘诇讘谞讬诐 讻讚讬 砖诇讗 讬专拽讘讜 专讗砖讬 讛拽讜专讜转 诪诇讞诇讜讞 讛讞讜诪专 讜讗注"驻 砖讟讜注谉 讘注诇 讞爪专 讗谞讬 注砖讬转讬 讻诇 讝讛 讗讬谉 讞讝拽讛 诇讞讘讬专讜 诇讟注讜谉 砖讬砖 诇讜 讞诇拽 讘讻讜转诇 诪讞诪转 讗讜转谉 讛诪诇讟讜转 诪砖讜诐 讚诪爪讬 讗诪专 讘注诇 讛讻讜转诇 讛讗讬 讚注讘讚讬 讛讻讬 诪爪讚 砖诇讱 诇讛讻讬 注讘讚讬 讚讻讬 诪驻讬讬住转 诇讬 讜转拽谞讛 诪诪谞讬 砖讬讛讗 诇讱 专砖讜转 诇讛砖转诪砖 讘讻讜转诇讬 讜诇拽讘讜注 讘讜 拽讜专讜转 砖讬讛讬讜 诪讝讜诪谞讬谉 讛讞讜专讬谉 讜诇讗 转爪讟专讱 诇讞转讜专 讘讻讜转诇 讚诇讗 诪讬转专注 讗砖讬转讗讬:



讗讞讝讬拽 诇讛讜专讚讬. 砖讗诐 讛讬讛 诇讗讞讚 讞讝拽讛 讘讻讜转诇 讞讘讬专讜 诇拽讘讜注 讘讜 讝讬讝讬谉 诇讗 讬拽讘注 讘讜 拽讜专讜转 讚讬讻讜诇 诇注讻讘 注诇讬讜 讜诇讜诪专 讗诐 讛讜讞讝拽转 诇讝讬讝讬谉 砖讛诐 讚拽讬谉 砖讗讬谉 诪专注讬谉 讗转 讛讻讜转诇 讻诇 讻讱 讻拽讜专讜转 讜讚讗讬 诇讗 转讞讝讬拽 讘讜 诇拽讘讜注 拽讜专讜转讬讱 砖讛诐 注讘讬谉:



讗讬讻讗 讚讗诪专讬 讗讞讝讬拽 诇讛讜专讚讬 讗讞讝讬拽 诇讻砖讜专讬. 讛讜讗讬诇 讜讛讞讝讬拽 讘讜 讘讻讜转诇 拽讬讘注 诪讛 砖讬专爪讛:



讗讞讝讬拽 诇砖驻讻讬. 砖讗诐 讬砖 诇讗' 讞讝拽讛 砖诪专讝讬讘讜 诪拽诇讞 诇讞爪专 讞讘讬专讜 讗诐 讬专爪讛 诇住诇拽 讗转 诪专讝讬讘讜 讜诇讛谞讬讞 讻诇 讘)[讗讜诇讬 爪"诇 诇住诇拽 讗转 诪专讝讬讘讜 讜诇讛谞讬讞 砖讬讝讜讘 讛诪讬诐 诪讻诇 转拽专转讜 讘谞讬讟讜祝 讜讻讜']: 转拽专转讜 讘谞讬讟讜祝 讬讻讜诇 讞讘讬专讜 诇注讻讘 注诇讬讜 讜讬讻讜诇 诇讟注讜谉 讟讜讘 诇讬 诇拽讘诇 诪讬诪讬讱 讘诪拽讜诐 讗' 讬讜转专 诪讻诪讛 诪拽讜诪讜转:



讗讬讻讗 讚讗诪专讬. 讗讞讝讬拽 谞诪讬 诇谞讟讬驻讬 讚讬讻讜诇 讝讛 讘注诇 讛讙讙 诇讟注讜谉 诪讗讞专 砖讛讜讝拽拽转 诇拽讘诇 诪讬诪讬讬 诪讛 诇讬 讘砖驻讻讬 诪讛 诇讬 讘谞讟讬驻讬:



讗讘诇 诇爪专讬驻讗 讚讗讜专讘谞讬. 讻诇讜诪专 讛谞讬 诪讬诇讬 讚讗诪专讬谉 讗讞讝讬拽 诇砖驻讻讬 讗讞讝讬拽 诇谞讟驻讬 讗诐 讛讙讙 诪讻讜住讛 诪谉 讚驻讬谉 砖讘讜诇注 讛诪讬诐 讗讘诇 讗诐 诪讻讜住讛 讘爪专讬驻讗 讚讗讜专讘谞讬 讘讗讙讜讚讜转 砖诇 讙诪讬 讗讜 砖诇 拽谞讬诐 砖诪拽诇讞转 讛诪讬诐 讛专讘讛 砖讗讬谉 砖讜讛讛 讘讛谉 讛诪讬诐 讬讻讜诇 诇注讻讘 注诇讬讜: 讙)[专"诇 讚讗讬讻讗 讚诪驻专砖讬 驻讬专讜砖 讗讞专 讘爪专讬驻讗 讚讗讜专讘谞讬: 讗讬讻讗 讚讗诪专讬 讛讬讬谞讜 爪专讬驻讗 讚讗讜专讘谞讬 讻诇讜' 讛谞讬 诪讬诇讬 讚讗讬谉 讬讻讜诇 诇注讻讘 注诇 谞讟驻讬 讗诐 讛讙讙 注砖讜讬 讻诪讜转 讻诇 讙讙讬谉 砖讗讬谉 诪谞讟祝 讗诇讗 诪砖谞讬 注讘专讬 讛讘讬转 讗讘诇 讘谞讜讬 讻注讬谉 爪专讬祝 讛讜讟"讗 讘诇"注 砖讛讜讗 注讙讜诇 讜诪谞讟祝 讘讻诇 住讘讬讘讜转讬讜 诇讗 [讗讞讝讬拽] 讜讬讻讜诇 诇注讻讘 注诇讬讜:





专诪讘"谉

讜讛讗 讚讗拽砖讬谞谉 诪讛' 讚转谞讬' 诪谞' 诇讬 讘讬讚讱 讜讻讜'. 讛讜讛 诇讬讛 诇讗讜拽诪讬 讻讜诇讗 讘讬讜诪讗 讚诪砖诇诐 讝诪谞讬讛 谞转转讬讜 诇讱 讘讝诪谞讜 驻讟讜专 驻专注转讬讱 讘转讜讱 讝诪谞讬 讞讬讬讘 讚诇讗 讗诪专讬谞谉 诪讙讜 讘讻讬 讛讗讬 讙讜讜谞讗 诇驻讜诐 诪讗讬 讚驻专讬砖讜 诪拽爪转 专讘讜讜转讗 讝"诇 讻讚诇注讬诇 讗诇讗 讚注讚讬驻讗 诪讬谞讬' 讚讞讬 诇讛 诇讗驻讜讻讛 诇住讘专讬' 讜讗驻砖' 讚诪砖诪注 诇讬讛 诇诪拽砖讛 谞转转讬讜 诇讱 讻讘专. 



讚讗诪专 诪专 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬. 讗讬讻讗 诇诪讬讚拽 诇"诇 讛讗讬 讟注诪讗 讛"诇 诇诪讬诪专 讚诇讗讜 讻诇 讻诪讬谞讬' 诇讜' 诇讛讚"诪 砖讛专讬 讛讜讚讛 讜讛讗讬 讟注诪讗 诇"爪 讗诇讗 诇讗讜诪专 诇讗 诇讜讬转讬 讜讛讘讬讗 注讚讬诐 讚讗讜讝讬祝 讜驻专注 讻讚讗讬' 讘诪住' 砖讘讜注讜转. 讜讬砖 诇驻专砖 砖讛讜爪专讱 诇讜诪专 讻谉 砖诇讗 讬注诇讛 注诇 讛讚注转 诇讜诪专 诪讬诇转讗 讚诇讗 专诪讬讗 注诇讬讛 讚讗讬谞讬砖 讛讬讛 讜诇讗讜 讗讚注转讬' 讻讬讜谉 砖诇讜讛 讜驻专注 讗讬 谞诪讬 讛讻讬 拽讗' 诇讗 讛讬讜 讚讘专讬诐 诪注讜诇诐 砖诇讜讬转讬 讜诇讗 驻专注转讬 拽诪"诇 砖讻诇 讛讗讜诪' 诇讗 诇讜讬转讬 讻讗讜' 诇讗 驻专注转讬 讚诪讬 讜诇讗 诪转专爪讬谞谉 讚讬讘讜专讬讛 讗驻讬' 讘讗讜 注讚讬' 讜讗诪专讜 砖诇讜讛 讜驻专注 讜讬砖 诇驻' 讚讘注讗 诇转专讜爪讬 讗讬谉 诇讱 讘讬讚讬 讞讬讬讘 讗注"驻 砖讘讗讜 注讚讬诐 讜讗诪专讜 诇讜讛 讜驻专注 讚讗讬 诇讗 讘讗讜 注讚讬' 驻砖讬讟讗 砖讗驻讬诇讜 讘讞讜讝专 讛讜讗 讜讟讜注谉 驻专注转讬 讜讚讗讬 砖讗讬谞讜 讞讜讝专 讜讟讜注谉. 



讙诪': 讘讬 拽讜专讬 诇讗 讛讜讬 讞讝拽讛. 驻讬' 砖讗诐 讘谞讛 讗转 讛讻讜转诇 诇诪注诇' 诪讚"讗 讜讛谞讬讞 砖诐 诪爪讚 讞讘讬专讜 讘讬 拽讜专讬 讗讬谞讜 讬讻讜诇 讝讛 诇讜诪专 驻专注转讬讱 讘转讜讱 讝诪谞讬 讜诪驻谞讬 讻讱 注砖讬转 讘砖注转 讘谞讬' 讘讬 拽讜专讬 诪砖讜诐 讚讗"诇 讗诪讬谞讗 讗讬 诪驻讬讬住 诇讬 诇讗 转讬转专注 讗砖讬转讗讬 讛讬诇讻讱 讗驻讬诇讜 诇讛谞讬讞 砖诐 专讗砖讬 拽讜专讜转 讘讗讜转谉 讘讬 拽讜专讬 讗讬谞讜 讬讻讜诇 讜讻"砖 讗讞专讜转. 



讗讞讝讜拽 诇讛讜讚讜专讬 讗讞讝讜拽 诇讻砖讜专讬. 讬"诪 讚讗诪转谞讬' 拽讗讬 诇讜诪专 砖讗诐 讘谞' 讗讞' 诪砖诇讜 讜讛讞讝讬拽 讗讞"讻 讝讛 讜住诪讱 砖诐 专讗砖讬 讛讜讚讜专讬 讗讞讝讬拽 诇讻砖讜专讬. 讚讗诪专讬谞谉 驻讬讜住讬 驻讬讬住讬讛 诇讙诪专讬 诇住诪讜讱 砖诐 讻讚专讱 砖讛讬讛 诇讜 诇住诪讜讱 讗诇讜 住讬讬注讜 诪转讞诇讛 讜讻讚专讱 砖住诪讱 讞讘讬专讜 讘爪讚 讗讞专 讜讗讬谉 讗讜诪专讬谉 诇讗 驻讬讬住讜 讗诇讗 诇谞讬注讜抓 讝讛 诪讗讞专 砖讛诪拽讜诐 砖诇 砖谞讬讛诐 讘讞讝拽转 砖谞讬讛诐 讛讜讗 注讜诪讚 讜讬讚 砖谞讬讛诐 砖讜讛 讘讻讜转诇 讜讘诪拽讜诐 讜诇讗讜 讘讞讝拽转 讟注谞讛 讜诪讞讬诇讛 讗住拽讬谞谉 讗诇讗 讘讞讝拽转 砖谞转谉 讜讗注"讙 讚讛讗 住诪讻讬' 诇讛 讚谞讟驻讬 讜砖讜驻讻讬 讘讞讝拽转 讟注谞讛 讜诪讞讬诇讛 讛讬讗 诇讗 诪驻谞讬 砖讛谉 砖讜讜转 讚驻讬专讜砖谉 住专讜讻谉 讗诇讗 诪驻谞讬 砖讛谉 砖讜讜转 讘诪讞诇讜拽转 专讘 谞讞诪谉 讜专讘 讬讜住祝, 讻讱 驻专"转 讝"诇.
讜讗讞专讬诐 讗讜诪专讬诐 讚讘讞讝拽转 讟注谞转 诪讞讬诇讛 讛讬讗 注诇 讻讜转诇 砖讛讬讗 (注诇) [砖诇] 讞讘讬专讜 诇讙诪专讬 讛诪拽讜诐 讜讛讗讘谞讬诐 讜诪砖诇讜 讘谞讗讜 讜讘讗 讝讛 讜住诪讱 砖诐 讜讛讞讝讬拽. 讜讗"转 讜讛专讬 讗诪专 注诇讬讜 砖讘讗 诇砖谞讜转 讘讙讜讬诇 讗讬谉 砖讜诪注讬谉 诇讜 讘讙讝讬转 砖讜诪注讬谉 诇讜 讘驻专' 讛讘讬转 讜讛注诇讬讛 讬"诇 讚讛讻讬 驻讬专讜砖讛 砖讗诐 讛讞讝讬拽 诇注砖专讛 讛讜讚专讬 讬讻讜诇 诇讬转谉 砖诐 讞诪砖' 讻讜砖专讬 讜讘诇讘讚 砖诇讗 讬讜住讬祝 注诇 讛讻讜讘讚 讛专讗砖讜谉 讜拽诪"诇 讚诇讗 诪专注讗 讗砖讬转' 讘讻讬 讛讗讬 讙讜谞', 讜谞专讗讛 砖讝讛 讚专讱 驻讬专讜砖 专砖"讬 讝"诇.
讜讛讜讬 讬讜讚注 砖诇讗 谞讗诪专讜 讚讘专讬' 诇驻讬专讜砖 讛讝讛 讗诇讗 诇讜诪专 砖讻诇 讝诪谉 砖讛讻讜转诇 拽讬讬诐 诇讗 讬住诇拽 谞讬注讜爪讜, 讗讘诇 谞驻诇 讗讬谉 诇讜 讘诪拽讜诐 讻诇讜诐, 讗讗"讻 讛讞讝讬拽 讘讻讱 砖诇砖 砖谞讬诐 讜讘讗 诪讞诪转 讟注谞讛.
讜讬"讗 讗驻讬' 讘讞讝拽转 砖诇砖 讜诪讞诪转 讟注谞讛 砖讗讬谉 住诪讬讻' 讛拽讜专讜转 砖诇 讝讛 讞讝拽讛 诇诪拽讜诐 讛讻讜转诇 诪讗讞' 砖讛讜讗 讬讚讜注 诇讗讞讚 (谞驻诇) 讗诇讗 诇讻讜转诇 讝讛 诪讻专 诇讜 讗讜 诪讞诇 讜讻讬讜谉 讚谞驻诇 讗讝讚讗 讜讻谉 讻转讘 讛专讘 专讘讬 讬讛讜讚讛 讛谞砖讬讗 讝"诇 讗诇 讘专讙讬"诇讜谞讬 讘砖诐 讙讗讜谉 讝"诇 讜讗谞讬 诪转讞讝专 讘讚讬谞诐 砖讗讬谉 诇讱 讗讻讬诇转 驻讬专讜转 讙讚讜诇讛 诪讝讜 讗诇讗 诪注转讛 讻讜转诇 讜诪拽讜诪讜 讘诪讛 讬拽谞讛. 



讜讗讞讝讬拽 诇谞讟讜驻讬 讗讞讝讬拽 诇砖讜驻讻讬 讜诇爪专讬驻' 讚讗讜专讘谞讬. 诇讗 诪砖讜诐 讚诇讗 谞驻拽讗 诇讬讛 诪讬谞讬讛 讻诇讜诐 讜讗驻砖专 谞诪讬 讚讛讗 注讚讬驻讗 诇讬讛 讚爪专讬驻' 讚讗讜专讘谞讬 讛讙砖诪讬诐 讬讜专讚讬诐 诪砖诐 诪讛专讛 讜讗注"驻 砖讛讟讬驻讬谉 住诪讜讻讬谉 讗讬谉 讘讻讱 讻诇讜诐 讗讘诇 诇讛讜住讬祝 诇讜 讛讬讝拽 砖诇 讻诇讜诐 讜讚讗讬 讗讬谉 砖讜诪注讬谉 诇讜 讚讛讗 讗诪专 专讘 谞讞诪谉 讗讞讝讬拽 诇谞讟讜驻讬 讗讞讝讬拽 诇砖讜驻讻讬 讗讘诇 诇讗 诇爪专讬驻' 讚讗讜专讘谞讬 讗诇诪讗 讗注"讙 讚住讘专 专讘 谞讞诪谉 砖讗讬谞讜 讬讻讜诇 诇讛讜住讬祝 讛讬讝拽 讜诪砖讜诐 讛讻讬 讗诪专讬' 讚诇讗 讗讞讝讬拽 诇爪专讬驻讗 讚讗讜专讘谞讬 讗驻讬诇讜 讛讻讬 讗讞讝讬拽 诇谞讟驻讬 讗讞讝讬' 诇砖讜驻讻讬 砖"诪 讚诇讗 谞"诪 (讻诇讜诪专) [讻诇讜诐] 讜诇讗 诪讬转讜住讬祝 讘讬讛 讛讬讝拽 讜专讘 讬讜住祝 谞诪讬 诪讜住讬祝 讛讜' 讘讻讱 诇讜诪专 讚讘爪专讬驻' 讚讗讜专讘谞讬谞诪讬 诇讗 诪讬转讜住祝 讛讬讝拽讗.
诇驻讬讻讱 (讗讬转 诇诪讬讚拽) [讗讬谉 诇诪讚讬谉] 诪讚讘专 讝讛 诇诪讬 砖讛讞讝讬拽 讘诪专讝讘 讜专爪讛 诇讛讙讘讬讛讜 砖讬讛讗 诪拽诇讞 诇诪拽讜诐 专讞讜拽 讗诇讗 注诇 驻讬 讘拽讬讗讬谉 讚谞讬谉 讘讛 砖诇讗 诇讛专讘讜转 讛讬讝拽 砖诇 讻诇讜诐 砖讗诐 注讻砖讬讜 讛讜讗 诪拽诇讞 讘讘讬转 讗讜 讘诪拽讜诐 讛注砖讜讬 诇讛砖转诪砖 讘讜 讘砖注转 拽诇讜讞 讛专讗砖讜谉 讜讬砖 诇讜 讛讬讝拽 讬讜转专 讘讻讱 讗讬谉 砖讜诪注讬谉 诇讜, 讜讛讗 讚转谞讬讗 讘转讜住驻转讗 [讘"诪 讬讗,讬] 讛注砖讜讬 诇讻讘讬住讛 讗讬谉 诪诪讞讬谉 讘讬讚讜 诇讙砖诪讬诐 诇讙砖诪讬诐 讗讬谉 诪诪讞讬谉 讘讬讚讜 诇讻讘讬住讛 讛讛讬讗 诇注谞讬谉 爪讬谞讜专讜转 讛诪拽诇讞讜转 诪讬诐 诇讘讬讘 转谞讬讗 讗讘诇 诪讬 砖讛讞讝讬拽 注诇 讞讘讬专讜 诇讻讘讬住讛 讗讞转 诪诪转讬谉 讘讬讚讜 诇讞诪砖 讜讛讞讝讬拽 诇讙砖诪讬诐 诪诪讞讬谉 讘讬讚讜 诇讻讘讬住讛 讜讻讱 讛讚讬讬谞讬谉 讚谞讬谉 讘讻诇 讬讜诐.





专砖讘"讗

 砖讗谞讬 讛转诐 讚讗诪专 诪讬 讬讬诪专 讚诪讞讬讬讘讬谉 诇讬讛 专讘谞谉. 讜讛"讛 讚讛讜讛 诪爪讬 诇讗讜拽诪讛 讘讚讗诪专 诇讬讛 讘讬讜诐 诪砖诇诐 讝讬诪谞讬讛 驻专注转讬讱 讘转讜讱 讝诪谞讬, 讜讻住讘专讗 讚诪讗谉 讚诪拽砖讛 诪讬谞讬讛 诇注讬诇 (讘讗讘讬讬) [诇讗讘讬讬] 讜专讘讗, 讜讘讻讬 讛讗 诇讬讻讗 诪讙讜 讜讻讚讻转讘讬谞谉 诇注讬诇, 讗诇讗 讚拽讜砖讟讗 拽讗 诪转专抓 诇讬讛, 讚讗驻讬诇讜 讘诇讗讞专 讝诪谞讜 谞诪讬 诇讗 诪讛讬诪谉 讜讗驻讬诇讜 讗诪专 诇讬讛 谞诪讬 诇讗讞专 讝诪谞讬 驻专注转讬讱, 诪砖讜诐 讚诇讗 讬讚注 讚诪讞讬讬讘, 讚讚讬谉 讝讛 讗讬谞谞讜 讙诇讜讬 诇讻诇.



诪讗讬 诇讗 谞转转讬讜 诇讱 讚讗诪专 诇讬讛 驻专注转讬讱 讘讝诪谞讬 讗讬谉 诇讱 讘讬讚讬 讚讗诪专 诇讬讛 讘转讜讱 讝诪谞讬 驻专注转讬讱. 讜讛讜讗 讛讚讬谉 讚讛讜讛 诪爪讬 诇诪讬诪专 讗讬谉 诇讱 讘讬讚讬, 讚讗诪专 诇讬讛 讘讬讜诐 诪砖诇诐 讝诪谞讬讛 驻专注转讬讱 讘转讜讱 讝诪谞讬 讚诇讬讻讗 诪讙讜 讜讻诪讜 砖讻转讘谞讜, 讗诇讗 诪砖讜诐 讚诪砖诪注 讚讗讬谉 讛驻专砖 专讬砖讗 讜住讜驻讗 讚诪转谞讬转讬谉 注"讬 讝诪谉 讛转讘讬注讛, 砖讛转讘讬注讛 谞注砖讬转 讘讝诪谉 讗讞讚, 讗诇讗 砖讛驻专砖 讘讗 诪爪讚 讟注谞转 讛诇讜讜讗讛.



讚讗诪专 诪专 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬. 讻诇讜诪专 讜诇讗 诪讬讘注讬讗 讘注讜诪讚 讘讟注谞转讜 砖讛讜讗 讞讬讬讘, 讚讛讗 讗讬讻讗 注讚讬诐 讚诪讻讞砖讬 诇讬讛, 讗诇讗 讗驻讬诇讜 讞讝专 讜讟注谉 驻专注转讬 讗讬谞讜 谞讗诪谉, 讚讻讘专 讛讜讚讛 砖诇讗 驻专注, 讚讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬. 讜讗诐 转讗诪专 讜诇诪讛 讛讜爪专讱 诇讝讜 讚讗诪专 诪专 讻诇 讛讗讜诪专 诇讗 诇讜讬转讬, 讚讛讛讬讗 诇讗 讗讬爪讟专讬讻讗 讗诇讗 讘讗讜诪专 诇讗 诇讜讬转讬 讜注讚讬诐 诪注讬讚讬谉 讗讜转讜 砖诇讜讛 讜驻专注, 讻讚讗讬转讗 (诇拽诪谉 讘驻专拽 诪讬 砖诪转) [讘砖讘讜注讜转] (讘讘讗 讘转专讗 诪"讗, 讘), 讗讘诇 讛讻讗 讘诇讗讜 讛讻讬 诇讗 诪讛讬诪谉 讚讛讗 讛讜讞讝拽 讻驻专谉. 讬"诇 讚讗讬爪讟专讬讱 讚讗讬 诇讗讜 讛讗 讚讗诪专 诪专 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬, 讗讬诇讜 讘讗讜 注讚讬诐 讜讗诪专讜 砖诇讜讛 讜驻专注 讛讜讛 讗诪讬谞讗 讚驻讟讜专, 拽讗 诪砖诪注 诇谉 讚讗驻讬诇讜 讘讗讜 注讚讬诐 诇讗 诪讛讬诪谞讬. 讗讬 谞诪讬 讗讬 诇讗讜 讛讗 讛讜讛 讗诪讬谞讗 讚诪转专爪讬 讚讘讜专讬讛 讚讛讻讬 拽讗诪专 诇讗 讛讬讜 讚讘专讬诐 诪注讜诇诐 砖诇讜讬转讬 讜诇讗 驻专注转讬 讗诇讗 驻专注转讬, 拽讗 诪砖诪注 诇谉 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬. 讜注讜讚 讬砖 诇讜诪专 讚讗讬爪讟专讬讱 讛讬讻讗 讚讟注讬谉 砖诇讗 讘讘讬转 讚讬谉 诇讗 讛讬讜 讚讘专讬诐 诪注讜诇诐, 诪砖讜诐 讚注讘讬讚 讗讬谞砖 讚诇讗 诪讙诇讛 讟注谞转讬讛 讗诇讗 讘讘讬 讚讬谞讗, 拽讗 诪砖诪注 诇谉 讚讛讜讚讗讛 诪转讜讱 讻驻讬专讛 讛讜讚讗讛 讗诇讬诪转讗 讛讬讗, 讜讻讗讜诪专 讘讟注谞转 讜讚讗讬 诇讗 驻专注转讬 讚诪讬.



讜诪讜讚讛 专讘 讛讜谞讗 讘诇讬驻转讗 讜拽专谉 讝讜讬转 讜诪讜讚讛 专讘 谞讞诪谉 讘讗驻专讬讝讗 讜讘讗拽讘讜注讬 讻砖讜专讬. 讛驻讬专讜砖 讛谞讻讜谉 讚专讘 讛讜谞讗 讘讗讜专讱 讛讻讜转诇, 讜讚专讘 谞讞诪谉 讘讙讜讘讛 讛讻讜转诇. 讜讛讻讬 驻讬专讜砖讗 诪讜讚讛 专讘 讛讜谞讗 讘诇讬驻转讗, 砖讗诐 讛讬讛 讻诇讜 诇讝讛 讛讘讗 诇住诪讜讱 讻讜转诇 讬砖谉 诪转讞诇讛 诇讞爪专讜 诪爪讚 讛讻讜转诇 讛讝讛, 讜讘讗 讝讛 注讻砖讜 讜诪诇驻祝 诇讜 讻诇讜诪专 砖诪讞讘专 诇讜 讻讜转诇 讜诪转讞讬诇 诪诪谞讜 讜诪讗专讬讱 讜讘讜谞讛 拽爪转 注讚 讻谞讙讚 讻讜转诇 讝讛, 讗讬谉 诪讙诇讙诇讬谉 注诇讬讜 讗诇讗 诇诪讗讬 讚住诪讱, 砖讝讛 讗讬谞讜 诪讜讻讬讞 砖讛讜讗 专讜爪讛 诇讛讗专讬讱 讜诇讘谞讜转 注讜讚 注讚 讻谞讙讚 讻诇 讗讜专讱 讛讻讜转诇, 讗诇讗 讞讘讜专 拽爪转 讛讜讗 砖诪讞讘专 讜诪讗专讬讱 讻讜转诇讜 讛专讗砖讜谉 讜讻谉 谞诪讬 讘拽专谉 讝讜讬转, 砖讗诐 讘谞讛 拽专谉 讝讬转 讻讝讛:
讻讗谉 讜讚讗讬 讬砖 讛讜讻讞讛 砖讗讬谉 讘讚注转讜 注讜讚 诇讛讗专讬讱 讜诇住诪讜讱 注讜讚; 讜诪讜讚讛 专讘 谞讞诪谉 砖讗诐 讛注诇讛 讛讻讜转诇 拽爪转 讜谞转谉 拽讜专讛 注诇 专讗砖 (注诇) [砖诇] 讗讜转讜 拽爪转 砖讘谞讛 讻注讬谉 讗讜转讜 砖谞讜转谞讬谉 拽讜专讛 诇讛讬讜转 专讗砖讬 拽讜专讜转 讛转拽专讛 谞住诪讻讬诐 注诇讬讛, 讛专讬 讝讛 讜讚讗讬 诪讙诇讛 讚注转讜 砖注讜讚 讛讜讗 专讜爪讛 诇讛讙讘讬讛, 讗讬 谞诪讬 讘讗拽讘讜注讬 讻砖讜专讬, 讻砖注讜砖讛 诪拽讜诪讜转 讘讻讜转诇 诇谞注讜抓 讘讜 拽讜专讜转 转拽专讛, 砖谞专讗讛 讜讚讗讬 讻专讜爪讛 诇讛讙讘讬讛 注讜讚.



讗诪专 专讘 谞讞诪谉 讘拽讜专讬 诇讗 讛讜讬 讞讝拽讛. 讗诪转谞讬转讬谉 讚讘讞讝拽转 砖诇讗 谞转谉 拽讗讬, 讻诇讜诪专 讚讗祝 注诇 讙讘 讚讗讬转 讘讬讛 讻拽讜专讬, 讗讬谞讛 专讗讬讛 诇讝讛 讛讘讗 诇住诪讜讱 砖讻讘专 谞转谉. 讜诇讗讜 讘讞讝拽讜转 讘注诇诪讗 拽讗 诪讬讬专讬, 讚讗诐 讗讬转讗 讙讘讬 讞讝拽转 讛讘转讬诐 讛讜讛 诇讛讜 诇讗讬转讜讬讛, 讜注讜讚 讚诇讬砖谞讗 讚讗诪讬谞讗 诇讻讬 诪驻讬讬住 诇讬 诪讜讻讞 讛讻讬谉, 讜讻谉 驻专砖"讬 讝"诇. 讜讗讬讚讱 讚专讘 谞讞诪谉 谞诪讬 讚讗讞讝讬拽 诇讻砖讜专讬 讗讞讝讬拽 诇讛讜讚讜专讬, 讗讬讻讗 讚诪驻专砖 讚讗诪转谞讬转讬谉 谞诪讬 拽讗讬, 讜诇讜诪专 讚讛讬讻讗 讚讗讞讝讬拽 诇讻砖讜专讬 诪讬诪专 讗诪专讬谞谉 讚驻讬讜住讬 驻讬讬住讬讛 诇讙诪专讬 诇诪讬住诪讱 讘讻讜诇讬 讻讜转诇, 讜诇讗 讗诪专讬谞谉 诇讗 驻讬讬住讜 讗诇讗 诇谞讬注讜抓 讝讛 讘诇讘讚, 讚讻讬讜谉 砖诪拽讜诐 讛讻讜转诇 讘讞讝拽转 砖谞讬讛诐 讜讝讛 住诪讱 讘诪拽爪转, 讛专讬 讻转诇 讝讛 讙诐 讻谉 讘讞讝拽转 砖谞讬讛诐 讜砖谞讬讛诐 砖讜讬诐 讘讜, 讻讬讜谉 砖住诪讱 讘讜 讜谞注抓 讘讜 拽讜专讜转讬讜. 讜诇讗 讘讘讗 诇住诪讜讱 讘讻讜转诇 讙诪讜专 讛讬讚讜注 诇讞讘专讜 讜讘讟注谞转 诪讻讬专讛 讗讜 诪讞讬诇讛 拽讗 诪讬讬专讬, 砖讗讬谉 讝讛 诪拽讜诪讜 讗诇讗 讘驻专拽 讞讝拽转. 讜讗祝 注诇 讙讘 讚讛讛讬讗 讚谞讟驻讬 讜砖讜驻讻讬 讚住诪讻讬谞谉 诇讛讗, 讘讞讝拽转 讟注谞转 诪讻讬专讛 讛讬讗, 讛讛讬讗 诇讗 住诪讻讜讛 专讘谞谉 讻讗谉 讗诇讗 诪驻谞讬 砖讛讬讗 讚讜诪讛 诇讝讜 讻诪讞诇讜拽转 讚专讘 谞讞诪谉 讜专讘 讬讜住祝. 讜讛讛讬讗 讚专讘讬谞讗 谞诪讬 讚讻砖讜专讛 讚诪讟诇诇转讗 讗诪转谞讬转讬谉 诪驻专砖讬谞谉 诇讛 讚注讚 转诇转讬谉 讬讜诪讬谉 诇讗讜 讘讞讝拽转 砖谞转谉 讛讜讗, 讜诪砖讜诐 砖讛谞讬讞讜 讞讘专讜 诇住诪讜讱 注诇讬讜, 讚注讘讬讚 讗讬谞讬砖 讚讞讘讬诇 讜诪砖讗讬诇 诇讞讘专讬讛 讘讻讬 讛讗, 讗讘诇 讟驻讬 诪讛讻讬谉 诇讗, 讜讗讬 诇讗讜 讚驻讬讬住讬讛 诇讗 讛讜讛 砖转讬拽 诇讬讛. 讜讻谉 驻讬专砖 专讘讬谞讜 转诐 讝"诇. 讜讗祝 注诇 驻讬 砖讗讜转讛 讚讗讞讝讬拽 诇谞讬讟驻讬 讛驻住讬拽 讛注谞讬谉 讜讝讜 砖诇 专讘讬谞讗 谞讗诪专讛 讗讞专讬讛, 诇讗 砖讬讛讜 砖讜讜转 讘讚讬谞谉, 讗诇讗 诪驻谞讬 砖专爪讛 诇住讚专 诪讞诇讜拽转 专讘 谞讞诪谉 讜专讘 讬讜住祝 讝讛 讗讞专 讝讛 讜讗讞专 讻讱 讞讝专 诇注谞讬谉 诪砖谞转讬谞讜.
讜讬砖 诪驻专砖讬诐, 讚讻讜诇讛讜 讘讘讗 诇讟注讜谉 注诇 讻讜转诇 讞讘专讜 讘讟注谞转 诪讻讬专讛 讗讜 住讘诇讜谞讜转 讛谉, 讻讛讛讬讗 (讛谉 讻讛讛讬讗) 讚谞讟驻讬 讜砖讜驻讻讬.
讜讬砖 诪驻专砖讬诐 讛讛讬讗 讚讘讬 拽讜专讬 讗诪转谞讬转讬谉 讜讗讬讚讱 讻讜诇讛讜 讚讗讞讝讬拽 诇讛讜讚专讬 讜讗讞讝讬拽 诇谞讟驻讬 讜讻砖讜专讛 讚诪讟诇诇转讗 讘讞讝拽转 讟注谞转 诪讻讬专讛 讗讜 住讘诇讜谞讜转, 讜诇讗 讛讘讬讗谉 讻讗谉 讗诇讗 砖讙专专转 讗讜转讛 讚讘讬 拽讜专讬 讚讗诪专 专讘 谞讞诪谉 讗诪转谞讬转讬谉 住诪讱 诇讛 讗讬讚讱 谞诪讬 讚专讘 谞讞诪谉 讜专讘 讬讜住祝 讚讻砖讜专讬 讜谞讟驻讬, 讜讘讙专专讗 讚讛讛讬讗 讛讘讬讗 谞诪讬 讛讛讬讗 讚专讘讬谞讗 讚讚讜诪讛 诇讛讛讬讗 讚讗讞讝讬拽 诇讻砖讜专讬 讘诪拽爪转.
讜讗诐 转讗诪专 讗讬 讛讛讬讗 讚讗讞讝讬拽 诇讛讜讚专讬 讗讞讝讬拽 诇讻砖讜专讬 [讘讞讝拽转] 讛讘讗 诇讟注讜谉 注诇 讻讜转诇 讞讘专讜 讜诇讜诪专 砖讗讞专 砖讛讞讝讬拽 诇讛讜讚专讬 讬讻讜诇 诇谞注讜抓 讗驻讬诇讜 拽讜专讜转 讙讚讜诇讜转, 转讬拽砖讬 诇谉 讛讛讬讗 讚讗诪专讬谞谉 讘驻专拽 讛讘讬转 讜讛注诇讬讛 (拽讬"讝, 注"讘) 注诇讬讜谉 砖讘讗 诇砖谞讜转 讘砖讬拽诪讬诐 砖讜诪注讬诐 诇讜 讘讗专讝讬诐 讗讬谉 砖讜诪注讬诐 诇讜, 讗诇诪讗 诇讛讻讘讬讚 讬讜转专 诪诪讛 砖讛讬讛 讗讬谉 砖讜诪注讬谉 诇讜. 讬砖 诪转专爪讬诐 讚讛讻讗 谞诪讬 诇讗讜 诇诪讬诪专讗 砖讗诐 讛讞讝讬拽 诇砖谞讬 讛讜讚专讬 砖讬讻讜诇 诇谞注讜抓 砖转讬 讻砖讜专讬, 讗诇讗 砖讗诐 谞注抓 注砖专讛 讛讜讚专讬 砖讻讜讘讚谉 讻讻砖讜专讛 讗讞转, 讬讻讜诇 讛讜讗 诇讬转谉 讘诪拽讜诪谉 讻砖讜专讗 讗讞转 讜诇讜诪专 砖讛讬讝讬拽谉 砖讜讛, 讜诇讗 转讗诪专 讻砖讛讻讜讘讚 诪转讞诇拽 讻讗谉 诪注讟 讜讻讗谉 诪注讟, 讚讛讬讬谞讜 讛讜讚专讬, 讗讬谞谞讜 诪讝讬拽 讻诇 讻讱 讘讻讜讘讚 讛讻砖讜专讬谉 砖讛讻诇 讘诪拽讜诐 讗讞讚, 讗讬 谞诪讬 讘讛驻讱, 讗诇讗 讛讻诇 讗讞讚. 讜讛专讗讘"讚 讝"诇 讻转讘 砖诐 讘驻专拽 讛讘讬转 讜讛注诇讬讛 砖讛讻诇 转诇讜讬 讘诪谞讛讙, 讜讛转诐 讘砖诇讗 谞讛讙讜 诇讛讻讘讬讚 讜讻讗谉 讘诪拽讜诐 砖谞讛讙讜 砖诇讗 诇讛拽驻讬讚 讜注讚 讻讚讬 讛诪谞讛讙, 讜讛讘讬讗 专讗讬讛 诪谉 讛转讜住驻转讗 讛砖谞讜讬讛 砖诐 讚拽转谞讬 讛讘讬转 讜讛注诇讬讛 砖诇 砖谞讬诐 讜讛专讬 讘注诇 讛注诇讬讛 诪讘拽砖 诇注砖讜转 诇讜 讚讬讜讟讗 讗讞专转 讜讗讬谉 讘注诇 讛讘讬转 诪谞讬讞讜 诪拽讜诐 砖谞讛讙讜 诇注砖讜转 砖转讬 讚讬讜讟讜转 注讜砖讛 砖诇砖 注讜砖讛, 讜讗讬谉 诪砖谞讬谉 诪诪谞讛讙 讛诪讚讬谞讛.
讜诇讚讬讚讬 拽砖讬讗 诇讬 诪转谞讬转讬谉 讚拽转谞讬 讻讜转诇 讞爪专 砖谞驻诇 讜讻讜' 诇诪注诇讛 诪讗专讘注 讗诪讜转 讗讬谉 诪讞讬讬讘讬谉 讗讜转讜, 讚诪砖诪注 讚诇讝讛 砖讗讬谞讜 专讜爪讛 诇讛讙讘讬讛 讬讜转专 诪讗专讘注 讗诪讜转 讛讜讗 讚讗讬谉 诪讞讬讬讘讬谉, 讛讗 诇讞讘专讜 砖专讜爪讛 诇讛讙讘讬讛 讗讬谉 诪诪讞讬谉 讘讬讚讜 讜讗诇讜 讘讛讛讬讗 讚驻专拽 讛讘讬转 讜讛注诇讬讛 讗诪专讬谞谉 注诇讬讜谉 砖讘讗 诇讛讙讘讬讛 讗讬谉 砖讜诪注讬谉 诇讜. 讜诪转谞讬转讬谉 讚讛讻讗 诇讻讗讜专讛 诪砖诪注 讚诪讬讬专讗 讚讜拽讗 讘诪拽讜诐 砖谞讛讙讜, 讜讗诐 讗讬转讗, 讻讬讜谉 讚讻讜诇讛 诪转谞讬转讬谉 拽转谞讬 诪拽讜诐 砖谞讛讙讜 讜诪拽讜诐 砖诇讗 谞讛讙讜 讜讛讻讗 拽转谞讬 住转诪讗, 诪砖诪注 讚讛讗讬 讚讬谞讗 诇讗讜 讘诪谞讛讙讗 转诇讬讗. 讜讗诐 转讗诪专 讚谞驻诇 砖讗谞讬, 砖讻讘专 讛讬讛 诇讜 讝讻讜转 讘讗讜转讜 讻讜转诇 诇讛讙讘讬讛, 讚讜诪讬讗 讚讛讘讬转 讜讛注诇讬讛 砖诇 砖谞讬诐 砖谞驻诇讜 砖讛注诇讬讜谉 诪讞讝讬专 讻讜转诇讬诐 讻注讬谉 砖讛讬讜, 诪讻诇 诪拽讜诐 讞讘专讜 讛讬讗讱 讛讜讗 专砖讗讬 诇住诪讜讱 讘讜 讜诇谞注讜抓 拽讜专讜转讬讜, 讚讛讗 诪砖诪注 讜讚讗讬 讚专砖讗讬, 诪讚拽转谞讬 住诪讱 诇讜 讻讜转诇 讗讞专 讗祝 注诇 驻讬 砖诇讗 谞转谉 注诇讬讜 讗转 讛转拽专讛 诪讙诇讙诇讬谉 注诇讬讜 讗转 讛讻诇, 讚讗诇诪讗 诪砖诪注 讚讬讻讜诇 讛讜讗 诇转转 注诇讬讜 转拽专讛, 讜诪砖诪注 谞诪讬 讚讘讬专讜砖诇诪讬 讚讬讬拽 诇讛 诪讛讻讗, 讚讙专住讬谞谉 讛转诐 住讘专讬谉 诪讬诪专 讛讗 讗诐 专爪讛 诇拽专讜转 讗讬谞讜 诪拽专讛, 讜讞讝专 讜转谞讗 住诪讱 诇讜 讻讜转诇 讗讞专 讗祝 注诇 驻讬 砖诇讗 谞转谉 注诇讬讜 讗转 讛转拽专讛 诪讙诇讙诇讬谉 注诇讬讜 讗转 讛讻诇, 讛讗 讗诐 专爪讛 诇拽专讜转 讗讬谞讜 诪拽专讛, 驻讬专讜砖 讘转诪讬讛, 讜讗祝 注诇 驻讬 砖讗诪专 砖诐 专讘讬 讬讜住讬 讘专 讘讜谉 转驻转专 注诇 砖谞讬 诪专讬砖讬谉, 讛讗 诪砖诪注 讘讙诪专讗 讚讗驻讬诇讜 注诇 讛讻讜转诇 诪诪砖 住讜诪讱, 诪讚讗诪专 专讘 谞讞诪谉 讘讬 拽讜专讬 诇讗 讛讜讬 讞讝拽讗 讗诪讬谞讗 诇讻讬 诪驻讬讬住转 诇讬 诇讗 转转专注 讗砖讬转讗讬.
讜诪住转讘专讗 砖讗诐 讗讬谉 诇讜 讞诇拽 讘讻诇 讛讻讜转诇 讗诇讗 砖注讘讜讚 讘诇讘讚, 讻讙讜谉 讛讘讬转 讜讛注诇讬讛 砖讛转讞转讜谉 讗讬谉 诇讜 诇诪注诇讛 诪谉 讛讘讬转 讻诇讜诐 讜讛注诇讬讜谉 讗讬谉 诇讜 讘讘讬转 讻诇讜诐 讗诇讗 砖注讘讜讚 讘诇讘讚, 讘讝讛 讜讚讗讬 讗讬谉 诇注诇讬讜谉 诇砖谞讜转 诇讛讻讘讬讚 讗诇讗 讗讜 诇讛拽诇 讗讜 诇注砖讜转 讻诪讜 砖讛讬讛, 诇驻讬 砖讛转讞转讜谉 讗讜诪专 讗讬谉 诇讱 诇讛讜住讬祝 讘砖注讘讜讚 讗诇讗 讻驻讬 讛诪谞讛讙 讘诪拽讜诐 砖讬砖 诪谞讛讙, 讗讬 谞诪讬 讻诪讜转 砖讛讬讛 讘注讬专 讞讚砖讛 砖讗讬谉 讘讛 诪谞讛讙, 诇驻讬 砖讗讬谉 诇讱 讘诪拽讜诐 讛讻讜转诇 讻诇讜诐, 讜讙诐 讗谞讬 讗讬谞讬 讬讻讜诇 诇住诪讜讱 诇诪注诇讛 诪讘讬转讬, 讗讘诇 讘讻讜转诇 讞爪专 砖砖谞讬讛诐 砖讜转驻讬谉 讘诪拽讜诐 讛讻讜转诇, 讜讙诐 讻诇 讛讻讜转诇 讬讚 砖谞讬讛诐 砖讜讛 讘讜, 讜讝讛 讬讻讜诇 诇讛砖转诪砖 讘讻讜诇讜 讜讝讛 讘讻讜诇讜 讜诇注转讬诐 砖讝讛 爪专讬讱 诇讛讙讘讬讛 讜驻注诪讬诐 砖讝讛 爪专讬讱 诇讛讙讘讬讛, 讗讬谉 讗讞讚 诪讛诐 讬讻讜诇 诇诪讞讜转 讘讬讚 讞讘专讜, 讗诇讗 讝讛 诪讙讘讬讛 讜谞讜注抓 讜讝讛 诪讙讘讬讛 讜谞讜注抓, 砖讻诇 讗讞讚 注诇 砖诇讜 讛讜讗 诪讙讘讬讛 讜讝讛 讬驻讛 诇砖谞讬讛诐, 讜讘诇讘讚 砖诇讗 讬讙讘讬讛 讻诇 讻讱 砖讬转拽诇拽诇 讛讻讜转诇 讘讻诇 诇讚注转 讛讘拽讬讗讬谉, 砖讝讛 诪驻住讬讚 讛讜讗 讙诐 讞诇拽 讞讘专讜 讜讗讬谉 砖讜诪注讬谉 诇讜. 讛讬诇讻讱 讗诐 转诪爪讗 诇讜诪专 讚讛讗 专讘 谞讞诪谉 讚讗讞讝讬拽 诇讛讜讚专讬 讗讞讝讬拽 诇讻砖讜专讬 诇讗讜 讘讞讝拽讛 讚讙讜驻讜 砖诇 讻讜转诇 拽讗诪专, 砖讗诐 谞驻诇 砖讬讞诇讜拽 (诇讗) [诇讜] 讘诪拽讜诐 讛讻讜转诇 讜讛讗讘谞讬诐, 讗诇讗 讞讝拽转 砖注讘讜讚 讘诇讘讚 诇讬诪讬 讛讻讜转诇, 讛讬讬谞讜 讘诪拽讜诐 砖谞讛讙讜, 讻讚讘专讬 讛专讗讘"讚 讝"诇, 讗讘诇 讗诐 讞讝拽讛 讝讜 讞讝拽讛 讙诪讜专讛 讛讬讗 诇讛讬讜转 砖讜转祝 讘讻讜转诇 讜诇讞诇讜拽 讘诪拽讜诐 讜讘讗讘谞讬诐, 讛专讬 讻注讬谉 诪砖谞转讬谞讜 讜谞讜注抓 讜诪讻讘讬讚 讜讗讬谉 诪诪讞讬谉 讘讬讚讜. 讻谞"诇.



讗讞讝讬拽 诇讛讜讚专讬 讗讞讝讬拽 诇讻砖讜专讬. 讻转讘 讛专讘 讗诇讘专讙讬诇讜谞讬 讝"诇, 砖诇讗 讗诪专讜 诇讛讬讜转 诪讜讞讝拽 讘讻讜转诇 讘讻讱 诇讞诇讜拽 讘诪拽讜诐 讜讘讗讘谞讬诐, 讜讗驻讬诇讜 讘讗 讘讟注谞讛 讜讘讞讝拽转 砖诇砖, 砖讗讬谉 谞注讬爪转 拽讜专讜转讬讜 砖诇 讝讛 讞讝拽讛 诇诪拽讜诐 讛讻讜转诇, 诪讗讞专 砖讛讬讛 讬讚讜注 诇讗讞讚, 讗诇讗 诇讻转诇 讝讛 诪讻专 讗讜 诪讞诇 讜讗诐 谞驻诇 讞讝专. 讜讛专诪讘"谉 谞"专 讻转讘 砖讗诐 讘讗 讘讟注谞讛 讜讘讞讝拽讛 注诇转讛 诇讜 诇讙讜驻讜 砖诇 讻讜转诇 讜诪拽讜诪讜, 砖讗讬谉 诇讱 讗讻讬诇讛 讙讚讜诇讛 诪讝讜, 讜讗诐 讗讬谉 讗转讛 讗讜诪专 讻谉 讙讜驻讜 砖诇 讻讜转诇 讜诪拽讜诪讜 讘诪讛 讬拽谞讛 讜讘诪讛 讬讞讝讬拽. 讜诪专讬 讛专讘 讝"诇 讻转讘 砖讗诐 谞转谉 拽讜专讜转讬讜 讘讛讜讚专讬 讘讻讜转诇 讜谞转谉 注诇讬讛诐 诪注讝讬讘讛 讛讞讝讬拽 讘讻诇 讛讻讜转诇, 讜讘讘讗讜 讘讟注谞讛 诇驻讬 砖讻讱 讚专讱 讛诪砖转诪砖讬诐 讘讻讜转诇讬诐 讙诪讜专讬谉 砖诇讛谉, 讗讘诇 讘诇讗讜 讛讻讬 讗讬谉 讞讝拽转讜 讗诇讗 诇谞注讬爪转 讛拽讜专讜转 讘诇讘讚.



讗讞讝讬拽 诇谞讟驻讬 讗讞讝讬拽 诇砖讜驻讻讬. 讜讗住讬拽谞讗 讗驻讬诇讜 诇爪专讬驻讗 讚讗讜专讘谞讬. 讜讟注诪讗 讚诪诇转讗 诪砖讜诐 讚讗讬谞讜 诪转专讘讛 诇讜 诇讘注诇 讛讚讘专 讛讬讝拽 讘讻讱, 讗讘诇 诇讛讜住讬祝 讛讬讝拽 砖诇 讻诇讜诐 讗讬谉 砖讜诪注讬谉 诇讜. 讜转讚注 讚讛讗 讗诪专 专讘 谞讞诪谉 讗讞讝讬拽 诇谞讟讜驻讬 讗讞讝讬拽 诇砖讜驻讻讬 讗讘诇 诇爪专讬驻讗 讚讗讜专讘谞讬 诇讗. 讜诪讗讬 砖谞讗, 讗诇讗 讚拽住讘专 讚诇爪专讬驻讗 讚讗讜专讘谞讬 诇讗, 讚诪讜住讬祝 讛讜讗 讘讛讬讝拽, 讗讘诇 讘讬谉 谞讟驻讬 诇砖讜驻讻讬 诇讗 诪讬转讜住祝 讘讬讛 讛讬讝讬拽讗, 讜讛讬诇讻讱 诪讬 砖讘讗 诇讛讙讘讬讛 砖讜驻讻讬谉 讻讚讬 砖讬讛讬讜 讬讜专讚讬谉 讬讜转专 诪诪拽讜诐 讙讘讜讛, 砖讝讛 讜讚讗讬 诪讜住讬祝 讘讛讬讝拽, 讗讬谉 砖讜诪注讬谉 诇讜, 讜讻谉 讻诇 讻讬讜爪讗 讘讝讛 砖讬专讗讛 诇讘讬转 讚讬谉 砖讛讜讗 诪讜住讬祝 讘讛讬讝拽讜 讗讬谉 砖讜诪注讬谉 诇讜. 讜讛讗 讚转谞讬讗 讘转讜住驻转讗 (讘"诪 驻讬"讗 讛"讬) (讬专讜砖诇诪讬 讘驻专拽讬谉 讛诇讻讛 讛) 讛注砖讜讬 诇讻讘讬住讛 (讗讬谉 诪诪讞讬谉 讘讬讚讜, 诇讻讘讬住讛 讞诪砖 诇讻讘讬住讛) 讗讬谉 诪诪讞讬谉 讘讬讚讜 诇讙砖诪讬诐 诇讙砖诪讬诐 讗讬谉 诪诪讞讬谉 讘讬讚讜 诇讻讘讬住讛, 讛讛讬讗 诇注谞讬谉 讚讬讟讜转 讛诪拽诇讞讜转 诪讬诐 诇讘讬讘 转谞讬讗, 讗讘诇 诪讬 砖讛讞讝讬拽 注诇 讞讘专讜 诇讻讘讬住讛 讗讞转 诪诪讞讬谉 讘讬讚讜 诇讞诪砖, 讜讛讞讝讬拽 讘讬讚讜 诇讙砖诪讬诐 诪诪讞讬谉 讘讬讚讜 诇讻讘讬住讛. 讜讻谉 讻转讘 讛专诪讘"谉 谞"专.





讛诪讗讬专讬

讜讝讛 砖讘讬讗专谞讜 讘转讘注讜 诇讗讞专 讝诪谞讜 讜讟注谉 砖驻专注讜 讘讝诪谞讜 砖谞讗诪谉 讚讜拽讗 讘诪讛 砖讛讜讗 讗讬谞讜 诪驻拽驻拽 讘讞讬讜讘讜 讗讘诇 讚讘专 砖诇讗 谞转讘专专 诇讜 讗诐 讛讜讗 讞讬讬讘 讘讜 讗诐 诇讗讜 讗讬谞讜 谞讗诪谉 讜讛讜讗 砖讗诪专讜 讘讝讛 讜住诪讱 诇讜 讻讜转诇 砖讛讜讗 讘讞讝拽转 砖诇讗 谞转谉 注诇 讛讚专讱 砖讘讬讗专谞讜 讘诪砖谞讛:



讛讗讜诪专 诇讞讘专讜 诪谞讛 诇讬 讘讬讚讱 讜讗诪专 诇讜 讛谉 诇诪讞专 讞讝专 讜转讘注讜 讜讗诪专 诇讜 谞转转讬讜 诇讱 专"诇 讗讞专 讛讛讜讚讗讛 驻讟讜专 讗诪专 诇讜 诪谞讛 诇讬 讘讬讚讱 讜讛诇讛 讗讜诪专 诇讗 讛讬讜 讚讘专讬诐 诪注讜诇诐 讜讛讘讬讗 讝讛 注讚讬诐 砖讛诇讜讛讜 讜讻砖专讗讛 讝讛 注讚讬讜 讟注谉 砖驻专注 讞讬讬讘 砖诪讻讬讜谉 砖讟注谉 转讞诇讛 砖诇讗 诇讜讛 讻讘专 讛讜讚讛 砖诇讗 驻专注 讜讗诐 讟注谉 砖驻专注 讗讞专 砖讞讬讬讘讜讛讜 讘讬转 讚讬谉 讗讬谞讜 谞讗诪谉 讙诐 讻谉 讜讝讛讜 讟注诐 讛讜讞讝拽 讻驻专谉 讜诪"诪 讻转讘讜 讙讚讜诇讬 讛诪驻专砖讬诐 砖讗讬谉 讗讜诪专讬诐 讛讜讞讝拽 讻驻专谉 讗诇讗 讘砖讻驻专 讘讘讬转 讚讬谉 讜注讚讬诐 诪讻讞讬砖讬诐 讗讜转讜 讗讘诇 诪讬 砖讗讬谞讜 讻讜驻专 讘讘讬转 讚讬谉 讗注"驻 砖诪讻讞讬砖讬谉 讗讜转讜 讘诪讛 砖讗诪专 讞讜抓 诇讘讬转 讚讬谉 诇讗 讛讜讞讝拽 讻驻专谉 讜讻谉 驻讬专砖讜 砖诇讗 谞讗诪专 讛讜讞讝拽 讻驻专谉 讗诇讗 讘谞转讘注 砖讻驻专 讜讛讘讬讗 讛诇讛 注讚讬 讛诇讜讗讛 讗讘诇 讗诐 转讘注讜 讞讘专讜 诪谞讛 讜讗诪专 诇讜 讛谉 讜讬砖 注讚讬诐 讘讛讜讚讗讛 讝讜 讜讗诪专 诇讛诐 讗转诐 注讚讬 注诇 讛讚专讱 砖讬转讘讗专 讘诪拽讜诪讜 讜转讘注讜 讜讗诪专 诇讜 诇讗 讛讬讜 讚讘专讬诐 诪注讜诇诐 讗讬谉 注讚讬 讛讜讚讗讛 注讜诪讚讬诐 讘诪拽讜诐 注讚讬 讛诇讜讗讛 诇注谞讬谉 讝讛 讛讜讗讬诇 讜讗讬谉 诪讻讞讬砖讬谉 讗讜转讜 讗诇讗 诪讛讜讚讗转 驻讬讜 砖诪讗 谞讝讻专 砖讻讱 讛讜讗:



讝讛 砖讘讬讗专谞讜 讘诪诇讜讛 砖讘转讜讱 讝诪谉 砖讙讜讘讛 诪谉 讛讬转讜诪讬诐 讗祝 讘诇讗 砖讘讜注讛 讚讜拽讗 讘讬转讜诪讬诐 讙讚讜诇讬诐 讗讘诇 拽讟谞讬诐 讗讬谉 谞讝拽拽讬诐 诇谞讻住讬讛诐 讗祝 讘诪诇讜讛 讘砖讟专 讜讗驻讬诇讜 讬砖 讘讛 讻诇 转谞讗讬 砖讘注讜诇诐 讗讗"讻 讛讬转讛 专讘讬转 讗讜讻诇转 讘讛诐 讜谞诪爪讗转 砖讚讛 砖讗讬谞讛 砖诇讜 讜驻专注讜谉 讻转讘讛 讗讜 砖爪讜讛 讛诪讜专讬砖 转谞讜 诪谞讛 诇驻诇谞讬 砖讘讻诇 讗诇讜 诪注诪讬讚讬谉 诇讛诐 讗驻讟专讜驻讜住 诇讟注讜谉 讜诇讚讜谉 讘砖讘讬诇诐 讜谞讝拽拽讬谉 讘讬转 讚讬谉 诇谞讻住讬讛诐 讜讗诐 讗诪专 讛诪讜专讬砖 转谞讜 诪谞讛 讝讛 诇驻诇谞讬 讗讜 砖讚讛 讝讛 讗讬谉 讛讚讘专 爪专讬讱 诇讛注诪讚转 讗驻讟专讜驻讜住 讻诪讜 砖讬转讘讗专:



诪拽爪转 讙讗讜谞讬诐 讻转讘讜 砖讗注"驻 砖诪诇讜讛 砖讘转讜讱 讝诪谉 谞讙讘讬转 诪谉 讛讬转讜诪讬诐 讘诇讗 砖讘讜注讛 诪谉 讛诇拽讜讞讜转 诪讬讛讗 讗诐 讛讬转讛 讘砖讟专 讗讬谞讛 谞讙讘讬转 讗诇讗 讘砖讘讜注讛 讜讻谉 讛讚讘专讬诐 谞专讗讬谉:



讝讛 砖谞住转驻拽 诇谞讜 讘诪讛 诇讬 诇砖拽专 讗诐 讛讜讗 谞讗诪专 讘诪拽讜诐 讞讝拽讛 讗诐 诇讗讜 讻讱 谞住转驻拽 诇谞讜 讘诪住' 讬讘诪讜转 驻专拽 讛讗砖讛 砖诇讜诐 拽讬"讚 讘' 讘住讜讙讬讬转 讛讞讝讬拽讛 讛讬讗 诪诇讞诪讛 讘注讜诇诐 讜诪注转讛 讬砖 诇讛拽砖讜转 砖讘诪住' 拽讚讜砖讬谉 讘驻' 讛讗讜诪专 住"讚 讗' 讘住讜讙讬转 诪讬 砖讗诪专 讘砖注转 诪讬转转讜 讬砖 诇讬 讘谞讬诐 讜讻讜' 讛转讘讗专 砖诐 诇讛讚讬讗 讘诪讛 诇讬 诇砖拽专 砖讛讜讗 诪转驻砖讟 讗祝 讘诪拽讜诐 讞讝拽讛 讜诪"诪 讗驻砖专 砖讛讟注诐 砖诐 诪驻谞讬 砖讗讬谉 讗讚诐 讞讜讟讗 讜诇讗 诇讜 讗讘诇 讝讜 砖讘讻讗谉 讜讗讜转讛 砖讘诪住讻转 讬讘诪讜转 爪专讱 注爪诪谉 讛诐 讜诪转讜讱 讻讱 谞砖讗专 讛讚讘专 讘住驻拽 讜讚谞讬谉 讘讛 讘讗讬住讜专讬谉 诇讞讜诪专讗 讜讘诪诪讜谞讜转 诇拽讜诇讗 诇谞转讘注 讻讚讬谉 讻诇 讛住驻拽讜转:



讻讘专 讘讬讗专谞讜 讘诪砖谞讛 砖讗诐 住诪讱 诇讜 讻讜转诇 讗讞专 讜讗注"驻 砖诇讗 谞转谉 注诇讬讜 转拽专讛 诪讙诇讙诇讬谉 注诇讬讜 讗转 讛讻诇 讛专讬 砖住诪讱 诇讜 讘诪拽爪转 讜诇讗 诇讻诇 讗讬谉 诪讙诇讙诇讬谉 注诇讬讜 讗诇讗 诇驻讬 诪讛 砖住诪讱 讜诪"诪 讗诐 谞转讙诇讛 诪转讜讱 讘谞讬谞讜 砖住讜驻讜 诇讛砖诇讬诪讜 讗祝 讘诪拽爪转 讝讛 讬转讙诇讙诇 注诇讬讜 讞讬讜讘 讛讻诇 讻讬爪讚 讛专讬 砖讘谞讛 讛专讗砖讜谉 讻讜转诇讜 讘讗讜专讱 讞爪专讜 讘讙讜讘讛 注砖专讬诐 讗诪讛 讜诇讗 驻专注 讝讛 讞诇拽讜 讗诇讗 讘讙讜讘讛 讗专讘注 讗诪讜转 讻讚讬谞讜 讜住诪讱 讗讞"讻 讻讜转诇 讗讞专 讻谞讙讚讜 讘讙讜讘讛 注砖专 讗诪讜转 诇讗专讱 讛讞爪专 讙诐 讻谉 讛专讬 讝讛 诪转讞讬讬讘 诇驻专讜注 讞诇拽讜 讘讻讜转诇 专讗砖讜谉 注讚 转砖诇讜诐 注砖专 讗诪讜转 讜讛讜讗 砖砖 讗诪讜转 诪讗专讘注 讛专讗砖讜谞讜转 讜诇诪注诇讛 讜诇讗 注讜讚 讜诪"诪 讗诐 讛谞讬讞 砖诐 诇住讜祝 注砖专 诪拽讜诐 诇拽讜专讜转 砖谞专讗讛 砖讛讜讗 专讜爪讛 诇注砖讜转 注诇讬讛 注诇 讛讻讜转诇 讛专讬 谞转讙诇讛 砖讚注转讜 诇讛讙讘讬讛 讘砖讬注讜专 诪讛 砖讗讚诐 诪讙讘讬讛 诪注诇讬讛 注讚 讛讙讙 讜诪讙诇讙诇讬谉 注诇讬讜 讗转 讛讻诇 讗讜 讻砖讬注讜专 诪讛 砖讬专讗讛 诪讘谞讬谞讜 砖讚注转讜 诇讛讙讘讬讛讜 讜讻谉 讗诐 诇讗 住诪讱 诇讜 诇讻诇 讗专讱 讛讞爪专 讗诇讗 诇讞爪讬讜 讗讬谉 诪讙诇讙诇讬谉 注诇讬讜 讗诇讗 诇驻讬 诪讛 砖住诪讱 讜讗诐 讛专讗讛 讘讚注转讜 砖住讜驻讜 诇讛砖诇讬诪讜 讻讙讜谉 砖讛谞讬讞 讘住讜祝 讛讘谞讬谉 诇讘谞讬诐 讬讜爪讗讬诐 诇讞讜抓 砖讬讻谞住讜 讘讬谞讬讛诐 讛诇讘谞讬诐 讛讗讞专讬诐 讻砖讬讜住讬祝 讘讘谞讬谉 诇讛讬讜转 讛讘谞讬谉 谞拽砖专 讝讛 讘讝讛 诪讙诇讙诇讬谉 注诇讬讜 讗转 讛讻诇 讜讻谉 讻诇 讻讬讜爪讗 讘讝讛 诪诪讛 砖讬专讗讛 砖住讜驻讜 诇讛砖诇讬诪讜:



住诪讱 诇讜 讻讜转诇讜 讜诇讗 转讘注讜 讛诇讛 讘讛讜爪讗转讜 讜讻砖住诪讱 诇讜 讛讻讜转诇 讘砖讬注讜专 讙讘讛讜 讛讬讛 专讜爪讛 诇注砖讜转 转拽专讛 诪讻讜转诇 讝讛 诇讻讜转诇 讛诪砖讜转祝 讛专讬 讝讛 诪讜讞讛 讘讬讚讜 砖诇讗 诇讛砖转诪砖 讘讜 讘讻诇 诪讛 砖诪讗专讘注 讗诪讜转 讜诇诪注诇讛 讜讗驻讬诇讜 讛谞讬讞 诇讜 讘注诇 讛讻讜转诇 讛专讗砖讜谉 诪拽讜诪讜转 讘讻讜转诇 诇讛谞讬讞 讘讜 拽讜专讜转 讗讬谉 讛诇讛 讗讜诪专 诇讜 讻讘专 讛讞讝拽转讬 砖讛专讬 讛谞讞转 诇讬 诪拽讜诐 诇转拽专讛 砖讗祝 讝讛 讗讜诪专 诇讜 诇讗 讛谞讞转讬 诪讚专讱 诪讞讬诇讛 讗诇讗 砖讻诇 讝诪谉 砖转转驻讬讬住 注诪讬 讘讞诇拽 讛讜爪讗转讱 诇讗 讬转拽诇拽诇 讛讻讜转诇 讘讞驻讬专转 诪拽讜诪讜转 诇拽讜专讜转 讜讗驻讬诇讜 讛谞讬讞 砖诐 讞转讬讻讜转 注抓 诇讛拽讬祝 专讗砖 讛拽讜专讛 砖诇讗 转驻住讬讚谞讛 诇讞讜转 砖讘讻讜转诇 讗注"驻 砖讛讚讘专 谞专讗讛 讘讻讱 讻诪讻讬谉 诪拽讜诐 诇讞讘专讜 砖诇讗 诪讞砖砖 拽诇拽讜诇 讻讜转诇讜 讗讬谉 讘讻讱 讻诇讜诐 讜讻谉 讛讚讬谉 讘讻讜转诇 砖讻讜诇讜 诇讗讞讚 讜诇讗 住讬讬注 讘讛 讞讘专讜 讻诇诇 讜诪"诪 讘专讗砖讜谞讛 讞讘专讜 诪砖转诪砖 讘讛 注讚 砖讬注讜专 诪拽讜诐 砖住讬讬注 讘讜 讜讗讬谉 讛诇讛 诪注讻讘 诪爪讚 拽诇拽讜诇 讛讻讜转诇:



讬砖 诪讬 砖讗讜诪专 砖讗诐 诇讗 讛谞讬讞 诇讜 诪拽讜诐 诇拽讜专讜转 讜谞讙诪专 讛讻讜转诇 讜讗讞专 砖谞讙诪专 谞诪诇讱 讜诪转拽讬谉 诇讜 诪拽讜诐 砖讝讜 讛讬讗 讞讝拽转 诪讞讬诇讛 诇讞讘专讜 砖讛专讬 讟注诐 砖讛讝讻专谞讜 讗讬谞讜 谞讗诪专 讘讝讜 砖讛专讬 讗祝 讛讜讗 诪拽诇拽诇讛 注讻砖讜 讛讜讗讬诇 讜讞讜驻专 讘讛 讗讞专 砖谞转讬讘砖讛 讜诪"诪 讗祝 讛诐 讻转讘讜讛 讚讜拽讗 讘砖诪拽讜诐 讛讻讜转诇 讘讬谉 砖谞讬讛诐 讜讗讬谉 讛转讘讬注讛 讗诇讗 讘讚诪讬 讛讘谞讬谉 讛讗 讻诇 砖诪拽讜诐 讛讻讜转诇 诇讗讞讚 讗讬谉 讘讜 讞讝拽转 诪讞讬诇讛 砖讗讬谉 诇讙讜祝 拽专拽注 讞讝拽讛 讘诇讗 讟注谞讛 讗诇讗 讘讟注谞转 诪讻讬专讛 讜讘讞讝拽转 砖诇砖 砖谞讬诐 讻砖讗专 讚讬谞讬 讞讝拽讛 砖讘讟注谞讛:



讗注"驻 砖讘讬讗专谞讜 砖讛谞讞讛 诪拽讜诐 专讗砖 讛拽讜专讛 讗讬谞讛 讞讝拽讛 讗爪诇 讞讘专讜 诪"诪 讗诐 讛讻谞讬住 讛诇讛 拽讜专讜转讬讜 讜砖转拽 讛讞讝讬拽 讜讗讬谞讜 讬讻讜诇 诇住诇拽讜 讜讗驻讬诇讜 讛谞讬讞谉 讚拽讜转 讜拽讟谞讜转 讛讜讗讬诇 讜专讗讜讬讜转 诇转拽专讛 诪"诪 讛讞讝讬拽 诇讻诇 拽讜专讛 讜专砖讗讬 诇讛讞诇讬驻讛 讘讙讚讜诇讛 讜注讘讛:



讜讬砖 诪驻专砖讬谉 砖诪讜注讜转 讗诇讜 砖诇讗 诪转讜专转 诪讞讬诇讛 讛讬讗 讗诇讗 砖讘讝讜 讛讜讗 谞讻谞住 诇讞讝拽转 砖谞转谉 讛讗 讻诇 砖谞转讘专专 砖诇讗 谞转谉 讗讬谉 讝讛 讻诇讜诐 讜讻谉 讗祝 讘讞讝拽转 砖谞转谉 讗讬谞讜 谞讻谞住 讗诇讗 诇讗讞专 砖诇砖 讻讚讬谉 讻诇 讞讝拽转 讟注谞讛 讜诇讗 讬专讗讛 讻谉 讜诇讚注转谞讜 拽讜专讛 讗讞转 讗讬谞讛 诪讞讝拽转 诇讞讘专讜转讬讛 砖诇讗 诪讞诇 讗诇讗 注诇 讝讜 讛讜讗讬诇 讜讘讞讝拽讛 讘诇讗 讟注谞讛 讛讜讗 讚谉 讜诪转讜专转 诪讞讬诇讛 讗讘诇 诇讗诇讜 砖驻专砖讜讛 讘讞讝拽转 讟注谞讛 讜讘砖诇砖 拽讜专讛 讗讞转 诪讞讝讬拽转讜 讘讻诇 讛讻讜转诇:



讬砖 砖讜讗诇讬谉 讛讬讗讱 讗诪专讜 讻讗谉 砖讗诐 讛讞讝讬拽 讘拽诇讛 讛讞讝讬拽 诇讻讘讚讛 讜讘驻专拽 讛讘讬转 讜讛注诇讬讛 拽讬"讝 讘' 讗诪专讜 讘注诇讬讛 砖谞驻诇讛 讜讘讗 讗讞讚 诪讛诐 诇砖谞讜转 砖讗诐 讘讗 诇砖谞讜转 诪拽诇 诇讻讘讚 讗讬谉 砖讜诪注讬谉 诇讜 讜讻讘专 讛砖转讚诇讜 诇转专爪讛 讘讛专讘讛 驻谞讬诐 砖讗讬谉 讛讚注转 诪转讬砖讘转 讘讛诐 讜讚注转讬 诇讜诪专 砖讘讝讜 讗祝 讗谞讜 注住讜拽讬诐 讘讻讘讚讛 讛专讗讜讬讛 诇讗讜转讜 讛讻讜转诇 诪讛 砖讗驻砖专 砖讗讬谞讜 讻谉 讘讝讜 砖讛讜讗 专讜爪讛 诇砖谞讜转 讘讛 讜诪讻讗谉 谞专讗讛 诇讬 诇讞讝拽 诪讛 砖讛讜讻专注 砖诐 诪诪拽爪转 诪驻专砖讬诐 砖讘讗专讝讬诐 讜砖拽诪讬诐 讻诇 砖砖谞讜讬讜 讘讗 讻诪谞讛讙 砖讜诪注讬谉 诇讜:



诪讬 砖讘谞讛 讙讙 诇注诇讬讬转讜 讜专爪讛 诇讛讜专讬讚 诪讬诪讬讛 诇讞爪专 讞讘专讜 讛专讬 讞讘专讜 诪讜讞讛 讘讬讚讜 讜讗诐 讛讜专讬讚 讜诇讗 诪讬讞讛 讛讞讝讬拽 讜讗驻讬诇讜 讛讞讝讬拽 讘讚专讱 讗讞转 讛讞讝讬拽 诇讛讜专讬讚谉 讘讻诇 讚专讱 砖讬专爪讛 讻讬爪讚 讛讞讝讬拽 讘讚专讱 砖讛讬转讛 讛转拽专讛 诪讟驻讟驻转 讚专讱 专注驻讬诐 讜谞诪爪讗讜 讛诪讬诐 诪转驻讝专讬诐 讜讬讜专讚讬谉 讘讻诇 讛诪专讝讘讬诐 注诇 驻谞讬 讗专讱 讻诇 讙讙讜 讜讛讜讗 讛谞拽专讗 谞讟驻讬 讛讞讝讬拽 讗祝 诇砖讜驻讻讬 讜讛讜讗 砖讗诐 讘讗 诇砖谞讜转 讜诇讛讞讝讬专 讗转 讻诇谉 诇爪谞讜专 讗讞讚 讗注"驻 砖讛讜讗 拽砖讛 诇讞爪专 注讜砖讛 讜讗讬谉 爪专讬讱 诇讜诪专 讘讛驻讱 讜讗驻讬诇讜 专爪讛 诇讛讜专讬讚诐 讚专讱 讻诇 讛诪专讝讘讬诐 讜诇砖驻注 讗转 讛讙讙 砖驻讜注 讙讚讜诇 注讚 砖讛讜讗 谞注砖讛 讻诪讬谉 爪专讬祝 砖谞诪爪讗讜 讛诪讬诐 讬讜专讚讬诐 讘讻诇 讛诪专讝讘讬诐 讜讘专讚讜祝 注讜砖讛 砖讛专讬 诪"诪 讛讜讞讝拽讜 诪讬诪讬讜 诇讬专讚 诇讞爪专 讝讜 讜讗讬谉 讻讗谉 转讜住驻转 讛讬讝拽 讛专讗讜讬 诇讚拽讚拽 讜诇讛拽驻讬讚 注诇讬讜 讜讚讘专讬诐 讗诇讜 讬砖 砖驻专砖讜诐 讚讜拽讗 讘讞讝拽转 讟注谞讛 讜讘砖诇砖 砖谞讬诐 讻诪讜 砖驻讬专砖谞讜 诇诪注诇讛 讜讗祝 讙讚讜诇讬 讛诪驻专砖讬诐 谞讜讟讬诐 讘讛 诇讜诪专 讻谉 讜讗讬谉 讛讚讘专讬诐 谞专讗讬谉:



诪拽爪转 讞讻诪讬 讛爪专驻转讬诐 讻转讘讜 砖讗诐 讬砖 诇讜 谞讟驻讬 讚专讱 讙讙 砖讻诇讜 诪讻讜住讛 讘专注驻讬诐 注诇 讞讘专讜 讜讘讗 诇砖谞讜转诐 诇转拽专讛 讜诪注讝讘讛 砖讬砖转诪砖 讘讛 讗注"驻 砖砖诪专 讞讘专讜 讘讛 诪讛讬讝拽 专讗讬讛 砖讛专讬 讗祝 讘讙讙 爪专讬讱 诇砖诪专讜 讗注驻"讻 讬讻讜诇 诇注讻讘讜 砖诇讗 讬讟讬驻讜 诪讬诪讬讜 讻诇诇 讘讞爪专 砖讛谞讟驻讬 砖讛诐 讚专讱 专注驻讬诐 讗讬谉 转砖诪讬砖谉 谞讜讞 讜讗讬谉 诇讞讜砖 讘讛诐 讗诇讗 诇谞讟驻讬 讙砖诪讬诐 讗讘诇 讘讝讜 讬砖 诇讞讜砖 诇诪讬 转砖诪讬砖讜 讜讬砖 讻讗谉 转讜住驻转 讛讬讝拽 讛专讗讜讬 诇讛拽驻讬讚 讜讗驻讬诇讜 讛讬讛 讗讜诪专 诇讛讝讛专 讘讻讱 砖诪讗 讬砖驻讻讜 讚专讱 砖讙讙讛 讜讬砖 拽爪转 专讗讬讛 讘讝讛 讘驻专拽 讞讝拽转 讛讘转讬诐 谞"讟 讗' 讘住讜讙讬转 讛诪砖谞讛 讛转砖讬注讬转 讘诪讛 砖讗诪专讜 砖诐 诪讜转讘转 砖专砖讬驻讗 讜拽讬讬诪转 讘讬讛 讜讞讝讬转 讘诪讬诇讗讬 讜讗"讻 谞讟驻讬 讛讗诪讜专 讻讗谉 讗讬谉 讛注谞讬谉 砖讬讛讗 讛讙讙 讻诇讜 诪讻讜住讛 讘专注驻讬诐 讻诪讜 砖讞砖讘讜 拽爪转 诪驻专砖讬诐 讗诇讗 讗祝 讛讜讗 讙讙 讛专讗讜讬 诇讛砖转诪砖 讘讜 讻讚专讱 讻诇 讙讙讜转 砖讘转诇诪讜讚 讗诇讗 砖讘砖驻转 讛讙讙 讬砖 诪专讝讘讬诐 注诇 驻谞讬 讻诇 讗专讻讜 讻诪讜 砖讘讗专谞讜:



讜讗祝 讘讝讜 专讗讬转讬 拽爪转 讙讚讜诇讬 讛讚讜专 诪转诪讬讛讬诐 讘讛 讛讬讗讱 讗驻砖专 砖讬讞讝讬拽 诪讝讜 诇讝讜 讜讛专讬 讜讚讗讬 讬砖 讻讗谉 转讜住驻转 谞讝拽 讜讻诪讛 讘谞讬 讗讚诐 讞讜砖砖讬谉 诇砖讜驻讻讬 诪讞诪转 砖讛砖讟祝 诪拽诇拽诇 讗转 诪拽讜诪讜 讬讜转专 诪讘谞讟驻讬 讜讻谉 讬砖 诪拽驻讬讚讬诐 讬讜转专 讘谞讟驻讬 诪爪讚 砖讛讞爪专 诪转诇讻诇讻转 讘讛诐 讬讜转专 诪讘砖讜驻讻讬 砖讛诐 讘诪拽讜诐 讗讞讚 讜讗祝 讗谞讬 讗讜诪专 砖专讜讘 讘谞讬 讗讚诐 诪拽驻讬讚讬谉 讬讜转专 讘谞讟驻讬 讜诇讗 讛讬讛 诇讜 诇讜诪专 讗讞讝讬拽 讗祝 诇砖讜驻讻讬 砖诪砖诪注谉 砖诇 讚讘专讬诐 砖讛砖讜驻讻讬 讛讜讗 砖注讘讜讚 讙讚讜诇 讬讜转专 讜讗注"驻 砖讬砖 讙讜专住讬谉 讘讛驻讱 诪"诪 诇讙讬专住转 讛住驻专讬诐 拽砖讬讗 注讚 砖讛诐 驻专砖讜 讘讛 砖讛谞讟驻讬 讛诐 诪讬 讙砖诪讬诐 讜讛砖讜驻讻讬 诪讬 转砖诪讬砖 讜讘讬讚讬诐 讜讚讘专讬诐 讝专讬诐 讛诐 讜讗讬谉 讛讚注转 诪拽讘诇转 讘砖讜诐 驻谞讬诐 砖讛诪讞讝讬拽 诇诪讬 讙砖诪讬诐 讬讞讝讬拽 诇诪讬 转砖诪讬砖 讜讗祝 诇砖讜谉 砖诇讗讞专讬讜 专"诇 讗祝 诇爪专讬驻讗 讚讗讜专讘谞讬 讗讬谞讜 谞拽砖专 讬驻讛 讗诇讗 砖讛诐 诪驻专砖讬诐 讗讜转讛 讘注专讘讛 诪诪砖 砖讛讟驻讟讜祝 诪转讗讞专 讜诪专讘讛 讘诇讻诇讜讱 讜讗祝 讝讛 讗讬谞讜 谞拽砖专 讗诇讗 讘讛驻讜讱 讛讙讬专住讗 专"诇 讗讞讝讬拽 诇砖讜驻讻讬 讛讞讝讬拽 诇谞讬讟驻讬 讜诪"诪 注讬拽专 讛驻住拽 讗讬谉 讛讚注转 诪转讬砖讘转 讘讜 专"诇 砖讬讛讗 讛诪讞讝讬拽 诇诪讬 诪讟专 诪讞讝讬拽 诇诪讬 转砖诪讬砖 诪讻诪讛 住讘讜转 讞讚讗 砖诪讬 讛讙砖诪讬诐 讝讻讬诐 讜谞拽讬讬诐 讜诪讬 砖讜驻讻讬诐 转诇讜讬讬诐 讘讚注转 讛砖讜驻讱 讜讗祝 讘砖讬讗诪专 谞拽讬讜转 讛诐 砖诪讗 诪注诇讬诐 讛讜讗 讘讛诐 讜诪讬 砖砖驻讱 讬讻住讛 讜注讜讚 砖讛诪讟专 讘砖注转讜 诪砖讜讛 讗转 讻诇 讛转讞讜诐 诇诇讻诇讜讱 讻诇 讛讞爪专讜转 讜诇讻诇 诪拽讜诪讜转 砖讘讞爪专 讝讛 讜诪讬诐 讛讬讜专讚讬诐 讘讛 诪专砖讜转 讞讘专讜 讘讟诇讬诐 注"讬 讛讗讞专讬诐 诪砖讗"讻 讘诪讬 砖讜驻讻讬诐 讜注讜讚 砖讛诪讟专 砖注转讜 谞讬讻专转 诇讻诇 讜谞讝讛专讬诐 诪讛诐 讜诪讬 砖讜驻讻讬谉 讗讬谉 砖注转谉 谞讬讻专转 讜讗讬谉 讗讚诐 谞讝讛专 诪讛诐 讜诪"诪 讛拽讜砖讬讗 讞讝拽讛 讛讬讗 讘诇讗 住驻拽:



讜诪转讜讱 讻讱 讗谞讬 诪讜讚讛 诇讛诐 砖诇注讜诇诐 讗讬谉 讞讝拽讛 诪谞讬讟驻讬 诇砖讜驻讻讬 讜诇讗 诪砖讜驻讻讬 诇谞讬讟驻讬 注诇 讛爪讚 砖驻讬专砖谞讜 讘谞讟驻讬 讜砖讜驻讻讬 砖住转诐 讘谞讬 讗讚诐 诪拽驻讬讚讬谉 诪讝讜 诇讝讜 讝讛 讘讻讛 讜讝讛 讘讻讛 讜诪转讜讱 讻讱 谞专讗讛 诇讬 诇驻专砖 砖讛谞讟驻讬 讜砖讜驻讻讬 讛讗诪讜专讬诐 讻讗谉 砖谞讬讛诐 注诇 讚专讱 讗讞讚 讛诐 谞砖驻讻讬谉 讗讜 砖转讬讛谉 讘诪拽讜诐 讗讞讚 讗讜 砖转讬讛谉 讘驻讝讜专 讗诇讗 砖讛谞讬讟驻讬 讛讜讗 砖讙讙讜 砖诇 讝讛 砖讜讛 讜讗讬谉 讘讜 诪讚专讜谉 讗诇讗 诪注讟 注讚 砖讛诪讬诐 讗讬谉 讬讜专讚讬谉 诇讞爪专讜 砖诇 讝讛 讗诇讗 讘讟驻讟讜祝 讜讛砖讜驻讻讬 讛讜讗 砖讬砖 讘讜 砖驻讜注 讜诪讚专讜谉 讘讚专讱 讛专讙讬诇 诇讘谞讬 讗讚诐 讘讻讱 讜讗诪专 砖诪讗讞专 砖讛讞讝讬拽 诇讛讜专讚转 诪讬诪讬讜 诇讞爪专讜 讘诪拽讜诪讜转 讗诇讜 讗讬谉 讘讛诐 拽驻讬讚讗 讘讬谉 讬专讬讚讛 砖诇 谞讞转 诇讬专讬讚讛 砖诇 砖讟祝 讜讝讛讜 砖讗诪专讜 讗祝 诇爪专讬驻讛 讚讗讜专讘谞讬 专"诇 砖驻讜注 讙讚讜诇 讬讜爪讗 诪谉 讛讙讚专 注讚 砖讬讜专讚讬谉 讘砖讟祝 诪讜驻诇讙 讛讗 诪诪拽讜诐 诇诪拽讜诐 讗讬谉 诇讜 讞讝拽讛 讜讗祝 诇拽爪转 讞讻诪讬 讛讚讜专 专讗讬转讬 讚讘专讬诐 谞讜讟讬诐 诇讗诇讜 讜讛讚讘专讬诐 诪转讬砖讘讬诐 讜讗祝 诇拽爪转 讙讚讜诇讬 讛讚讜专讜转 专讗讬转讬 砖讗诐 专爪讛 讘注诇 讛讙讙 诇讛讙讘讬讛 讗转 讙讙讜 讜诇讛讜专讬讚 诪讟专讜 诪诪拽讜诐 讙讘讜讛 讬讜转专 砖讗讬谞讜 专砖讗讬 讛讜讗讬诇 讜诪"诪 讬砖 讻讗谉 拽诇拽讜诇 讬转专 讜讻谉 讘讻诇 讻讬讜爪讗 讘讝讛 诇驻讬 诪讛 砖讬专讗讛 诇讚讬讬谞讬诐 讗诇讗 讗诐 专爪讛 诇讛讙讘讬讛 讬住诇拽 诪专讝讘讜 讜讬拽诇讜讟 讘转讜讱 砖诇讜 讜讘讝讜 诪讬讛讗 讗讬谉 讛诇讛 讬讻讜诇 诇诪讞讜转 讜诇讜诪专 讻讬 讛讬讻讬 讚讞爪专 讚讬讚讬 拽谞讬讗 诇讱 诇诪砖讚讗 讘讬讛 诪讬讗 诇讚讬讚讬 谞诪讬 拽谞讜 诪讬讗 讚讗讬讙专讬讱 砖诇讗 谞讗诪专 讻谉 讗诇讗 讻砖讛讙讙 注讜诪讚 注诇 注诪讚讜 讻专讗讜讬 诇讬专讬讚转 讛诪讬诐 诪诪谞讜 诇讞爪专 讻诪讜 砖谞讘讗专 讘驻专拽 讞讝拽转 讘住讜讙讬讬转 讛诪砖谞讛 讛砖诪讬谞讬转:



专讗讜讘谉 砖讟注谉 注诇 讞讘专讜 砖讬砖 诇讜 谞讟驻讬 注诇讬讜 讜讬砖 诇讜 注讚 讗讞讚 讜讞讘专讜 讻讜驻专 讘讝讛 讗讬谉 诇讜 注诇讬讜 砖讘讜注转 讛转讜专讛 砖讗讬谉 谞砖讘注讬谉 注诇 讻驻讬专转 砖注讘讜讚 拽专拽注讜转 讜讗讬谉 拽讘诇转 讛诪讬诐 讘讻诇讬诐 诪讜爪讬讗讬谉 讗转 讛讚讘专 诪讬讚讬 砖诐 拽专拽注 讜讻谉 讛砖讬讘讜讛 讙讚讜诇讬 讛诪驻专砖讬诐:



讛诪砖讻讬专 讘讬转 诇讞讘讬专讜 讘讘讬专讛 讙讚讜诇讛 诪砖转诪砖 讘讝讬讝讬讛 讜讘讻讜转诇讬讛 注讚 讗专讘注 讗诪讜转 讜讘转专讘抓 讜讘专讞讘讛 砖讘讛 讜讘注讜讘讬 讛讻讜转诇 讘诪拽讜诐 砖谞讛讙讜 诇讛砖转诪砖 讘注讜讘讬 讛讻讜转诇讬诐 讜注谞讬谉 讝讛 讛讜讗 砖讛讘讬专讛 讛讬讗 讞爪专 讙讚讜诇讛 诪讜拽驻转 讘讻讜转诇讬诐 讜讘谞讜讬讛 诇砖讻讜转 住讘讬讘 诇讗专讘注 专讜讞讜转讬讛 讜谞砖讗专 讘讗诪爪注讬转讛 讻注讬谉 讗专讜讘讛 讙讚讜诇讛 诇讗讜讬专 讜诇讗讜专讛 讜讻谞讙讚 讗讜转讛 讗专讜讘讛 讝讜专注讬谉 转讞转讬讛 讬专拽讜转 讜诪拽讬驻讬谉 讗讜转谉 讘诪讞讬爪讜转 拽讟谞讜转 讜谞拽专讗 转专讘抓 讗驻讚谞讬 注诇 砖诪专讘爪讬谉 讗讜转讜 转诪讬讚 讘诪讬诐 讜讗讞专 讻讜转诇讬 讛讘转讬诐 专讞讘讛 讙讚讜诇讛 住讘讬讘 住讘讬讘 诪讜拽驻转 讘讻讜转诇讬诐 讗讞专讬诐 诪讘讞讜抓 讜讗诪专 注诇 讝讛 砖讘诪拽讜诐 砖讗讬谉 诪谞讛讙 讬讚讜注 讘砖讜讻专 讘讬转 讘诪拽讜诐 讻讝讛 诪砖转诪砖 讛讜讗 诪谉 讛住转诐 诪砖驻转 驻转讞讜 诇讗专讱 讛讻讜转诇 注讚 讗专讘注 讗诪讜转 讜讗注"驻 砖讛讜讗 谞讻谞住 讘转讞讜诐 讛诇砖讻讛 讛讗讞专转 讜注讚 诪拽讜诐 砖讛讜讗 诪转驻砖讟 讘转砖诪讬砖讛 诇讗专讻讜 诪砖转诪砖 讘讙讜讘讛 讛讻讜转诇 注讚 讗专讘注 讗诪讜转 讜讻谉 讗诐 讬砖 砖诐 讝讬讝讬诐 注讚 讗专讘注 讗诪讜转 诪砖转诪砖 讘讛诐 讗讘诇 讗讬谉 专砖讗讬 诇注砖讜转 讘讛 讝讬讝讬诐 诪转讞诇讛 讜诪"诪 讘诪拽讜诐 砖谞讛讙讜 诇讛砖转诪砖 讘注讜讘讬 讛讻讜转诇讬诐 讘注砖讬转 讝讬讝讬诐 讗讜 讞诇讜谞讜转 住转讜诪讬诐 诇拽诇讜讟 讞驻爪讬诐 拽讟谞讬诐 注讜砖讛 讗讘诇 讘住转诐 诇讗 讜诪"诪 诪砖转诪砖 讛讜讗 讘转专讘抓 讗驻讚谞讬 讜讘专讞讘讛 砖讗讞讜专讬 讛讘转讬诐 讗祝 诪谉 讛住转诐 讜讬砖 诪驻专砖讬诐 讘讗诇讜 讛砖转讬诐 讚讜拽讗 讘诪谞讛讙 讜讻谉 讗转讛 诇诪讚 讘讻讬讜爪讗 讘讝讛:



讜讬砖 诪讬 砖讻转讘 砖诇讗 谞讗诪专 讻诇 讝讛 讗诇讗 讘诪砖讻讬专 讛讗 讗诐 诪讻专 讗讜 谞转谉 讘讬转 讘讘转讬诐 讗诇讜 诪谉 讛住转诐 讗讬谞讜 谞讜转谉 诇讜 砖注讘讜讚 讝讛 讜讻谉 讬砖 诪讬 砖讻转讘 砖讗诐 讛砖讻讬专 讛诇砖讻讜转 讛讗讞专讜转 讗讬谉 诇讝讛 注诇 讝讛 砖注讘讜讚 讝讛 讜诪"诪 讬专讗讛 诇讬 讗祝 讘砖讛砖讻讬专谉 诪驻谞讬 砖讗祝 诇讞讘专讜 注诇讬讜 讻谉:





专"讬 诪讬讙讗砖

谞讟驻讬. 转拽专转 讛讙讙 砖诪讻讜住讛 讘专注驻讬诐 砖拽讜专讬谉 讘诇' 注专讘讬 拽专讗诪讬讚讬"讬. 砖讜驻讻讬. 砖讬讛讬讜 谞砖驻讻讬谉 注诇 诪专讝讘 爪专讬驻讗 讚讗讜专讘谞讬. 专讞讘 诪诇诪讟讛 讜爪专 诪诇诪注诇讛 讻讝讛 [image: ] 诇讛讜住驻讛 讞讘讬专讜 诪注讻讘 注诇讬讜 诪驻谞讬 砖诪讬 讙砖诪讬诐 谞砖驻讻讬谉 诪讛谉 讘讞爪专 讞讘讬专讜 讘诪讛专讛 讜讘专讬讚讜祝 讬讜转专 诪诪讛 砖谞砖驻讻讬谉 讘砖讜讟驻讬 讜谞讟驻讬. 爪专讬驻讗 讻诪讜 讛注讜砖讛 住讜讻转讜 讻诪讬谉 爪专讬祝. 讗讜专讘谞讬 注专讘讛:



讛诪砖讻讬专 讘讬转 诇讞讘讬专讜 讘讘讬专讛 讙讚讜诇讛 讜讻讜' 讘诪拽讜诐 砖讗讬谉 诪谞讛讙 讬讚讜注 讗讘诇 讘诪拽讜诐 砖讬砖 诪谞讛讙 讬讚讜注 注讜砖讬谉 讻诪谞讛讙 讛诪拽讜诐 砖注诇 讚注转 讻谉 砖讻专 讛砖讜讻专 讜讛砖讻讬专 讛诪砖讻讬专:





讬讚 专诪"讛

谞讘. 转"砖 讘讞讝拽转 砖谞转谉 注讚 砖讬讘讬讗 专讗讬讛 砖诇讗 谞转谉 讛讬讻讬 讚诪讬 讗讬诇讬诪讗 讚转讘注讜 讗讞专 讝诪谞讜 讜讗诪专 诇讜 驻专注转讬讱 讘讝诪谞讬 讘讬讜诪讗 讚砖诇讬诐 讘谞讬谉 讛讻讜转诇 驻砖讬讟讗 讚讘讞讝拽转 砖谞转谉 讛讜讗 讗诇讗 诇讗讜 讻讙讜谉 讚转讘注讜 讗讞专 讝诪谞讜 讜讗诪专 诇讜 驻专注转讬讱 讘转讜讱 讝诪谞讬 拽讜讚诐 转砖诇讜诐 讘谞讬谉 讛讻讜转诇, 讜讛讗 拽诪"诇 讚讘诪拽讜诐 讞讝拽讛 谞诪讬 讗诪专讬谞谉 诪讛 诇讬 诇砖拽专 讜砖诪注 诪讬谞讛 讚讛拽讜讘注 讝诪谉 诇讞讘讬专讜 讜转讘注讜 诇讗讞专 讝诪谞讜 讜讗诪专 诇讜 驻专注转讬讱 讘转讜讱 讝诪谞讬 谞讗诪谉. 讜讚讞讬谞谉 砖讗谞讬 讛转诐 讚讻诇 住驻讗 讜住驻讗 讝讬诪谞讬讛 讛讜讗. 讜讻诪讗谉 讚讗"诇 驻专注转讬讱 讘转讜讱 讝诪谞讬 讚诪讬. 讜讘注讬讬谉 诇讗 讗讬驻砖讬讟:



谞讙. 转"砖 讘讞讝拽转 砖诇讗 谞转谉 注讚 砖讬讘讬讗 专讗讬讛 砖谞转谉 讛讬讻讬 讚诪讬 讗讬诇讬诪讗 讚转讘注讜 讗讞专 讝诪谞讜 讜讗诪专 诇讜 驻专注转讬讱 讘讝诪谞讬 讘讬讜诪讗 讚砖诇讬诐 讘讬讛 讻讜转诇 讛住诪讬讻讛, 讗诪讗讬 讘讞讝拽转 砖诇讗 谞转谉 讗诇讗 诇讗讜 讚讗"诇 驻专注转讬讱 讘转讜讱 讝诪谞讬 诪拽诪讬 讚住诪讬讱, 讗诇诪讗 讘诪拽讜诐 讞讝拽讛 诇讗 讗诪专讬谞谉 诪讛 诇讬 诇砖拽专 砖讗谞讬 讛转诐 讚讗诪专 诪讬 讬讬诪专 讚诪讞讬讬讘讬谉 诇讬 专讘谞谉. 讗驻讬' 讗诪专 诇讬讛 驻专注转讬讱 讘讝诪谞讬 谞诪讬 讗讬谞讜 谞讗诪谉. 讛讚讬谉 讛讜讗 驻讬专讜砖讗 讚驻专讬砖讜 讘讛 专讘讜讗转讗, 讜诇讬砖谞讗 讚诪讬 讬讬诪专 讚诪讞讬讬讘讬谉 诇讬 专讘谞谉 讚讬讬拽 (讻讜讜转讬讬讻讜) [讻讜讜转讬讬讛讜] 讚讻诇 讻诪讛 讚诇讗 诪讞讬讬讘讬谉 诇讬讛 专讘谞谉 诇讗 讟专讞 诇诪驻专注讬讛. 讜注讜讚 讚讛讗 讻讬 拽讗 诪讬讘注讬讬讗 诇谉 讗讬 讗诪专讬谞谉 诪讛 诇讬 诇砖拽专 讘诪拽讜诐 讞讝拽讛 讗诇讬讘讗 讚诪讗谉 讚讗讬转 诇讬讛 讛讱 讞讝拽讛 讛讜讗 讚讗讬讘注讬讗 诇谉, 讜诪讗谉 讚讗讬转 诇讬讛 讛讱 讞讝拽讛 讗驻讬' 讘讚讬注讘讚 讚诪讞讬讬讘 讗讬转 诇讬讛 讚讛讗 讻讬 驻诇讬讙讬 讘讚讬注讘讚 驻诇讬讙讬, 讜讗讬 住"讚 讙讘讬 住诪讱 诇讜 讻讜转诇 讗讞专 谞诪讬 讻讬 讗诪专 诇讬讛 驻专注转讬讱 讘讝诪谞讬 讗讜 诇讗讞专 讝诪谞讬 诪讛讬诪谉, 讗"讻 讛讗 讚诪砖谞讬谞谉 砖讗谞讬 讛转诐 讚讗诪专 诪讬 讬讬诪专 讚诪讞讬讬讘讬谉 诇讬 专讘谞谉 讚诪砖诪注 讚砖讗谞讬 诇谉 讘讬谉 讛讬讻讗 讚讬讚注 讚诪讞讬讬讘 诇讛讬讻讗 讚诇讗 讬讚注, 讚诪讬讚讬 讚诇讗 讬讚注 讚诪讞讬讬讘 讛讜讗 讚讻讬 转讘注讜 诇讗讞专 讝诪谞讜 讜讗诪专 诇讜 驻专注转讬讱 讘转讜讱 讝诪谞讬 诪讛讬诪谉 讗讬谞讜 谞讗诪谉, 讗讘诇 诪讬讚讬 讚讬讚注 讚诪讞讬讬讘 讘讛 讗注"讙 讚讗诪专 驻专注转讬讱 讘转讜讱 讝诪谞讬 诪讛讬诪谉 诪砖讜诐 诪讛 诇讬 诇砖拽专, 讜讗注"讙 讚讞讝拽讛 诇讗 注讘讬讚 讚驻专注 讘讙讜 讝诪谞讬讛, 诪讛 诇讬 讬讚注 讜诪讛 诇讬 诇讗 讬讚注, 讻讬讜谉 讚讗讬讚讬 讜讗讬讚讬 讻讬 讗转讬 住诪讜讱 诇诪讜砖诇诐 讝诪谞讬讛 讜讗诪专 诇讬讛 驻专注转讬讱 讘转讜讱 讝诪谞讬 诇讗 诪讛讬诪谉 讜讻讬 转讘注讬讛 诇讗讞专 讝诪谞讬讛 讜讗"诇 驻专注转讬讱 讘讝诪谞讬 讗讜 诇讗讞专 讝诪谞讬 诪讛讬诪谉. 讗讬讚讬 讜讗讬讚讬 诪讛 诇讬 诇砖拽专 讘诪拽讜诐 讞讝拽讛, 讜讻讬 讛讬讻讬 讚讻讬 讬讚注 讚诪讞讬讬讘 讜转讘注讜 诇讗讞专 讝诪谞讜 讜讗"诇 驻专注转讬讱 讘转讜讱 讝诪谞讬 诪讛讬诪谉 诪砖讜诐 诪讛 诇讬 诇砖拽专, 讻讬 诇讗 讬讚注 讚诪讞讬讬讘 谞诪讬 讻讬讜谉 讚讗诇讜 讗诪专 驻专注转讬讱 讘讝诪谞讬 诪讛讬诪谉 讻讬 讗诪专 驻专注转讬讱 讘转讜讱 讝诪谞讬 谞诪讬 诇讛诪谞讬讛 诪砖讜诐 诪讛 诇讬 诇砖拽专, 讗诇讗 诪砖讜诐 讚讛讬讻讗 讚诇讗 讬讚注 讗驻讬' 讗诪专 驻专注转讬讱 讘讝诪谞讬 谞诪讬 诇讗 诪讛讬诪谉 讜讗砖转讻讞 讚诇讬转讬讛 诇诪讛 诇讬 诇砖拽专 讻诇诇, 讜讻谉 讛讚注转 谞讜讟讛:



谞讚. 讗诪专 诇讬讛 专讘 讗讞讗 (讟讘讗) [住讘讗] 诇专讘 讗砖讬 转讗 砖诪注 诪谞讛 诇讬 讘讬讚讱 讗诪专 诇讜 讛讬谉 诇诪讞专 讗诪专 诇讜 转谞讛讜 诇讬 谞转转讬讜 诇讱 驻讟讜专 讗讬谉 诇讱 讘讬讚讬 讞讬讬讘 诪讗讬 诇讗讜 谞转转讬讜 诇讱 讚讗诪专 诇讬讛 驻专注转讬讱 讘讝诪谞讬 讗讬谉 诇讱 讘讬讚讬 讚讗"诇 驻专注转讬讱 讘转讜讱 讝诪谞讬 讜拽转谞讬 讞讬讬讘. 讜注诇 讻专讞讬讱 讘转讘注讜 诇讗讞专 讝诪谞讜 注住拽讬谞谉 讚讛讗 讚讜诪讬讬讗 讚专讬砖讗 拽转谞讬 讜讻讬 讛讬讻讗 讚专讬砖讗 讚诪讟讬 讝讬诪谞讬讛 拽诪讬讬专讬 讚讛讗 驻专注转讬讱 讘讝诪谞讬 拽讗诪专 诇讬讛 住讜驻讗 谞诪讬 讘讚诪讟讗 讝讬诪谞讬讛 拽诪讬讬专讬, 讗诇诪讗 转讘注讜 诇讗讞专 讝诪谞讜 讜讗诪专 诇讜 驻专注转讬讱 讘转讜讱 讝诪谞讬 讗讬谞讜 谞讗诪谉. 讜讚讞讬谞谉 诇讗 诪讗讬 谞转转讬讜 诇讱 讚讗诪专 诇讬讛 驻专注转讬讱 讘转讜讱 讝诪谞讬 讜讗讬谉 爪专讬讱 诇讜诪专 讛讬讻讗 讚讗诪专 诇讬讛 驻专注转讬讱 讘讝诪谞讬 讜讗讬谉 诇讱 讘讬讚讬 讚讗诪专 诇讬讛 诇讗 讛讬讜 讚讘专讬诐 诪注讜诇诐. 讻诇讜诪专 诇讗 诇讜讬转讬 诪诪讱 诪谞讛 诇注讜诇诐 讚讗诪专 诪专 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬. 砖讗诐 讗讬谉 讛诇讜讗讛 驻专讬注讛 诇诪讛 讜谞诪爪讗 讝讛 诪讜讚讛 砖诇讗 驻专注 讜讻讬讜谉 砖讬砖 注讚讬诐 砖讛讜讚讛 讘驻谞讬讛诐 讻讚拽转谞讬 讘讛讚讬讗 诪谞讛 诇讬 讘讬讚讱 讗"诇 讛讬谉, 讜讗讬谉 爪"诇 讛讬讻讗 讚讗转讜 注讬讚讬 讛诇讜讗讛, 讗注"讙 讚讛讚专 讟注讬谉 讗讬谉 诇讜讬转讬 讜驻专注转讬 诇讗 诪讛讬诪谉 砖讛专讬 讛注讚讬诐 诪注讬讚讬谉 讗讜转讜 砖诇讜讛 讜讛讜讗 诪讜讚讛 砖诇讗 驻专注 讜诇驻讬讻讱 讞讬讬讘. 讜讘注讬讬谉 讜诇讗 讗讬驻砖讬讟, 讜专讘 讗砖讬 诪讚讞讗 讘注诇诪讗 拽讗 诪讚讞讬 讜诇讗讜 诇讗驻讜拽讬 讛诇讻转讗 拽讗转讬. 诪讬讛讜 砖诪注讬谞谉 诪讬谞讛 讚讛讛讬讗 讚拽转谞讬 讛转诐 讗讬谉 诇讱 讘讬讚讬 讞讬讬讘 诇讗 诪转讜拽诪讗 讗诇讗 讘讚讗诪专 诇讬讛 诇讗 诇讜讬转讬, 讗讘诇 讗诪专 诇讬讛 驻专注转讬讱 讗注"讙 讚讗诪专 诇讬讛 驻专注转讬讱 讘转讜讱 讝诪谞讬 谞诪讬 诇讗 诪驻拽讬谞谉 诪讬谞讬讛. 讜讚讜拽讗 讚转讘注讜 诇讗讞专 讝诪谞讜 讗讘诇 转讘注讜 住诪讜讱 诇诪讜砖诇诐 讝诪谞讜 讜讗"诇 驻专注转讬讱 讘转讜讱 讝诪谞讬 讗讬谞讜 谞讗诪谉 讻讚专"诇:



谞讛. 讛专讬 讗诪专讜 诪讚"讗 讜诇诪注诇讛 讗讬谉 诪讞讬讬讘讬谉 讗讜转讜 诇讘谞讜转 住诪讱 诇讜 讻讜转诇 讗讞专 讗注"驻 砖诇讗 谞转谉 注诇讬讜 讗转 讛转拽专讛 诪讙诇讙诇讬谉 注诇讬讜 讗转 讛讻诇 讗诪专 专讘 讛讜谞讗 住诪讱 诇驻诇讙讗 住诪讬讱 诇讻讜诇讗. 讻诇讜诪专 讛讬讻讗 讚住诪讱 讻讜转诇 讗讞讚 讻谞讙讚 讗讜专讱 讞爪讬 讛转讜住驻转 讻诪讗谉 讚住诪讬讱 诇讻讜诇讗 讚诪讬 讜诪讙诇讙诇讬谉 注诇讬讜 讗转 讛讻诇, 讚讻讬讜谉 讚住诪讬讱 诇驻诇讙讗 讙诇讬 讗讚注转讬讛 讚谞讬讞讗 诇讬讛 讘讛讛讜讗 转讜住驻转 讜诪讜讻讞讗 诪讬诇转讗 讚诪驻讬拽 诇诪住诪讱 谞诪讬 讻谞讙讚 讗讬讚讱 驻诇讙讗. 讜专讘 谞讞诪谉 讗诪专 诇诪讗讬 讚住诪讱 住诪讱 讜讚诇讗 住诪讱 诇讗 住诪讱. 讜拽讬"诇 讻专讘 谞讞诪谉 讘讚讬谞讬讛 讛诇讻讱 诇讗 诪讞讬讬讘讬谞谉 诇讬讛 讗诇讗 讘砖讬注讜专讗 讚住诪讬讱. 讜诇讗 转讬诪讗 讛谞讬 诪讬诇讬 讛讬讻讗 讚诇驻讬祝 讘讬讛 讜砖讬注讬讛 讘讟讬谞讗 讗讜 讘住讬讚讗 讗讬 谞诪讬 注讘讚 讘讬讛 拽专谉 讝讜讬转, 讚讙诇讬 讗讚注转讬讛 讚诇讬讻讗 讘讚注转讬讛 诇讗讜专讜讻讬讛 讟驻讬, 讗诇讗 讗注"讙 讚诇讗 诇驻讬祝 讘讬讛 讜诇讗 注讘讬讚 拽专谉 讝讜讬转 讚讗讬讻讗 诇诪讬诪专 讚讚注转讬讛 诇讗专讜讻讬 诇讗 诪讞讬讬讘讬谞谉 诇讬讛 讟驻讬 诪砖讬注讜专 诪讗讬 讚住诪讬讱, 讚讛讗 注讬拽专 驻诇讜讙转讗 讚专讘 讛讜谞讗 讜专讘 谞讞诪谉 讘讚诇讗 诇驻讬祝 讜诇讗 注讘讚 拽专谉 讝讜讬转 拽讬讬诪讗 诪讚拽讗诪专讬谞谉 诪讜讚讛 (专讘讬谞讗) [专讘 讛讜谞讗] 讘诇讜驻转讗 讜拽专谞讗转讗, 讻诇讜诪专 讛讬讻讗 讚诇驻讬祝 讘讬讛 讘住讜驻讬讬讛 讗讬 谞诪讬 注讘讚 讘讛 拽专谉 讝讜讬转 讚讙诇讬 讗讚注转讬讛 讚诇讬讻讗 讘讚注转讬讛 诇讗讜专讜讻讬讛 讟驻讬 讛诇讻讱 诇讗 诪讞讬讬讘 讗诇讗 讘砖讬注讜专讗 讚住诪讬讱, 讻讬 驻诇讬讙讬 讛讬讻讗 讚诇讗 诇驻讬祝 讜诇讗 注讘讚 拽专谉 讝讜讬转. 讜诪讜讚讛 专讘 谞讞诪谉 讘讗驻专讬讝讗 讜拽讬讘注转讗 讚讻砖讜专讬 讚讗讬 住诪讱 诇驻诇讙讗 (讜讛谞讱) [讜讗谞讞] 讗驻专讬讝讗 砖讛讬讗 拽讜专讛 讗专讬讻讗 讜注讘讛 砖诪谞讬讞讬谉 讗讜转讛 注诇 专讗砖 讛讻讜转诇 讻谞讙讚 讗专讻讜 诇拽讘讜注 注诇讬讛 专讗砖讬 拽讜专讜转 转拽专转 讛讘讬转 诇专讞讘讜 诪讻讜转诇 讝讛 诇讻讜转诇 砖讻谞讙讚讜, 讜讛谞讬讞 讝讛 讗驻专讬讝讗 诪拽讜诐 拽讘讬注转 专讗砖讬 讛拽讜专讜转 诪转讞诇转讜 讜注讚 住讜驻讜, 讗注"驻 砖诇讗 住诪讱 讗诇讗 讻谞讙讚 讞爪讬讜 讻诪讗谉 讚住诪讱 诇讻讜诇讬讛 讚诪讬 讚讙诇讬 讗讚注转讬讛 讚谞讬讞讗 诇讬讛 讘讻讜诇讬讛 讜诪讙诇讙诇讬谉 注诇讬讜 讗转 讛讻诇. 讜讗讬讻讗 诇驻专讜砖讬 讚讛讗讬 拽讬讘注转讗 讚讻砖讜专讬 讚拽讗诪专讬谞谉 诇讗讜 讘讙讜驻讬讛 讚讗驻专讬讝讗 讛讜讗 讗诇讗 讗谞驻讗 讗讞专讬谞讗 讘讗谞驻讬 谞驻砖讬讛, 拽诪"诇 讚讗讬 谞诪讬 诇讗 诪谞讞 诇讬讛 讗驻专讬讝讗 讗诇讗 讚注讘讬讚 讘住讜祝 讛讛讜讗 驻诇讙讗 讚住诪讬讱 诪拽讜诐 拽讘讬注转讗 讚讻砖讜专讬 讻诪讗谉 讚住诪讱 诇讻讜诇讗 讚诪讬. 讻讙讜谉 讚讛讜讛 讻讜转诇 讛诪讞讬爪讛 诪讝专讞 讜讻讜转诇 讛住诪讬讻讛 讻谞讙讚 讞爪讬 诪注专讘 讬讜爪讗 诪拽专谉 讚专讜诪讬转 诪注专讘讬转 讜注讚 讞爪讬 专讜讞 诪注专讘讬转 讜注讘讚 讘讬讛 讘住讜驻讬讛 诪拽讜诐 拽讬讘注转讗 讚讻砖讜专讬 讚讙诇讬 讗讚注转讬讛 讚讚注转讬讛 诇诪讬拽讘注 讘讬讛 讻砖讜专讬, 讗专讻谉 讻谞讙讚 讗讜专讱 讻讜转诇 讛住诪讬讻讛 讜专讞讘谉 讻谞讙讚 专讞讘讜, [专讗砖谉 讛]专讗砖讜谉 讘住讜祝 讻讜转诇 讛住诪讬讻讛 讜专讗砖谉 讛砖谞讬 讘讻讜转诇 砖谞讬 砖讻谞讙讚讜 砖诪爪讚 讻讜转诇 讛诪讞讬爪讛 讘爪驻讜谉, 讜住讜驻讜 诇讛谞讬讞 注诇讬讛谉 转拽专讛 讻谞讙讚 讻诇 讛讻讜转诇 砖诇 诪讞讬爪讛, 砖谞诪爪讗讜 专讗砖讬 拽讜专讜转 讛转拽专讛 诪爪讚 诪讝专讞 注诇 讙讘讬 讻讜转诇 讛诪讞讬爪讛 讜专讗砖讬讛谉 诪爪讚 诪注专讘 讞爪讬讬谉 注诇 讙讘讬 讻讜转诇 讛住诪讬讻讛 讜讛砖讗专 注诇 讙讘讬 讛拽讜专讜转 讛拽讘讜注讜转 讘住讜驻讜, 讜讻讬讜谉 讚注讘讚 诪讬诇转讗 讚诪讜讻讞讗 注诇讜讬讛 讚讚注转讬讛 诇讗讬砖转诪讜砖讬 讘讻讜诇讬讛 讻讜转诇 讛诪讞讬爪讛 讗注"讙 讚诇讗 住诪讱 讗诇讗 讻谞讙讚 讞爪讬讜 讻诪讗谉 讚住诪讱 诇讻讜诇讬讛 讜诪讙诇讙诇讬谉 注诇讬讜 讗转 讛讻诇:



谞讜. 讗诪专 专讘 谞讞诪谉 讘讬 讻讜专讬 诇讗 讛讜讬 讞讝拽讛. 讻诇讜诪专 讛讬讻讗 讚讘讗谞讬 拽诪讗 诪讗专讘注 讗诪讜转 讜诇诪注诇讛 诪讚谞驻砖讬讛 讜注讘讚 讘讬讛 讘砖注转 讘谞讬谉 讘讬 讻讜专讬, 讚讗讬谞讜谉 讻讝讬 讚诪注讬诇讬谉 讘讛讜 专讗砖讬 讻砖讜专讬, 讻诇 讻诪讛 讚诇讗 诪注讬讬诇 诇讛讜 诇讻砖讜专讬 讛转诐 诇讗 讛讜讜 讞讝拽讛 诇讗讬讚讱 诇诪讬诪专讗 讚讬讛讬讘 诇讛讜 驻诇讙讗 讗讜讝讬谞拽讗, 讗讬 谞诪讬 讚驻讬讜住讬讛 驻讬讬住讬讛 讜讗讬驻讬讬住 诇讬讛 诇注讬讜诇讬讛 讛转诐 讻砖讜专讬. 讜讗注"讙 讚诪谞讞 讘讛讜 讛诪诇讬讟讗. 讜讛讬讗 拽讜专讛 砖诪砖拽注讬谉 讗讜转讛 讘讘谞讬谉 转讞转 讛讞诇讜谞讜转 讻讚讬 诇讛谞讬讞 注诇讬讛 专讗砖讬 讛拽讜专讜转, 诪讗讬 讟注诪讗 诪讬诪专 讗诪专 讗诪讬谞讗 诇讻讬 诪驻讬讬住 诇讬 诇讗 诪讬转专注 讗砖讬转讗讬:



谞讝. 讗诪专 专讘 谞讞诪谉 讗讞讝讬拽 诇讛讜专讚讬 讗讞讝讬拽 诇讻砖讜专讬 诇讻砖讜专讬 讗讞讝讬拽 诇讛讜专讚讬 讗讞讝讬拽 诇砖驻讻讬 讗讞讝讬拽 诇谞讟驻讬 诇谞讟驻讬 讗讞讝讬拽 诇砖驻讻讬 讗讘诇 诇爪专讬驻讗 讚讗讜专讘谞讬 诇讗 讜专讘 讬讜住祝 讗诪专 讗驻讬' 诇爪专讬驻讗 讚讗讜专讘谞讬 注讘讚 专讘 讬讜住祝 注讜讘讚讗 讘爪专讬驻讗 讚讗讜专讘谞讬. 讜拽讬"诇 讻讜转讬讛 讚诪注砖讛 专讘. 讜讛讗 讚讗诪专 专讘 谞讞诪谉 讗讞讝讬拽 诇讛讜专讚讬 讚讗谞讜谉 拽谞讬诐 讗讞讝讬拽 诇讻砖讜专讬 讚讗谞讜谉 拽讜专讜转, 诇讗讜 讻诪讗谉 讚讗诪专 讚讗讞讝讬拽 诇讗砖转诪讜砖讬 讘讙讜讚讗 讚讞讘专讬讛 拽讗讬, 讚讗"讻 讻讬 讗讞讝讬拽 诇讛讜专讚讬 讗诪讗讬 讗讞讝讬拽 诇讻砖讜专讬 讜讛诇讗 诪讻讘讬讚, 讜诇讗 讬讛讗 讗诇讗 讛讘讬转 讜讛注诇讬讛 砖诇 砖谞讬诐, 讛讗 讗诪专讬' 讘住讜祝 讛讘讬转 讜讛注诇讬讛 (讘"诪 拽讬讝,讘) 注诇讬讜谉 砖讘讗 诇砖谞讜转 讘讙讝讬转 砖讜诪注讬谉 诇讜 讘讙讜讬诇 讗讬谉 砖讜诪注讬谉 诇讜 诇住讻讱 讘砖拽诪讬诐 砖讜诪注讬谉 诇讜 讘讗专讝讬诐 讗讬谉 砖讜诪注讬谉 诇讜, 讜讻讜诇讬讛 砖诪注转讗 诪砖诪注 讛转诐 讚讗讬 诪砖谞讬 诇讛拽诇 砖讜诪注讬谉 诇讜 诇讛讻讘讬讚 讗讬谉 砖讜诪注讬谉 诇讜, 讗诇讗 讛谞讬 讻讜诇讛讜 讘诪讗谉 讚讗讞讝讬拽 讘砖驻讬讻讜转 讛诪讬诐 注诇 讞爪专 讞讘讬专讜 拽讗讬, 讜讛谞讬 讛讜专讚讬 讜讻砖讜专讬 讻讜诇讛讜 讗讙讜讚讗 讚诪讞讝讬拽 拽讬讬诪讬. 讜讻讬 转讬诪讗 讗"讻 诪讛 诇讬 讛讜专讚讬 诪讛 诇讬 讻砖讜专讬, 诪砖讜诐 讚讻砖讜专讬 拽讘讬注讛 转砖诪讬砖转讬讬讛讜 讜讛讜专讚讬 诇讗 拽讘讬注讛 转砖诪讬砖转讬讬讛讜 讻讜诇讬 讛讗讬. 讜讗诪讟讜诇 讛讻讬 拽讗诪专讬谞谉 讘诇讬砖谞讗 拽诪讗 讚专讘 谞讞诪谉 讚讗讬 讗讞讝讬拽 诇讛讜专讚讬 讚诇讗 拽讘讬注讛 转砖诪讬砖转讬讬讛讜 诇讗 讗讞讝讬拽 诇讻砖讜专讬 讚拽讘讬注讛 转砖诪讬砖转讬讬讛讜. (讜拽诪"诇) [讜拽讬讬"诇] 讻诇讬砖谞讗 讘转专讗 讚讗驻讬诇讜 讗讞讝讬拽 诇讛讜专讚讬 讗讞讝讬拽 诇讻砖讜专讬 讚讻讬讜谉 讚讗讞讝讬拽 讗讞讝讬拽, 讜讛讜讗 讚拽讬讬诪讜 讛谞讬 讛讜专讚讬 讜讻砖讜专讬 讗讙讜讚讗 讚诪讞讝讬拽 讻讚讘专讬专谞讗. 讜讗诐 谞驻砖讱 诇讜诪专 讘诪讗谉 讚讗讞讝讬拽 诇讗砖转诪讜砖讬 讘讙讜讚讗 讚讞讘专讬讛 讘讛讜专讚讬 讗讜 讘讻砖讜专讬 拽讗讬, 诪砖讻讞转 诇讛 讘讻讜转诇 讛砖讜转驻讬谉 讜讗诪转谞讬转讬谉 拽讗讬 讻讚拽转谞讬 讘讞讝拽转 砖诇讗 谞转谉 注讚 砖讬讘讬讗 专讗讬讛 砖谞转谉. 讜诇讗 讚诪讬 诇注诇讬讜谉 砖讘讗 诇砖谞讜转 讘讙讝讬转, 讚讗诇讜 讛转诐 讘讬转 诇讞讚 讜注诇讬讛 诇讞讚 讚讗讬谉 诇讘注诇 讛注诇讬讛 诇讛讻讘讬讚 注诇 讛讘讬转 讗讘诇 讛讻讗 讙讜讚讗 讚砖讜转驻讬 讛讜讗 讜讛讗讬 讚诇讬转 诇讬讛 诇讗砖转诪讜砖讬 讘讬讛 诇诪注诇讛 诪讗专讘注 讗诪讜转 讜诇诪注诇讛 诪砖讜诐 讚讛讜讬 讘讞讝拽转 砖诇讗 谞转谉, 讚讗讬 讛讜讛 谞讬讞讗 诇讬讛 诇诪讬转讘 诇讬讛 驻诇讙讜 讗讜讝讬拽谞讗 讛讜讬 诇讬讛 讝讻讜转讗 诇讗砖转诪讜砖讬 讘讬讛 注诇 讻专讞讬讛, 讻讬讜谉 讚讗讞讝讬拽 讗驻讬诇讜 诇讛讜专讚讬 讛讜讬 诇讬讛 讘讞讝拽转 砖谞转谉 讚讗讬 诇讗讜 讛讻讬 诇讗 讛讜讛 砖讘拽讬 诇讬讛 诇讗砖转诪讜砖讬 讘讬讛 讗驻讬诇讜 诇讛讜专讚讬, 讜讛讗讬 讚诇讗 讗砖转诪砖 讘讛 讗诇讗 讘讛讜专讚讬 诪砖讜诐 讚诇讗 讗转讘专专 诇讬讛 讻砖讜专讬 讛讜讗, 讜讻讬讜谉 讚拽谞讛 诇讬讛 讘讞讝拽转 砖谞转谉 讞爪讬 讛讛讜爪讗讛 诪诪讬诇讗 拽谞讛 诇讬讛 讝讻讜转讗 诇讗砖转诪讜砖讬 讘讬讛 讘讻诇 讚讘注讬 讜讗驻讬诇讜 讘讻砖讜专讬. 讜诇讟注诪讬讱 讚诇讬砖谞讗 拽诪讗 拽住讘专 讚讬诇诪讗 驻讬讜住讬讛 驻讬讬住讬讛 诇讗讞讜诇讬 讙讘讬讛 诇讻砖讜专讬 讜诪讗讬 讚讗讞讬诇 讗讞讬诇 诇诪讗讬 讚诇讗 讗讞讬诇 [诇讗 讗讞讬诇]. 讜诇讬转 讛诇讻转讗 讻讜讜转讬讛, 讚讻诇 讛讬讻讗 讚讗讬讻讗 诇诪讬转诇讗 讘讝讻讜转讗 讚讗讬转 诇讬讛 诇讗 转诇讬谞谉 讘诪讞讬诇讛. 讜讻谉 讛讬讻讗 讚讗讞讝讬拽 讘砖驻讬讻转 讛诪讬诐 注诇 讞爪专 讞讘讬专讜 讘谞讟驻讬, 砖讛谉 专注驻讬诐 砖讛诪讬诐 诪谞讟驻讬谉 诪讛谉, 讜讘注讗 诇砖谞讜讬讬谞讛讜 诇砖驻讻讬 砖讛谉 诪专讝讘讬谉 砖讛诪讬诐 谞砖驻讻讬谉 诪讛谉 讘讝注祝, 讗讞讝讬拽 谞诪讬 诇砖驻讻讬. 诇砖驻讻讬 讗讞讝讬拽 诇谞讟驻讬. 讜讗驻讬诇讜 诇爪专讬驻讗 讚讗讜专讘讗谞讬, 讜讛讜讗 讙讙 讛注砖讜讬 讻诪讬谉 爪专讬祝 讜诪住讜讻讱 讘诪讜专讘讬讜转 砖诇 注专讘讛 讜讛诪讬诐 讬讜专讚讬谉 注诇讬讛诐 诪讻讜谞住讬谉 讟讬驻讛 讘爪讚 讞讘专转讛, 讜诇讗 注讜讚 讗诇讗 砖讗讬谉 讬专讬讚转 讛诪讬诐 讻诇讛 诪讛谉 讘诪讛专讛 讜讗注"驻 砖驻住拽讜 讛讙砖诪讬诐 诪讛谉 讛谉 诪谞讟驻讬谉 讜讛讜诇讻讬谉 注讚 讻诪讛 砖注讜转, 讗驻讬诇讜 讛讻讬 讛讜讬讗 讞讝拽讛 讚讻讬讜谉 讚讗讞讝讬拽 讘砖驻讬讻转 讛诪讬诐 讘讞讚 讗谞驻讗 讗讞讝讬拽 谞诪讬 讘讻讜诇讛讜 讗谞驻讬:





砖讬讟讛 诪拽讜讘爪转

砖讗谞讬 讛转诐 讚讗诪专 诪讬 讬讬诪专 讚诪讞讬讬讘讬 诇讬 专讘谞谉. 拽砖讬讗 诇讬 讜讛讗 讟注诪讗 讚讗讘讬讬 讜专讘讗 诪砖讜诐 讚讻讬 诪讟讗 讝讬诪谞讬讛 诇讗 诇讬转讬 诇讬讟专讚谉 讛讜讗 讜讛讻讗 谞诪讬 讻讬 住诪讱 诇讜 讻讜转诇 讗讞专 讛讗 讙诇讬 讚注转讬讛 讚讘注讬 诇讬转谉 转拽专讛 讜讗讝 讜讚讗讬 诪讬讚注 讬讚注 讚诪讞讬讬讘 诇讬转谉 讗诐 讻谉 讗驻讬诇讜 诪讛砖转讗 驻专注 讚诪讬诪专 讗诪专 讗讬 住诪讬讻谞讗 诇讗 诇讬转讬 诇讬讟专讚谉 讜讬砖 诇讜诪专 讚讛转诐 讝诪谉 驻专注讜谉 注诇 讻专讞讜 讗转讬 讜诇讻讱 讗诪专 诇讗 诇讬转讬 诇讬讟专讚谉 讗讘诇 讛讻讗 讘讬讚讜 讛讬讗 讗讬 讘注讬 诇讗 讬讛讬讘 转拽专讛 注讚 讚讛讜讜 诇讬讛 讝讜讝讬 讜讛讗 砖讬讬讱 讟注诪讗 讚诪讬 讬讬诪专 讚诪讞讬讬讘讬 诇讬 讘讬 讚讬谞讗 讗祝 注诇 讙讘 讚诪转专抓 诇讬讛 讛砖转讗 讗诇讬讘讗 讚诪讗谉 讚住讘讬专讗 诇讬讛 讻讗讘讬讬 讜专讘讗 讗驻讬诇讜 讛讻讬 讟注诪讗 转专讬爪讗 讛讜讗 讜讗驻讬诇讜 诇诪讗谉 讚讗讬转 诇讬讛 讚专讬砖 诇拽讬砖 讚讛讗 诇拽诪谉 讗诪专讬谞谉 诇讬讛 讗驻讬诇讜 诇诪注谉 讚住讘讬专讗 诇讬讛 讻专讬砖 诇拽讬砖. 讛专砖讘"讗 讝"诇.  


诪讬 讗诪专讬谞谉 讘诪拽讜诐 讞讝拽讛 诪讛 诇讬 诇砖拽专. 讻转讜讘 讘转讜住驻讜转 讜砖诪讗 住讜讙讬讗 讚讛讻讗 诇讗 住讘专讛 讻专诪讬 讘专 讞诪讗 注讚 讻讗谉. 讗讬 谞诪讬 讛讗讬 讚谞拽讟 砖讟专讗 讛讜讬 诪讜讞讝拽 讜讻诇 讛注讜诪讚 诇讙讘讜转 讻讙讘讜讬 讚诪讬 讜诇讛讻讬 诇讗 讗诪专讬谞谉 诪讙讜 诇讛讜爪讬讗. 讗讬 谞诪讬 讙讘讬 诪驻拽讬讚 注讚讬祝 讟注诪讗 讚砖讟专讱 讘讬讚讬 诪讗讬 讘注讬 讟驻讬 诪讘注诇诪讗 讚诇讗 砖讬讬讱 诇诪讬诪专 讗驻砖讬讟讬 讚住驻专讗 讝讬讬专 诇讬讛 讻诪讜 讘讛诇讜讗讛 诪砖讜诐 讚注诇 讛诇讜讛 诇讬转谉 砖讻专. 讙诇讬讜谉 讘转讜住驻讜转. 
注讜讚 讻转讜讘 砖诐 讜拽爪转 谞专讗讛 讚诇讗 拽砖讛 诪讬讚讬 讚讛讗 驻砖讬讟讗 讚讞讝拽讛 注讚讬驻讗 诪诪讙讜 讚诪讙讜 诇讛讜爪讬讗 诇讗 讗诪专讬谞谉 讜注诇 讬讚讬 讞讝拽讛 讝讜 讗谞讜 诪讜爪讬讗讬诐 讜讛讻讗 诪讬讘注讬讗 诇谉 讗讬 诪讛谞讬 诪讙讜 砖诇讗 诇讛讜爪讬讗 注诇 讬讚讬 讞讝拽讛 讜诇驻讬 讝讛 诇讗 讬拽砖讛 讗诪讗讬 诇讗 驻砖讬讟 诪讛讛讬讗 讚讬讘诪讜转. 讜注讜讚 谞专讗讛 讚讛讻讗 诪讬讬专讬 砖讬砖 注讚讬诐 砖讛诇讜讛讜 诪讚拽讗诪专 转讘注讜 讗讞专 讝诪谞讜 讜诇讗 拽讗诪专 转讘注讜 讘转讜讱 讝诪谞讜 讗讬 谞讗诪谉 讘诪讙讜 讚诇讗 讛讬讜 讚讘专讬诐 诪注讜诇诐 讜诇讻讱 讻诇 讝诪谉 砖讛讜讗 讘转讜讱 讝诪谉 注讚讬祝 诪住讘专讗 讚砖讟专讱 讘讬讚讬 诪讗讬 讘注讬 讗讘诇 讻砖注讘专 讛讝诪谉 转讜 讗讬谞讜 讘讞讝拽转 讞讬讜讘 讜诇讻讱 诪讬讘注讬讗 诇讬讛 讜诇讗 讚诪讬 诇讛讗 讚专诪讬 讘专 讞诪讗 讚讻诇 讝诪谉 砖砖讟专 讘讬讚 讝讛 砖讻谞讙讚讜 讘讞讝拽转 讞讬讜讘 讜诇讗 讗诪专讬谞谉 诪讙讜 讜讛讻讗 谞诪讬 讘转讜讱 讛讝诪谉 讘讞讝拽转 砖讛诇讜讛讜 讜讗驻讬诇讜 讛讬讛 诇讜 诪讙讜 诇讗 诪讛讬诪谉. 注讚 讻讗谉 诪讙诇讬讜谉 转讜住驻讜转. 


讗讬诇讬诪讗 砖转讘注讜 诇讗讞专 讝诪谞讜 讜讗诪专 驻专注转讬讱 讘讝诪谞讬. 讛讜讗讬诇 讜讗讬谉 讛讚讘专 专讙讬诇 砖讬讻讞讬砖讜 砖谞讬诐 讝讛 讗转 讝讛 注诇 讛砖注讛 注爪诪讛 讜诇讟注讜谉 驻专注转讬讱 注讻砖讬讜 诇讛讻讬 谞拽讟 讻讬 讛讗讬 诇讬砖谞讗 砖转讘注讜 诇讗讞专 讝诪谞讜 讛专讘讛 讜讗诪专 诇讬讛 驻专注转讬讱 讝讛 讬诪讬诐 讘讝诪谞讬 讻诇讜诪专 诪讬讚 砖讛讙讬注 讝诪谉 讞讬讜讘讬 诇驻专讜注 讗讞专 砖谞讙诪专 讛讻讜转诇 注讚 讗专讘注 讗诪讜转. 讗诇讗 诇讗讜 砖转讘注讜 诇讗讞专 讝诪谞讜 讜讗诪专 诇讬讛 驻专注转讬讱 讘转讜讱 讝诪谞讬 讜讗诐 转讗诪专 诇讜拽诪讛 讻讙讜谉 砖转讘注讜 讘转讜讱 讝诪谞讜 拽讜讚诐 砖住诪讱 诇讜 讻讜转诇 讗讞专 讜讗诪专 诇讬讛 驻专注转讬讱. 讜讬砖 诇讜诪专 诪讚拽转谞讬 讘专讬砖讗 住诪讱 诇讜 讻讜转诇 讗讞专 讜转谞讗 讘转专讬讛 讘讞讝拽转 砖诇讗 谞转谉 讗诇诪讗 讻讙讜谉 砖转讘注讜 讗讞专 砖住诪讱 诪讬讬专讬 讚讗诐 讛讬转讛 诪砖谞转谞讜 注讜住拽转 讻砖转讘注讜 拽讜讚诐 砖住诪讱 讛讜讛 诇讬讛 诇诪讬转谞讬 诪讗专讘注 讗诪讜转 讜诇诪注诇讛 讗讬谉 诪讞讬讬讘讬谉 讗讜转讜 讘讞讝拽转 砖诇讗 谞转谉. 讻谉 谞专讗讛 诇讬. 注诇讬讜转 讛"专 讬讜谞讛 讝"诇 讜转讜住驻讬 讛专讗"砖 讝"诇. 


诪讗讬 诇讗讜 谞转转讬讜 诇讱 讚讗诪专 诇讬讛 驻专注转讬讱 讘讝诪谞讬 讗讬谉 诇讱 讘讬讚讬 讚讗诪专 诇讬讛 讘转讜讱 讝诪谞讬 驻专注转讬讱. 讜讛讜讗 讛讚讬谉 讚讛讜讛 诪爪讬 诇诪讬诪专 讗讬谉 诇讱 讘讬讚讬 讚讗诪专 诇讬讛 讘讬讜诐 讚诪砖诇诐 讝诪谞讬讛 驻专注转讬讱 讘转讜讱 讝诪谞讬 讚诇讬讻讗 诪讙讜 讜讻诪讜 砖讻转讘谞讜 讗诇讗 诪砖讜诐 讚诪砖诪注 诇讬讛 讚讗讬谉 讛驻专砖 专讬砖讗 讜住讬驻讗 讚诪转谞讬转讗 注诇 讝诪谉 讛转讘讬注讛 砖讛转讘讬注讛 谞注砖讬转 讘讝诪谉 讗讞讚 讗诇讗 砖讛讛驻专砖 讘讗 诪爪讚 讟注谞转 讛诇讜讛. 专讘讬谞讜 讬讜谞讛 讝"诇 讘注诇讬讜转 讜讛专砖讘"讗 讝"诇. 


诇诪讞专 讗诪专 诇讜 转谞讛讜 诇讬 讜讻讜'. 驻讬专讜砖 讻讙讜谉 砖转讘注讜 诇讗讞专 讝诪谞讜 讘驻谞讬 注讚讬诐 讜讛讜讚讛 诇讜 讜讗诪专 讗转诐 注讚讬. 诪讗讬 诇讗讜 谞转转讬讜 诇讱 讚讗诪专 诇讬讛 驻专注转讬讱 讘讝诪谞讬 讜讻讜' 诪讚拽讗诪专 讗讬谉 诇讱 讘讬讚讬 讜诇讗 讗诪专 诇讗 讛讬讜 讚讘专讬诐 诪注讜诇诐 诪砖诪注 讗讬谉 诇讱 讘讬讚讬 注讻砖讬讜 讗讘诇 讛讬讛 诇讱 讘转讞诇讛 讜讗诐 讻谉 讛讬讬谞讜 专讬砖讗 讗诇讗 讜讚讗讬 讗讬谉 诇讱 讘讬讚讬 讻讘专 诪讝诪谉 讗专讜讱 砖讻讘专 驻专注转讬讱 讘转讜讱 讝诪谞讬 讗诇诪讗 诇讗 讗诪专讬谞谉 诪讙讜. 讜砖谞讬 诇讬讛 谞转转讬讜 诇讱 讗驻讬诇讜 讘转讜讱 讝诪谞讬 驻讟讜专 讜讗讬谉 诇讱 讘讬讚讬 讚拽转谞讬 讞讬讬讘 讚讗诪专 诇讜 诇讗 讛讬讜 讚讘专讬诐 诪注讜诇诐 驻讬专讜砖 讻讙讜谉 砖驻讬专砖 讜讗诪专 讗讬谉 诇讱 讘讬讚讬 诪注讜诇诐 诇砖讜谉 讛专讗讘"讚 讝"诇. 
讜讝讛 诇砖讜谉 讛"专 讬讛讜住祝 讛诇讜讬 谉' 诪讬讙砖 讝"诇 转讗 砖诪注 讛讗讜诪专 诇讞讘专讜 诪谞讛 诇讬 讘讬讚讱 讜讗诪专 讛谉. 驻讬专讜砖 拽讘注 诇讜 讝诪谉 诇诪讞专 诇讗讞专 砖谞砖诇诐 讛讝诪谉 讗诪专 诇讜 转谞讛讜 诇讬 讗诪专 诇讜 谞转转讬讜 诇讱 驻讟讜专 讗讬谉 诇讱 讘讬讚讬 讞讬讬讘 诪讗讬 诇讗讜 谞转转讬讜 诇讱 讚讗诪专 诇讜 驻专注转讬讱 讘讝诪谞讬 砖讛讜讗 注转 转砖诇讜诐 讛讝诪谉. 讗讬谉 诇讱 讘讬讚讬 讚讗诪专 诇讬讛 驻专注转讬讱 讘转讜讱 讝诪谞讬 砖讛讜讗 拽讜讚诐 转砖诇讜诐 讛讝诪谉. 讜讚讞讬谞讗 诇讗 谞转转讬讜 诇讱 讛讜讬 讚讗诪专 诇讜 驻专注转讬讱 讘转讜讱 讝诪谞讬 讗讬谉 诇讱 讘讬讚讬 讚讗诪专 诇讜 诇讗 诇讜讬转讬 诪诪讱 诇注讜诇诐 讚讻讬讜谉 讚讗讬讻讗 住讛讚讬 讚诪住讛讚讬 讚转讘注讜 讘讘讬 讚讬谞讗 诪注讬拽专讗 讜讗诪专 诇讜 讛谉 诪讞讬讬讘 讜诇讗 讗讬讻驻转 诇谉 讘讛讗讬 讻驻讬专讛 讚讻驻专 讛砖转讗 讚讛讗 讗讜讚讬 诇讬讛 诪注讬拽专讗 讜讛讗 讚讗诪专讬谞谉 诪讗讬 讟注诪讗 讚讗诪专 诪专 讻诇 讛讗讜诪专 诇讗 诇讜讬转讬 讜讻讜' 讻诇讜诪专 讜讗驻讬诇讜 讗讜讚讬 讘转专 讛讻讬 讘注讬拽专 讛讛诇讜讗讛 讜拽讟注讬谉 讚驻专注讬讛 诇讗 诪讛讬诪谉 讜讬砖 诇驻专砖 讚诇讛讗讬 转讬专讜爪讗 讚讗诪专讬谞谉 诇讗 谞转转讬讜 诇讱 讚讗诪专 诇讬讛 驻专注转讬讱 讘转讜讱 讝诪谞讬 讗讬谉 诇讱 讘讬讚讬 讚讗诪专 诇讬讛 诇讗 讛讬讜 讚讘专讬诐 诪注讜诇诐 讛讗 讗讬谉 诇讱 讘讬讚讬 讚拽讗诪专 诇讬讛 诇讗讜 讛砖转讗 讛讜讗 讚拽讗诪专 诇讬讛 讗诇讗 诪注讬拽专讗 讛讜讗 讚拽讗诪专 诇讬讛 讜讛讻讬 拽讗诪专 讘讘专讬讬转讗 讛讗讜诪专 诇讞讘专讜 诪谞讛 诇讬 讘讬讚讱 讜讗诪专 诇讬讛 讛谉 诇诪讞专 讗诪专 诇讬讛 转谞讛讜 诇讬 谞转转讬讜 诇讱 驻讟讜专 讗讬谉 诇讱 讘讬讚讬 讻诇讜诐 讞讬讬讘 讜讗诐 诇讗 讗诪专 讛谉 诪注讬拽专讗 讗诇讗 诇讗 讛讬讜 讚讘专讬诐 诪注讜诇诐 讜讘讗讜 注讚讬诐 砖讬砖 诇讜 讜讗讞专 讻讱 讗诪专 诇讜 谞转转讬讜 诇讱 讞讬讬讘 讚讻诇 讛讗讜诪专 诇讗 诇讜讬转讬 讜讻讜'. 注讚 讻讗谉 诇砖讜谞讜. 


讚讗诪专 诪专 讻诇 讛讗讜诪专 诇讗 诇讜讬转讬 讜讻讜'. 转讬诪讛 讗诪讗讬 诇讗 诪转专爪讬谞谉 讚讘讜专讬讛 讻诪讜 讘驻专拽 讗诪专讜 诇讜 讙讘讬 诇讗 谞讟诪讗转讬 讚讛讻讬 拽讗诪专 诇讗 注诪讚转讬 讘讟讜诪讗讛 讗诇讗 讟讘诇转讬. 讜讗诪专 专讬讘"讗 讚讛讻讗 诇讗 拽讗诪专 诇讗 诇讜讬转讬 诇讗 讛讬讜 讚讘专讬诐 诪注讜诇诐 讜诇讗 砖讬讬讱 诇转专讜爪讬 讚讘讜专讬讛 讗讘诇 讘驻专拽 讛讞讜讘诇 拽砖讛 讗讘诇 讗诪专讜 讬转讜诪讬诐 讗诪专 诇谞讜 讗讘讬谞讜 诇讗 诇讜讬转讬 讻诇 讛讗讜诪专 诇讗 诇讜讬转讬 讜讻讜' 讗诪讗讬 诪转专爪讬谞谉 讚讬讘讜专讬讛 讛转诐 讜讬砖 诇讜诪专 讚讛讗讘 讛讬讛 讬讻讜诇 诇讟注讜谉 讻谉 讗讘诇 诇讬转讜诪讬诐 诇讗 讟注谞讬谞谉 诪讬诇转讗 讚诇讗 砖讻讬讞讗. 注讚 讻讗谉. 诪讙诇讬讜谉 转讜住驻讜转. 


讚讗诪专 诪专 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬 讜讻讘专 讛讜讚讛 讘驻谞讬 注讚讬诐 砖诇讜讛. 拽砖讬讗 诇讬 诇诪讛 诇讬讛 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 谞讬诪讗 诪驻谞讬 砖讛讜讞讝拽 讻驻专谉 砖讛专讬 讛讜讚讛 讘注讚讬诐 砖讛讬讛 诇讜 诪谞讛 讘讬讚讜 讜注讻砖讬讜 讗诪专 诇讬讛 讗讬谉 诇讜 讚讛讗 讗诪专 专讘讬 讬讜讞谞谉 诪谞讛 诇讬 讘讬讚讱 讜讛诇讛 讗讜诪专 讗讬谉 诇讱 讘讬讚讬 讜讛注讚讬诐 诪注讬讚讬诐 砖讬砖 诇讜 讞讝专 讜讗诪专 驻专注转讬 讗讬谞讜 谞讗诪谉 砖讛讜讞讝拽 讻驻专谉 诇讗讜转讜 诪诪讜谉. 讜讗讬讻讗 诇诪讬诪专 讗讬谞讜 讚讜诪讛 诪讬 砖讬讗诪专 转讞诇讛 讬砖 诇讱 讘讬讚讬 讜讗讞专 讻讱 讬讗诪专 讗讬谉 诇讱 讘讬讚讬 讻讬 讗诇讜 讛注讚讬诐 讗讬谞谉 诪讻讞讬砖讬诐 讗讜转讜 讗诇讗 诪讛讜讚讗转 驻讬讜 讜讬讻讜诇 讛讜讗 砖讬讗诪专 诇讗 讛讬讬转讬 讝讻讜专 讘转讞诇讛 诪驻谞讬 砖讛讬讛 诇讜 注诪讬 注住拽讬诐 专讘讬诐 讜注转讛 讞砖讘转讬 讜诇讗 讛讬讛 诇讜 讘讬讚讬 诪注住拽 讝讛 讻诇讜诐. 注讜讚 讬砖 诪讬 砖讗讜诪专 砖讗讬谉 讗谞讜 讗讜诪专讬诐 讛讜讞讝拽 讻驻专谉 诇讗讜转讜 诪诪讜谉 讗诇讗 讘诪讬 砖讻讜驻专 讘讘讬转 讚讬谉 讜注讚讬诐 诪讻讞讬砖讬诐 讗讜转讜 讗讘诇 诪讬 砖讗讬谞讜 讻讜驻专 讘讘讬转 讚讬谉 讗祝 注诇 驻讬 砖诪讻讞讬砖讬诐 讗讜转讜 讘诪讛 砖讗诪专 讞讜抓 诇讘讬转 讚讬谉 诇讗 讛讜讞讝拽 讻驻专谉 讚注讘讬讚 讗讬谞讬砖 讚诇讗 讗诪专 讻诇 讟注谞转讬讛 讞讜抓 诇讘讬转 讚讬谉 讜讬砖 诇讜 驻谞讬诐. 讛专讗讘"讚 讝"诇. 


讜讻谉 转讬专抓 讛专砖讘"讗 讝"诇 讜讝讛 诇砖讜谞讜 讬砖 诇讜诪专 讚讗爪讟专讬讱 讛讬讻讗 讚讟注讬谉 砖诇讗 讘讘讬转 讚讬谉 诇讗 讛讬讜 讚讘专讬诐 诪注讜诇诐 讜讻讜'. 诪砖讜诐 讚注讘讬讚 讗讬谞讬砖 讚诇讗 诪讙诇讬 讟注谞转讬讛 讗诇讗 讘讘讬 讚讬谞讗 拽讗 诪砖诪注 诇谉 讛讜讚讗讛 诪转讜讱 讻驻讬讬讛 讛讜讚讗讛 讗诇讬诪转讗 讛讬讗 讜讻讗讜诪专 讘讟注谞转 讜讚讗讬 诇讗 驻专注转讬 讚诪讬. 注讚 讻讗谉 诇砖讜谞讜. 


注诇讛 讘讬讚讬谞讜. 砖讗讬谉 讗讚诐 注砖讜讬 诇驻专讜注 转讜讱 讝诪谉 讜讗驻讬诇讜 诪谉 讛讬转讜诪讬诐 诪讜爪讬讗讬诐 讜讘诇讗 砖讘讜注讛 讞讝拽讛 诇讗 驻专注 讛讗讘 讘转讜讱 讛讝诪谉 讜讬驻讛 讻讞 诪诇讜讛 注诇 驻讛 转讜讱 讛讝诪谉 诪谉 讛砖讟专 诇讗讞专 讝诪谉 讜讗祝 注诇 驻讬 砖讟注谉 讛诇讜讛 讗爪诇 讛讬转讜诪讬诐 讛砖讘注 诇讬 砖诇讗 驻专注转讬讱 讻讬讜谉 讚转讜讱 讝诪谉 讛讜讗 讙讜讘讛 砖诇讗 讘砖讘讜注讛 讜讚讜拽讗 讘讙讚讜诇讬诐 讗讘诇 讘讬转讜诪讬诐 拽讟谞讬诐 讗讬谉 讙讜讘讬谉 诪讛诐 转讜讱 讝诪谉 讜讗驻讬诇讜 讘砖讘讜注讛 讚诇讛转驻住转 爪专专讬 转讜讱 讝诪谉 讞讬讬砖讬谞谉 讜诪转讜讱 砖讛讬转讜诪讬诐 拽讟谞讬诐 讗讬谉 讬讜讚注讬诐 诇讞拽讜专 讚讘专. 讜讗诐 讗诪专 诇讬讛 讘讬讜诪讗 讚诪砖诇诐 讝诪谞讬讛 驻专注转讬讱 谞讗诪谉 讚注讘讚 讗讬谞砖 讚驻专注 讘讬讜诪讗 讚诪砖诇诐 讝诪谞讬讛. 讜讗诐 诇讗 拽讘注 诇讜 讝诪谉 讗诇讗 住转诐 讛诇讜讛 诇讜 讜讗诪专 诇讬讛 讘转讜讱 砖诇砖讬诐 讬讜诐 驻专注转讬讱 谞讗诪谉 讗祝 注诇 驻讬 砖讗诪专讜 住转诐 讛诇讜讗讛 砖诇砖讬诐 讬讜诐 讻讬讜谉 砖诇讗 驻讬专砖 诇讜 讛诪诇讜讛 讝诪谉 诇讗 谞转讬讗砖 诪谉 讛驻专注讜谉 讘转讜讱 砖诇砖讬诐 讬讜诐 讜讛诇讜讛 讘讜砖 诪诪谞讜 砖诪讗 爪专讬讱 讛讜讗 诇诪注讜转. 讜讗诐 拽讘注 诇讜 讝诪谉 讘讬谞讜 诇讘讬谉 注爪诪讜 讜讗诪专 诇讬讛 讘转讜讱 讝诪谞讜 讗诪转 讛讜讗 砖拽讘注转 诇讬 讝诪谉 讜驻专注转讬讱 讘转讜讱 讛讝诪谉 谞讗诪谉 诪转讜讱 砖讬讻讜诇 诇讜诪专 诇讜 诇讗 拽讘注转 诇讬 讝诪谉. 讜讻谉 讗诐 拽讘注 诇讜 讝诪谉 讘注讚讬诐 讜转讘注 诇讗讞专 讝诪谞讜 讜讗诪专 诇讜 驻专注转讬讱 讘转讜讱 讝诪谞讬 谞讗诪谉 诪转讜讱 砖讬讻讜诇 诇讜诪专 驻专注转讬讱 讘讝诪谞讜 讚讘注讬讗 讛讬讗 讘讙诪专讗 讜诇讗 讗讬驻砖讟讗 诇驻讬讻讱 讛诪讜爪讬讗 诪讞讘讬专讜 注诇讬讜 讛专讗讬讛. 讜讗诐 讬砖 注讚讬诐 砖诇讗 转讘注讜 诪砖讛讙讬注 讝诪谞讜 讜转讘注讜 诇讗讞专 讝诪谞讜 讜讗诪专 诇讬讛 驻专注转讬讱 讘转讜讱 讝诪谞讬 讗讬谞讜 谞讗诪谉. 


讜诇注谞讬谉 诪砖谞转谞讜 注诇讛 讘讬讚谞讜. 讻讜转诇 讞爪专 砖谞驻诇 诪讞讬讬讘讬诐 讗讜转讜 注诇 讗专讘注 讗诪讜转. 讜讗诐 讘谞讗讜 专讗讜讘谉 讜诇讗 住讬讬注 砖诪注讜谉 讛砖讜转祝 注诪讜 讛专讬 讛讜讗 讘讞讝拽转 砖谞转谉 注讚 砖讬讘讬讗 专讗讬讛 砖诇讗 谞转谉 讘讬谉 砖讟讜注谉 诇讗讞专 讘谞讬谉 讻诇 讛讗专讘注 讗诪讜转 砖驻专注 讘讬谉 砖讟讜注谉 拽讜讚诐 砖谞讙诪专 讛讘谞讬谉 讚讻诇 砖驻讗 讜砖驻讗 讝诪谞讬讛 讛讜讗. 讗讘诇 讗诐 拽讜讚诐 砖谞讙诪专讛 讛砖驻讗 讟注谉 砖驻专注 讗讜转讛 讛砖驻讗 讻讜诇讛 讗讜 诪拽爪转讛 讛讘谞讜讬 讗讬谞讜 谞讗诪谉 讛讜讗讬诇 讜讛讞诇 专讗讜讘谉 诇讘谞讜转讛 诪砖诇讜 讛专讬 讛讜讗 讻诪讜 砖讛讗专讬讱 诇讜 讝诪谉 讞讬讜讘 讗讜转讛 讛砖驻讗 注讚 讗诐 讻诇讛 诇讘谞讜转讛 讜讗讬谉 讗讚诐 驻讜专注 讘转讜讱 讝诪谞讜. 讜讝讜 砖砖谞讬谞讜 注讚 砖讬讘讬讗 专讗讬讛 砖诇讗 谞转谉 讛讬讻讬 讚诪讬 砖讬讘讬讗 专讗讬讛 砖诇讗 谞转谉 讻讙讜谉 砖讘讗讜 注讚讬诐 讜讗诪专讜 注诪谞讜 讛讬讛 砖诪注讜谉 讘诪拽讜诐 驻诇讜谞讬 诪讬讜诐 砖讛讞诇 专讗讜讘谉 讘谞讬谉 讻讜转诇 讝讛 讜讬讜讚注讬诐 讗谞讜 砖诇讗 谞转谉 讗讬 谞诪讬 讻讙讜谉 砖注诪讚 砖诪注讜谉 讘讚讬谉 讜讞讬讬讘讜讛讜 诇讘谞讜转 注讚 讗专讘注 讗诪讜转 讜住专讘 注诇 爪讜讜讬 讘讬转 讚讬谉 讛专讬 讛讜讗 讘讞讝拽转 砖诇讗 谞转谉 讻讚讬谉 讙讝诇谉 讗讘诇 讗诐 住专讘 讘注讚讬诐 讜诇讗 注诪讚 讘讚讬谉 讬讻讜诇 诇讜诪专 谞诪诇讻转讬 讜驻专注转讬. 讻注谞讬谉 讝讛 讻转讜讘 讘讛诇讻讜转 讛专讬讗"祝 讝"诇 讘注谞讬谉 注诪讚 讘讚讬谉 讗讘诇 诪诪讛 砖讗诪专讜 讘驻专拽 讙讟 驻砖讜讟 讗讬讻讗 讘讬谞讬讬讛讜 讻砖讞讬讬讘 诪讜讚讛 讗讬 谞诪讬 讚砖诪转讬讛 讜诪讬转 讘砖诪转讗 谞专讗讬诐 讛讚讘专讬诐 砖讗讬谉 讘讚讘专 专讗讬讛 砖诇讗 谞转谉 注讚 砖住讬专讘 注诇 爪讬讜讜讬 讘讬转 讚讬谉 讜砖诪转讜讛讜 讜诇讗 讛转讬专讜讛讜 注讚讬讬谉 诪讗专讘注 讗诪讜转 讜诇诪注诇讛 讗讬谉 诪讞讬讬讘讬诐 讗讜转讜 讗祝 注诇 驻讬 砖讘谞讗讜讛讜 诪转讞诇讛 诪讗专讘注 讗诪讜转 讜诇诪注诇讛 注讻砖讬讜 砖谞驻诇 讗讬谉 诪讞讬讬讘讬诐 讗讜转讜 诇住诪讜讱 诇讜 讻讜转诇 讗讞专 讜讻讜'. 
讜诇注谞讬谉 讛转讜讘注 讗转 讞讘讬专讜 诪谞讛 讞讜抓 诇讘讬转 讚讬谉 讜讗诪专 诇讗 讛讬讜 讚讘专讬诐 诪注讜诇诐 讜讗转讜 住讛讚讬 砖诇讜讛 诪诪谞讜 诪谞讛 讗讬 谞诪讬 讚讗讜讚讬 拽诪讬讬讛讜 砖讞讬讬讘 诇讜 诪谞讛 讞讬讬讘 讜讗讬谞讜 谞讗诪谉 诇讜诪专 驻专注转讬 讜诇讜诪专 诪讛 砖讗诪专转讬 诪转讞诇讛 诇讗 讛讬讜 讚讘专讬诐 诪注讜诇诐 诇驻讬 砖诇讗 专爪讬转讬 诇讙诇讜转 讚注转讬 讗诇讗 讘讘讬转 讚讬谉 讜诪转讜讱 砖驻专注转讬 诇讗 讞砖砖转讬 诇讛讜讚讜转 诇讱 注诇 注讬拽专 讛讛诇讜讗讛 讗讬谞讜 谞讗诪谉 讚讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬 讜讛专讬 讗讚诐 诪讞讬讬讘 注爪诪讜 讘讛讜讚讗转讜 讞讜抓 诇讘讬转 讚讬谉 讛谉 讘讛讜讚讗转 讞讬讜讘 讙诪讜专 讛谉 讘讛讜讚讗转 讞讬讜讘 讛讘讗 诪讻诇诇 驻讬讟讜专 讻讙讜谉 讝讛 砖讛讜讗 讘讗 诇驻讟讜专 注爪诪讜 讜诇讟注讜谉 诇讗 讛讬讜 讚讘专讬诐 诪注讜诇诐 讜诪讻诇诇 讟注谞讛 讝讜 讻讘专 讛讜讚讛 砖诇讗 驻专注 讜讻砖讬讘讜讗讜 注讚讬诐 砖讬注讬讚讜 砖诇讜讛 讗讬谞讜 谞讗诪谉 诇讟注讜谉 讘讘讬转 讚讬谉 驻专注转讬. 注讚 讻讗谉 诪注诇讬讜转 讛"专 讬讜谞讛 讝"诇. 注讬讬谉 讘驻专拽 讞讝拽转 讘砖诪注转讗 讚注讘讬讚 讗讬谞讬砖 讚诇讗 诪讙诇讬 讟注谞转讬讛 讗诇讗 讘讘讬 讚讬谞讗. 


讜诪讜讚讛 专讘 讛讜谞讗 讘拽专谞讗 讜诇讜驻转讗. 驻讬专讜砖 诪讜讚讛 专讘 讛讜谞讗 砖讗诐 讞讘专 诇讝讛 讛讻讜转诇 砖讘谞讛 讻讜转诇 诪讞讬爪转 拽专谉 讻讙讜谉 讝讛*) 砖讗讬谞讜 讞讬讬讘 诪讗讜转讛 讛转讜住驻转 砖讛讜住讬祝 讞讘讬专讜 注诇 讻讜转诇 讛诪讞讬爪讛 讗诇讗 诪讛 砖讻谞讙讚 讗讜转讜 讛讻讜转诇 砖住诪讱 讘诇讘讚 诇驻讬 砖讻讬讜谉 砖注砖讛 拽专谉 讝讛 讜讞讘专 讗讜转讛 讗诇 讛讻讜转诇 谞转讘专专 砖讗讬谉 讘诇讘讜 诇讛讗专讬讱 讘讻讜转诇 讬讜转专 诪讝讛 讜砖讗讜转讛 转讜住驻转 砖谞砖讗专 诪讻讜转诇 讛诪讞讬爪讛 讗讬谉 诇讜 爪讜专讱 讘讛. 讜驻讬专讜砖 诇讜驻转讗 诪诇砖讜谉 诇讬驻讜祝 砖讛讜讗 讞讘讜专. 讜诪讜讚讛 专讘 谞讞诪谉 讘讗驻专讬讝讗 讜讘讗拽讘讜注讬 讻砖讜专讬. 讻诇讜诪专 讜诪讜讚讛 专讘 谞讞诪谉 砖讗诐 注砖讛 讘讗讜转讛 诪讞讬爪讛 砖诇讗 讘谞讛 注讚讬讬谉 讗诇讗 讻谞讙讚 讞爪讬讛 讗驻专讬讝讗 砖拽讜专讬谉 讘诇砖讜谉 注专讘讬 拽诪讞拽 砖注诇讬讜 诪谞讬讞讬诐 讛拽讜专讜转 讻讬 讗祝 注诇 驻讬 砖注讜砖讛 讻讚讬 砖讬讛讬讜 诪讛讜讚拽讬诐 讘讻讜转诇 讗讜 砖讞拽拽 讘讻讜转诇 讗讜 讘讛诪讞讬爪讛 诪拽讜诐 拽讘讬注转 专讗砖讬 讛拽讜专讜转 讜讗祝 注诇 驻讬 砖诇讗 注砖讛 砖诐 讗驻专讬讝讗 砖讞讬讬讘 诇讬转谉 诇讞讘讬专讜 诪讛 砖讛讙讬注 讗诇讬讜 诪讗讜转讛 转讜住驻转 砖讛讜住讬祝 注诇 讛讻讜转诇 砖诇讜 讜讗祝 注诇 驻讬 砖诇讗 讘谞讛 注讚讬讬谉 讗诇讗 讻谞讙讚 讞爪讬讜 讘诇讘讚 诇驻讬 砖讗讜转讛 讗驻专讬讝讗 讜讗拽讘讜注讬 讻砖讜专讬 砖注砖讛 讘砖讗专 讛讻讜转诇 诪讜讻讬讞 砖讬砖 讘诇讘讜 诇讘谞讜转 讻谞讙讚讜 讜诇讛砖转诪砖 讘讜. 讜专讗讬谞讜 诪讬 砖驻讬专砖 讘讛讗 讚专讘 讛讜谞讗 讜专讘 谞讞诪谉 驻讬专讜砖 讗讞专 讜诇讗 注诇讛 讗爪诇谞讜 讻诇诇 诇驻讬 砖讬砖 注诇讬讜 讻诪讛 拽讜砖讬讜转. 讜驻讬专讜砖 砖驻讬专砖 讛"专 讬讛讜住祝 谉' 诪讬讙砖 讝"诇 讛讜讗 讛谞讻讜谉. 
讜讝讛 诇砖讜谉 讛专讗讘"讚 讝"诇 讜诪讜讚讛 专讘 讛讜谞讗 讘诇讜驻转讗 讜拽专谉 讝讜讬转 驻讬专讜砖 诇讜驻转讗 砖讟讞 住讜祝 讘谞讬谞讜 讘讟讬讟. 讜拽专谉 讝讜讬转 砖注砖讛 诇讜 讗讘谉 驻谞讛 讚讜诪讛 砖讗讬谉 讘讚注转讜 诇讗 诇讛讗专讬讱 讜诇讗 诇讛讙讘讬讛. 讜诪讜讚讛 专讘 谞讞诪谉 讘讗驻专讬讝讗 讜讘讗拽讘讜注讬 讚讻砖讜专讬. 驻讬专讜砖 讗驻专讬讝讬 讻诪讜 讗驻专讬爪讗 砖讛谞讬讞 讘住讜祝 讘谞讬谞讜 讗讘谞讬诐 驻专讜爪讜转 讗讞转 谞讻谞住转 讜讗讞转 讬讜爪讗转 讻讚讬 砖讬拽砖专 讛转讜住驻转 注诐 讛讘谞讬谉 讜讻谉 注砖讛 讘讻讜转诇 讛诪讞讬爪讛 诪拽讜诐 拽讘讬注转 拽讜专讜转 注诇 驻谞讬 讗专讻讜 讻讘专 讙诇讛 讚注转讜 砖讛讜讗 专讜爪讛 诇住诪讜讱 讘讻讜诇讜 讜诇讗 谞讞诇拽讜 讗诇讗 讻砖讛谞讬讞 住讜祝 讘谞讬讬谞讜 砖讜讛 诇讗 讟讞讜 讘讟讬讟 讜诇讗 讛谞讬讞 驻专爪讜转 讜诇讗 注砖讛 讘诪讞讬爪讛 诪拽讜诐 拽讘讬注转 拽讜专讜转 讜拽讬讬诪讗 诇谉 讻专讘 谞讞诪谉. 注讚 讻讗谉 诇砖讜谞讜. 

讜讻谉 驻讬专砖 讛专讗讘"讚 讝"诇 讜讝讛 诇砖讜谞讜 讘讬 讻讜讬 诇讗 讛讜讬 讞讝拽讛. 讝讛 砖讘谞讛 诪讞讬爪讛 诇诪注诇讛 诪讗专讘注 讗诪讜转 讗祝 注诇 驻讬 砖讛谞讬讞 讘讜 诪拽讜诐 拽讘讬注转 拽讜专讜转 诇讗 讛讜讬 讞讝拽讛 诇讗讬讚讱 讚讻讬讜谉 砖讛讬讛 诪住专讘 诪诇讘谞讜转 讜专讗讬谞讜 讝讛 砖讘谞讛 诇讘讚讜 讗祝 注诇 驻讬 砖讛谞讬讞 讗讜转诐 诪拽讜诪讜转 讘讻讜转诇 诇讗 讬爪讗 诪讞讝拽转讜 讜讛专讬 讛讜讗 讘讞讝拽转 砖诇讗 谞转谉. 讜讗驻讬诇讜 讗诐 讛谞讬讞 讘讛 讛诪诇讟讗 驻讬专讜砖 讻讙讜谉 砖讛讜爪讬讗 诪谉 讛讻讜转诇 讞转讬讻讜转 诪谉 讛注爪讬诐 讻讚讬 诇讛谞讬讞 注诇讬讛诐 专讗砖讬 讛拽讜专讜转 砖诇讗 转讗讻诇 讛讻讜转诇 专讗砖讬 讛拽讜专讜转 讜讛诪诇讟讗 诪诇砖讜谉 讗诪诇讟讛 谞讗 砖讛讜讗 诪诪诇讟 讛拽讜专讜转 讜讛讻讜转诇 砖诇讗 诇讞转讜专 讛讻讜转诇. 注讚 讻讗谉 诇砖讜谞讜. 讜讬砖 诪驻专砖讬诐 讚讻讜诇讛讜 讘讘讬 诇讟注讜谉 注诇 讻讜转诇 讞讘专讜 讘讟注谞转 诪讞讬诇讛 讗讜 住讘诇谞讜转 讛诐 讻讛讛讬讗 讚谞讟驻讬 讜砖讜驻讻讬. 讛专砖讘"讗 讝"诇. 
讜讻谉 讻转讘 讛"专 讬讜住祝 讛诇讜讬 谉' 诪讬讙砖 讝"诇 讜讝讛 诇砖讜谞讜 讘讬 讻讜讬 诇讗 讛讜讬 讞讝拽讛 驻讬专讜砖 讻讜转诇 砖讘讬谉 专讗讜讘谉 诇砖诪注讜谉 讜讛讻讜转诇 讬讚讜注 砖讛讜讗 诇专讗讜讘谉 讜讗讬谞讜 诇砖诪注讜谉 讜讘砖注讛 砖讘谞讗讜 注砖讛 专讗讜讘谉 诪爪讚 砖诪注讜谉 诪拽讜诐 拽讘讬注讜转 专讗砖讬 拽讜专讜转 讻讬讜谉 砖注讚讬讬谉 诇讗 讛讻谞讬住 砖诐 砖诪注讜谉 拽讜专讜转讬讜 讗讬谞讜 讬讻讜诇 砖诪注讜谉 诇讜诪专 诇专讗讜讘谉 诪砖注砖讬转 讛谞讬 讘讬 讻讜讬 讙诇讬转 讚注转讱 砖谞转转 诇讬 专砖讜转 诇讛讻谞讬住 讘讛诐 拽讜专讜转 诇驻讬 砖讬砖 诇专讗讜讘谉 诇讜诪专 讝讛 砖注砖讬转讬 讚讘专 讝讛 讚讗诪讬谞讗 诇讻讬 诪驻讬讬住转 诇讬 讜转讘拽砖 诪诪谞讬 砖转砖诪砖 讘讻讜转诇 讝讛 讜诪驻讬讬住谞讗 诇讱 诇讗 转讬专注 讗砖讬转讗讬 讜讛砖转讗 讚诇讗 驻讬讬住转 诇讬 讗诇讗 讘讚讬谞讗 讛讜讗 讚讘注讬转 诇讗砖转诪讜砖讬 讘讻讜转诇 诇讗 砖讘讬拽谞讗 诇讱. 讛讬诪诇讟讗 驻讬专讜砖讜 讗驻专讬讝讗. 注讚 讻讗谉 诇砖讜谞讜. 
讜讬砖 诪驻专砖讬诐 讛讛讬讗 讚讘讬 讻讜讬 讗诪转谞讬转讬谉 讜讗讬谞讱 讻讜诇讛讜 讚讗讞讝讬拽 诇讛讜专讚讬 讜讗讞讝讬拽 诇谞讟驻讬 讜讻砖讜专讗 讚诪讟诇诇转讗 讘讞讝拽转 讟注谞转 诪讻讬专讛 讗讜 住讘诇谞讜转 讜诇讗 讛讘讬讗谉 讻讗谉 讗诇讗 讘讙专专转 讗讜转讛 讚讘讬 讻讜讬 讚讗诪专 专讘 谞讞诪谉 讗诪转谞讬转讬谉 住诪讱 诇讛 讗讬讚讱 谞诪讬 讚专讘 谞讞诪谉 讜专讘 讬讜住祝 讚讻砖讜专讬 讜谞讟驻讬 讜讘讙专专讗 讚讛讛讬讗 讛讘讬讗 谞诪讬 讛讛讬讗 讚专讘讬谞讗 讚讜诪讛 谞诪讬 诇讚讗讞讝讬拽 诇讻砖讜专讬 讘诪拽爪转. 讜讗诐 转讗诪专 讗讬 讛讛讜讗 讚讗讞讝讬拽 诇讛讜专讚讬 讘讞讝拽转 讛讘讗 诇讟注讜谉 注诇 讻讜转诇 讞讘专讜 讜诇讜诪专 砖讗讞专 砖讛讞讝讬拽 诇讛讜专讚讬 讬讻讜诇 诇谞注讜抓 讗驻讬诇讜 拽讜专讜转 讙讚讜诇讜转 转讬拽砖讬 诇谉 谞诪讬 讛讗讬 讚讗诪专讬谞谉 讘驻专拽 讛讘讬转 讜讛注诇讬讛 讜讻讜'. 讬砖 诪转专爪讬诐 讚讛讻讗 谞诪讬 诇讗讜 诇诪讬诪专讗 砖讗诐 讛讞讝讬拽 诇砖谞讬 讛讜专讚讬 砖讬讻讜诇 诇谞注讜抓 砖谞讬 讻砖讜专讬 讗诇讗 砖讗诐 谞注抓 注砖专讛 讛讜专讚讬 砖讻讜讘讚谉 讻讻砖讜专讗 讗讞转 讬讻讜诇 讛讜讗 诇讬转谉 讘诪拽讜诐 讻砖讜专讗 讗讞转 讜诇讜诪专 砖讛讬讝拽谉 砖讜讛 砖诇讗 转讗诪专 讻砖讛讻讜讘讚 诪转讞诇拽 讻讗谉 诪注讟 讜讻讗谉 诪注讟 讚讛讬讬谞讜 讛讜专讚讬 讗讬谞讜 诪讝讬拽 讻诇 讻讱 讘讻讜讘讚 讛讻砖讜专讗 砖讛讻诇 讘诪拽讜诐 讗讞讚 讗讬 谞诪讬 讘讛讬驻讱 讚诇讗 讛讻诇 讘诪拽讜诐 讗讞讚. 讜讛专讗讘"讚 讝"诇 讻转讘 砖诐 讘驻专拽 讛讘讬转 讜讛注诇讬讬讛 砖讛讻诇 转诇讜讬 讘诪谞讛讙 讜讛转诐 讻砖诇讗 谞讛讙讜 诇讛讻讘讬讚 讜讻讗谉 讘诪拽讜诐 砖谞讛讙讜 砖诇讗 诇讛拽驻讬讚. 讜诇讚讬讚讬 拽砖讬讗 诇讬 诪转谞讬转讬谉 讚拽转谞讬 讻讜转诇 讞爪专 砖谞驻诇 讜讻讜' 诇诪注诇讛 诪讗专讘注 讗诪讜转 讗讬谉 诪讞讬讬讘讬诐 讗讜转讜 讚诪砖诪注 讚诇讝讛 砖讗讬谞讜 专讜爪讛 诇讛讙讘讬讛 讬讜转专 诪讗专讘注 讗诪讜转 讛讜讗 讚讗讬谉 诪讞讬讬讘讬诐 讛讗 诇讞讘专讜 砖讛讜讗 专讜爪讛 诇讛讙讘讬讛 讗讬谉 诪诪讞讬谉 讘讬讚讜 讜讗诇讜 讘讛讛讬讗 讚驻专拽 讛讘讬转 讜讛注诇讬讛 讗诪专讬谞谉 注诇讬讜谉 砖讘讗 诇讛讙讘讬讛 讗讬谉 砖讜诪注讬谉 诇讜 讚诪转谞讬转讬谉 讚讛讻讗 诇讻讗讜专讛 诇讗 诪砖诪注 讚诪讬讬专讬 讚讜拽讗 讘诪拽讜诐 砖谞讛讙讜 讚讗诐 讗讬转讗 讚讘讻讜诇讛 诪转谞讬转讬谉 拽转谞讬 诪拽讜诐 砖谞讛讙讜 讜诪拽讜诐 砖诇讗 谞讛讙讜 讜讛讻讗 拽转谞讬 住转诪讗 诪砖诪注 讚讛讗讬 讚讬谞讗 诇讗讜 讘诪谞讛讙讗 转诇讬讗. 讜讗诐 转讗诪专 讚谞驻诇 砖讗谞讬 砖讻讘专 讛讬讛 诇讜 讝讻讜转 讘讗讜转讜 讻讜转诇 诇讛讙讘讬讛 讚讜诪讬讗 讚讛讘讬转 讜讛注诇讬讛 砖诇 砖谞讬诐 砖谞驻诇讜 砖讛注诇讬讜谉 诪讞讝讬专 讻讜转诇讬诐 讻诪讜 砖讛讬讜 诪讻诇 诪拽讜诐 讞讘专讜 讛讬讗讱 讛讜讗 讬讻讜诇 诇住诪讜讱 讘讜 讜诇谞注讜抓 拽讜专讜转讬讜 讚讛讗 诪砖诪注 讚讜讚讗讬 讚专砖讗讬 诪讚拽转谞讬 住诪讱 诇讜 讻讜转诇 讗诪专 讗祝 注诇 驻讬 砖诇讗 谞转谉 注诇讬讜 讗转 讛转拽专讛 诪讙诇讙诇讬诐 注诇讬讜 讗转 讛讻诇 讚讗诇诪讗 诪砖诪注 讚讬讻讜诇 讛讜讗 诇转转 注诇讬讜 转拽专讛 讜诪砖诪注 谞诪讬 讚讘讬专讜砖诇诪讬 讚讬讬拽 诇讛 诪讛讻讗 讚讙专住讬谞谉 讛转诐 住讘专讬谉 诪讬诪专 讛讗 讗诐 专爪讛 诇拽专讜转 讗讬谞讜 诪拽专讛 讞讝专 讜转谞讗 住诪讱 诇讜 讻讜转诇 讗讞专 讗祝 注诇 驻讬 砖诇讗 谞转谉 注诇讬讜 讗转 讛转拽专讛 诪讙诇讙诇讬诐 注诇讬讜 讗转 讛讻诇 讛讗 讗诐 专爪讛 诇拽专讜转 讗讬谞讜 诪拽专讛. 驻讬专讜砖 讘转诪讬讛 讜讗祝 注诇 驻讬 砖讗诪专 砖诐 专讘讬 讬讜住讬 讘专 讘讜谉 转驻转专 注诇 讬讚 诪专讬砖讬谉 讛讗 诪砖诪注 讘讙诪专讗 讚讗驻讬诇讜 注诇 讛讻讜转诇 诪诪砖 住诪讱 诪讚拽讗诪专 专讘 谞讞诪谉 讘讬 讻讜讬 诇讗 讛讜讬 讞讝拽讛 讗诪讬谞讗 诇讻讬 诪驻讬讬住 诇讬 诇讗 诇讬转专讜 讗砖讬转讗讬. 讜诪住转讘专讗 砖讗诐 讗讬谉 诇讜 讞诇拽 讘讻诇 讛讻讜转诇 讗诇讗 砖注讘讜讚 讘诇讘讚 讻讙讜谉 讛讘讬转 讜讛注诇讬讛 砖诇 砖谞讬诐 砖讛转讞转讜谉 讗讬谉 诇讜 诇诪注诇讛 诪讛讘讬转 讻诇讜诐 讜讛注诇讬讜谉 讗讬谉 诇讜 讘讘讬转 讻诇讜诐 讗诇讗 砖注讘讜讚 讘诇讘讚 讻讝讛 讜讚讗讬 讗讬谉 诇注诇讬讜谉 诇砖谞讜转 诇讛讻讘讬讚 诇讗 诇讛拽诇 讗讜 诇注砖讜转 讻诪讜 砖讛讬讛 诇驻讬 砖讛转讞转讜谉 讗讜诪专 讗讬谉 诇讱 诇讛讜住讬祝 讘砖注讘讜讚讬 讗诇讗 讻驻讬 讛诪谞讛讙 讘诪拽讜诐 砖讬砖 诪谞讛讙 讗讬 谞诪讬 讻诪讜转 砖讛讬讛 讘注讬专 讞讚砖讛 砖讗讬谉 砖诐 诪谞讛讙 诇驻讬 砖讗讬谉 诇讱 讘诪拽讜诐 讛讻讜转诇 讻诇讜诐 讜讙诐 讗谞讬 讗讬谞讬 讬讻讜诇 诇住诪讜讱 诇诪注诇讛 诪讘讬转讬 讗讘诇 讘讻讜转诇 讞爪专 砖砖谞讬讛诐 砖讜转驻讬诐 讘诪拽讜诐 讛讻讜转诇 讜讙诐 转诇 讛讻讜转诇 讬讚 砖谞讬讛诐 砖讜讛 讘讜 讜讝讛 讬讻讜诇 诇讛砖转诪砖 讘讻讜诇讜 讜讝讛 讘讻讜诇讜 讜诇注转讬诐 砖讝讛 爪专讬讱 诇讛讙讘讬讛 讜驻注诪讬诐 砖讝讛 爪专讬讱 诇讛讙讘讬讛 讗讬谉 讗讞讚 诪讛诐 讬讻讜诇 诇诪讞讜转 讘讬讚 讞讘专讜 讗诇讗 讝讛 诪讙讘讬讛 讜谞讜注抓 讜讝讛 诪讙讘讬讛 讜谞讜注抓 砖讻诇 讗讞讚 注诇 砖诇讜 讛讜讗 诪讙讘讬讛 讜讝讛 讬驻讛 诇砖谞讬讛诐 讜讘诇讘讚 砖诇讗 讬讙讘讬讛 讻诇 讻讱 砖讬转拽诇拽诇 讛讻讜转诇 讘讻讱 诇讚注转 讛讘拽讬讗讬谉 砖讝讛 诪驻住讬讚 讛讜讗 讙诐 讞诇拽 讞讘专讜 讜讗讬谉 砖讜诪注讬谉 诇讜 讜讛诇讻讱 讗诐 转诪爪讗 诇讜诪专 讚讛讗 讚专讘 谞讞诪谉 讚讗讞讝讬拽 诇讛讜专讚讬 讗讞讝讬拽 诇讻砖讜专讬 诇讗讜 讘讞讝拽转 讙讜驻讜 砖诇 讻讜转诇 拽讗诪专 诇注谞讬谉 砖讗诐 谞驻诇讜 砖讬讞诇讜拽 注诪讜 讘诪拽讜诐 讛讻讜转诇 讜讘讗讘谞讬诐 讗诇讗 讞讝拽转 砖注讘讜讚 讘诇讘讚 诇讚诪讬 讛讻讜转诇 讙诐 讝讜 讘诪拽讜诐 砖谞讛讙讜 讻讚讘专讬 讛专讗讘"讚 讝"诇 讗讘诇 讗诐 讞讝拽讛 讙诪讜专讛 讛讬讗 诇讛讬讜转 砖讜转祝 讘讻讜转诇 讜诇讞诇讜拽 讘诪拽讜诐 讜讘讗讘谞讬诐 讛专讬 讻注讬谉 诪砖谞转谞讜 谞讜注抓 讜诪讻讘讬讚 讜讗讬谉 诪诪讞讬诐 讘讬讚讜 讻谉 谞专讗讛 诇讬. 讛专砖讘"讗 讝"诇. 
讜讘砖讬讟讛 诇讗 谞讜讚注讛 诇诪讬 讻转讜讘 讚讗讬谉 诇驻专砖 讛讗讬 讚讗讞讝讬拽 诇讛讜专讚讬 讗诪转谞讬转讬谉 讻诇诇 讚讛讗 讻讘专 砖诪注讬谞谉 讛讗 诪讚专讘 谞讞诪谉 讙讜驻讬讛 讚讗诪专 诇注讬诇 讘讬 讻讜讬 诇讗 讛讜讬讗 讞讝拽讛 讻讚驻专讬砖讬转. 讜转讜 诇诇讬砖谞讗 拽诪讗 讚专讘 谞讞诪谉 讚讛讻讗 讛讬讻诇 诇讬诪讗 讗讞讝讬拽 诇讛讜专讚讬 诇讗 讗讞讝讬拽 诇讻砖讜专讬. 讜转讜 讚诪砖诪注 砖讛讜讗 讘讚专讱 讗讞讝讬拽 诇谞讟驻讬 讚讘住诪讜讱. 诇驻讬讻讱 专讜讗讛 讗谞讬 讚讘专讬诐 讗讞专讬诐 砖驻讬专砖讜 讚诇讗讜 讗诪转谞讬转讬谉 拽讗讬 讻诇诇 讜讘讝讛 讛驻讬专讜砖 诪讟讬谉 讚讘专讬 专砖"讬 讜讘注诇 讛注专讜讱 讝"诇. 讜讛专诪讘"谉 讝"诇 讻转讘 讗讞讝讜拽 诇注砖专讛 讛讜专讚讬 讬讻讜诇 诇讬转谉 砖诐 讞诪砖讛 讻砖讜专讬 讜讘诇讘讚 砖诇讗 讬讜住讬祝 注诇 讛讻讜讘讚 讛专讗砖讜谉. 讜讗讬谞讜 谞讻讜谉 讗诇讗 讬讻讜诇 诇讬转谉 砖诐 讻砖讜专讬 讻诪谞讬谉 讛讛讜专讚讬 讘诪拽讜诪诐. 讜讻谉 驻讬专砖 讛注专讜讱 讜讝讛 诇砖讜谞讜 讗讞讝讬拽 诇讛讜专讚讬 砖讛诐 拽谞讬谉 讘诪拽讜诐 讛专讗讜讬 诇拽讜专讜转 讗讞讝讬拽 诇讻砖讜专讬 讜讗讬谉 讞讘专讜 讬讻讜诇 诇诪谞注讜 诪诇转转 砖诐 讻砖讜专讬 注讚 讻讗谉. 注讚 讻讗谉 诇砖讜谞讜. 
讜讛专' 讬讜谞讛 讝"诇 住讘讬专讗 诇讬讛 讚讘讬 讻讜讬 讜讻砖讜专讗 讚诪讟诇诇转讗 拽讗讬 讗诪转谞讬转讬谉 讜讗讬谞讱 讘讞讝拽讛 砖讬砖 注诪讛 讟注谞讛 讜讝讛 诇砖讜谞讜 讗讞讝讬拽 诇讛讜专讚讬. 讘讞讝拽讛 砖讬砖 注诪讛 讟注谞讛 讗讬讬专讬 砖讟讜注谉 讟注谞转 诪讻讬专讛 讗讜 砖讟讜注谉 砖诪讞诇讛 诇讜 讘驻讬专讜砖 讜讻讙讜谉 砖讛讞讝讬拽 砖诇砖 砖谞讬诐 讜拽住讘专 专讘 谞讞诪谉 诇驻讜诐 讛讗讬 诇讬砖谞讗 砖讗讬谉 诇讜 诇讛讻讘讬讚 讬讜转专 诪诪讛 砖讛讞讝讬拽 讜讗驻讬诇讜 讛讬讻讗 讚拽讗 诪讛谞讬讗 讛讗讬 讞讝拽讛 诇讛讞讝讬拽 讘讙讜祝 讛讻讜转诇 讜诇讟注讜谉 砖诪讻专 诇讜 讞爪讬 讛讻讜转诇 砖讗驻讬诇讜 讗诐 讬驻讜诇 讬讞诇拽讜 讘讗讘谞讬诐 讚讛讬讻讬 讚诪讬 讚拽讗 诪讛谞讬讗 诇讬讛 讞讝拽讛 讚讛讜专讚讬 讗讜 讞讝拽讛 讚讻砖讜专讬 诇讛讞讝讬拽 讘讙讜祝 讛讻讜转诇 讻讙讜谉 砖谞转谉 转拽专讛 讜诪注讝讬讘讛 注诇 讗讜转谉 讛讜专讚讬 讗讜 注诇 讗讜转谉 讻砖讜专讬 讜讚专 转讞转讬讛谉 讜谞注砖讛 诇讜 讻讜转诇 讞讘专讜 讻讗讞讚 诪讻讜转诇讬 讘讬转讜 讚诪住转诪讗 讛讜讬讗 讞讝拽讛 诇讟注讜谉 砖诇拽讞 讞爪讬 讛讻讜转诇 诪谉 讛转拽专讛 讜诇诪讟讛 砖讛专讬 讗讬 讗驻砖专 诇讛讞讝讬拽 讘讻讜转诇 讘注谞讬谉 讗讞专 讗诇讗 诇注砖讜转 诪讞讬爪讛 诇讚讬专转讜 讚讛讗 诇讗 注讘讚讬 讗讬谞砖讬 诇诪诇讗讜转 讗转 讛讘讬转 讝讬讝讬诐 讜诪住诪专讬诐 诪转讞诇转讜 讜注讚 住讜驻讜. 讗讬讻讗 讚讗诪专讬 讗诪专 专讘 谞讞诪谉 讜讻讜' 讜拽砖讛 讛讗 讚讙专住讬谞谉 讘驻专拽 讛讘讬转 讜讛注诇讬讛 讜讻讜'. 讜讬砖 诇转专抓 讜讻讜'. 讻讻转讜讘 讘驻住拽讬 讛专讗"砖 讝"诇 讘砖诪讜 讝"诇. 
注讜讚 讬砖 诇转专抓 讚讛讻讗 讻讚拽讟注讬谉 砖诪讻专 诇讜 讛讻讜转诇 讘驻讬专讜砖 诇讛砖转诪砖 讘讜 讘讬谉 讘讛讜专讚讬 讘讬谉 讘讻砖讜专讬 注住拽讬谞谉 讜谞讗诪谉 讘讟注谞转讜 讻讬讜谉 砖讛讞讝讬拽 讘转砖诪讬砖 讛讻讜转诇 砖诇砖 砖谞讬诐 讜讛讛讬讗 讚转讞转讜谉 讜注诇讬讜谉 讚驻专拽 讛讘讬转 讜讛注诇讬讛 讘讚诇讗 讟注讬谉 注诇讬讜谉 砖讛转谞讛 注诇 讛转讞转讜谉 诇住讻讱 讘讗专讝讬诐 讻诇 讝诪谉 砖讬讞驻讜抓 讗诇讗 住转诐 诇拽讞 讞诇拽讜 诇注诇讬讛 讜住讻讱 讘砖拽诪讬诐. 讜讛讗 讚讗诪专讬谞谉 谞诪讬 讗讞讝讬拽 诇谞讟驻讬 讜讻讜' 讘讞讝拽讛 讚砖诇砖 砖谞讬诐 诪讬讬专讬 讜讻讙讜谉 砖讘讗 讘讟注谞讛. 讜转讚注 讚讘驻专拽 讞讝拽转 讛讘转讬诐 转谞谉 讛诪专讝讘 讗讬谉 诇讜 讞讝拽讛 讜讬砖 诇诪拽讜诪讜 讞讝拽讛 讜讛讜讗 诇注谞讬谉 砖驻讻讬 讜住转诐 讞讝拽讜转 讚讻讜诇讬 驻专拽讗 讘砖诇砖 砖谞讬诐. 讜讛讬讻讗 讚讗讞讝讬拽 诇讻砖讜专讬 讗讜 诇砖讜驻讻讬 讜拽讟注讬谉 讟注谞转 住讘诇谞讜转 砖住讘诇 讝讛 讜诇讗 诪讬讞讛 讘讬讚讜 讞讝拽讛 砖讗讬谉 注诪讜 讟注谞讛 讛讬讗 讜讗驻讬诇讜 讗讞讝讬拽 砖诇砖 砖谞讬诐 诇讗 诪讛谞讬讗 诇讛讜 讞讝拽讛. 讜讻谉 讞诇讜谞讜转 讚讗讬转 诇讛讜 讞讝拽讛 讻讙讜谉 砖讘讗 讘讟注谞转 诪讻讬专讛 讜诇讗讞专 砖诇砖. 讜讗讬谉 诇讜诪专 讚讟注谞转 住讘诇谞讜转 诪讜注诇转 讻讬讜谉 砖诇讗 诪爪讬谞讜 诪拽讜诐 诪讜讻专讞 诇讚讘专 讘转诇诪讜讚 讜诇讗 砖诪注谞讜 讟注谞转 住讘诇谞讜转 讗诇讗 诇专讘讬 讗诇注讝专 讘专讘讬 砖诪注讜谉 讚讗诪专 讻诇 砖讘驻谞讬讜 诇讗诇转专 讛讜讬讗 讞讝拽讛 讜讙诐 讻讬 讬砖 住讜讙讬讗 讘驻专拽 诇讗 讬讞驻讜专 注诇 诪砖谞转 讜讗诐 诇拽讞讜 讗驻讬诇讜 讘驻讞讜转 诪讘讬转 专讜讘注 讛专讬 讛讜讗 讘讞讝拽转讜 诪讜讻讞转 讻谉 讻诪讜 砖讗谞讜 注转讬讚讬谉 诇讻转讜讘 砖诐 讘注讝专转 讛砖诐. 讜注讜讚 砖讗诐 讗驻专砖 讗讞讝讬拽 诇谞讟驻讬 讘讘讗 讘讟注谞转 住讘诇谞讜转 讜讛讗 讚诇讗 讗讝诇讬谞谉 讘讬讛 诇讝诪谉 砖诇砖 砖谞讬诐 砖讗讬谉 讟注谞讛 注诇 讝讛 讛讝诪谉 讗诇讗 诇诪讬 砖讘讗 讘讟注谞转 诪讻讬专讛 讚注讚 砖诇砖 砖谞讬诐 诪讬讝讚讛专 讗讬谞讬砖 讘砖讟专讬讛 讟驻讬 诇讗 诪讝讚讛专 讜讗讬 讗诪专转 讚诇讗诇转专 讛讜讬讗 讞讝拽讛 讻讚讗诪专讬谞谉 讙讘讬 讻砖讜专讗 讚诪讟诇诇转讗 讜讗讬 讞讘专讬讛 讘讟讬谞讗 诇讗诇转专 讛讜讬讗 讞讝拽讛 诇讗 诪爪讬谞讜 住转诐 讞讝拽讛 讚讛讜讬讗 诇讗诇转专. 讜讗讬谉 诇讜诪专 讚砖诇砖讬诐 讬讜诐 讛讜讬讗 讞讝拽讛 讻诪讜 砖驻讬专砖谞讜 讙讘讬 讻砖讜专讗 讚诪讟诇诇转讗 讻讬 诪讛 注谞讬谉 砖讜驻讻讬 讗爪诇 讻砖讜专讗 讚诪讟诇诇转讗 诇诇诪讜讚 讝讛 诪讝讛 讜诇讜诪专 讻讬 砖讬注讜专 讛住讘诇谞讜转 讘讝讛 讻诪讜 讘讝讛. 注讜讚 讚转谞讬讗 诪注砖讛 讘讗讞讚 砖驻转讞 讞诇讜谞讜转讬讜 诇讞爪专 讛砖讜转驻讬诐 讘讗 诇驻谞讬 专讘讬 讬砖诪注讗诇 讗诪专 诇讜 讛讞讝拽转 讘谞讬 讘讗 诇驻谞讬 专讘讬 讞讬讬讗 讗诪专 诇讜 讬讙注转 讜驻转讞转 诇讱 讬讙注 讜住转讜诐. 讜讻讬讜谉 讚诇讗诇转专 诇讗 讛讜讬 讞讝拽讛 讗祝 注诇 讙讘 讚讛讜讛 诇讬讛 诇讚诪讜讬讬 驻转讬讞转 讞诇讜谉 诇讻砖讜专讗 讚讞讘专讬讛 讘讟讬谞讗 讜讚讗讬 诇讝诪谉 砖诇砖 砖谞讬诐 讛讜讗 讚讗讝诇讬谞谉 讘讬讛 砖诇讗 谞转驻专砖 诇谞讜 讘注谞讬谉 驻转讬讞转 讞诇讜谉 讝诪谉 讗讞专 讜讻讬讜谉 讚讗讝诇讬谞谉 诇讝诪谉 砖诇砖 砖谞讬诐 讗诐 讻谉 讚讜拽讗 诇诪讬 砖讘讗 讘讟注谞转 诪讻讬专讛 讛讜讗 讚诪讛谞讬 讜诇讗 砖讘讗 讘讟注谞转 住讘诇谞讜转 讜谞诇诪讚 诪讬谞讛 讙诐 诇讞讝拽转 砖讜驻讻讬 讜讻砖讜专讬 讚诇讬转 讘讛讜 讟注谞转 住讘诇谞讜转 讻讬 讛讬讻讬 讚诇讗 诪讛谞讬 讘讞诇讜谉 讻谉 谞专讗讛 诇讬.
讜讬砖 诪专讘讜转讬 讝"诇 砖讛诐 讗讜诪专讬诐 讚讟注谞转 住讘诇谞讜转 诪讜注诇转 讘砖讜驻讻讬 讜讻砖讜专讬 讜讞讝拽讛 砖讗讬谉 注诪讛 讟注谞讛 讚诇讗 诪讛谞讬 讚讜拽讗 诇注谞讬谉 讞住专讜谉 拽专拽注 讗讘诇 讛讬讻讗 讚诇讬讻讗 讞住专讜谉 拽专拽注 讗诇讗 砖注讘讜讚 讜转砖诪讬砖 讜讻砖讜专讬 讞讝拽讛 讛讬讗. 讜专讗讬讛 砖诇讛诐 诪讛讗 讚讗诪专 专讘 讛讜谞讗 讛讗讬 讻砖讜专讗 讚诪讟诇诇转讗 注讚 转诇转讬谉 讬讜诪讬谉 诇讗 讛讜讬 讞讝拽讛 讘转专 转诇转讬谉 讬讜诐 讛讜讬 讞讝拽讛 讚讻讬讜谉 讚诇讗 讗讝诇讬谞谉 讘讛 诇讝诪谉 砖诇砖 砖谞讬诐 讗诇诪讗 诇注谞讬谉 讟注谞讜转 住讘诇谞讜转 谞讗诪专讛. 讜讗讬 讗讬讻讗 诇讗转讜讬讬 专讗讬讛 诪讬谞讛 讚讛讛讬讗 诇注谞讬谉 诪讻讬专讛 讗讬讻讗 诇讗转讜讬讬 诪讬谞讛 讚诇讗 讗讝诇讬谞谉 诇讘转专 砖诇砖 讗诇讗 讛讬讻讗 讚讗讬讻讗 讞住专讜谉 拽专拽注 讚讻讜转讘讬诐 注诇讬讛 砖讟专讗 注讚 砖诇砖 砖谞讬诐 诪讝讚讛专 讗讬谞讬砖 讘砖讟专讬讛 讗讘诇 诇讛注砖讜转 讻砖讜专讬 讜砖讜驻讻讬 诇讗 讗讝诇讬谞谉 诇讞讝拽转 砖诇砖 砖谞讬诐 讚诇讗 注讘讚讬 砖讟专讗 注诇讬讬讛讜 讛诇讻讱 讛讜讛 诇讬讛 诇讗转讜讬讬 诇讗讞专 砖诇砖讬诐 讬讜诐 讗讜 诇讗诇转专 讛讬讻讗 讚讞讘专讬讛 讘讟讬谞讗 讜讗祝 注诇 驻讬 讻谉 讗讬谉 诇谞讜 诇诇诪讜讚 诪讚讬谉 讻砖讜专讗 讚诪讟诇诇转讗 诇注谞讬谉 砖讜驻讻讬 讗讜 诇注谞讬谉 讞诇讜谞讜转 讚讻诇 诪拽讞 拽专拽注 讗讜 砖注讘讜讚 拽专拽注 讻转讘讜 砖讟专讗 注诇讬讛 讜诇讗 驻诇讬讙讬 专讘讬谞讗 讘砖注讘讜讚 拽专拽注 讜拽专拽注 注爪诪讜 讻讙讜谉 诪讬 砖讬砖 诇讜 砖讜驻讻讬诐 注诇 讞爪专 讞讘专讜 讗讜 讞诇讜谞讜转 砖讞讝拽转谉 诪讜谞注讜转 诪诇讘谞讜转 讻谞讙讚谉 注讚 砖讬专讞讬拽 讗专讘注 讗诪讜转 讗讜 砖讬砖 砖诐 讛讬讝拽 专讗讬讛 砖讛讜讗 讛讬讝拽 讙讚讜诇 诇拽专拽注 讞讘专讜 讗讘诇 谞注讬爪转 讻砖讜专讗 讚诪讟诇诇转讗 砖讗讬谉 诇讜 讘讙讜祝 讛拽专拽注 讗诇讗 砖注讘讜讚 讬砖 诇讜 讘讙讜祝 讛讻讜转诇 讻诇 讝诪谉 砖讛讜讗 讻讜转诇 诇讗 讻转讘 讗讬谞讬砖 砖讟专讗 注诇讬讛 讜诇驻讬讻讱 讞讝拽转谉 砖诇砖讬诐 讬讜诐. 


讜专讘讬谞讜 讬注拽讘 讝"诇 驻讬专砖 诇讛讛讬讗 讚讻砖讜专讗 讚诪讟诇诇转讗 诇注谞讬谉 诪转谞讬转讬谉 讜讛讜讗 讻注讬谉 诪讬诪专讗 讚专讘 谞讞诪谉 讚讗诪专 讘讬 讻讜讬 诇讗 讛讜讬 讞讝拽讛 讻诪讜 砖驻讬专砖讜 专讘讬谞讜 讞谞谞讗诇 讜专砖"讬 讝"诇 讜讛讻讬 诪砖诪注 诇讬砖谞讗 讚拽讗诪专 讜讻讜'. 讜讛驻讬专讜砖 讛讝讛 谞讻讜谉 讜爪专讬讻讬谉 讗谞讜 诇讜诪专 诇驻讬 讛驻讬专讜砖 讛讝讛 砖讗讬谉 诪讙诇讙诇讬谉 注诇讬讜 讗转 讛讻诇 诪驻谞讬 谞注讬爪转 讻砖讜专讗 讚诪讟诇诇转讗 转讜讱 砖诇砖讬诐 讚诇讗 讙诇讬 讚注转讬讛 讚讘讛讻讬 谞讬讞讗 诇讬讛 讘讘谞讬谉 讚讗讬讻讗 诇诪讬诪专 讚专讱 注专讗讬 诪住转诪讗 砖诐 诇爪诇 讘注诇诪讗 讻讬讜谉 砖讚专讱 讘谞讬 讗讚诐 诇住讘讜诇 砖讬谞注爪讜 讻砖讜专讗 讘讻讜转诇讬诐 诇住讻讱 砖诐 诇爪诇 注讚 砖诇砖讬诐 讬讜诐 砖讗诐 讛讬讜 诪讙诇讙诇讬诐 注诇讬讜 诪砖注转 讛谞注讬爪讛 诇讗 讛讬讜 诪讞诇拽讬诐 讘讬谉 砖诇砖讬诐 诇讗讞专 砖诇砖讬诐 砖讛专讬 讞讜讘 讛讜讗 砖讬砖 诇讜 注诇讬讜 讜诇讗 住讬诇讜拽 讛讻砖讜专讗 讜讗诐 讛讗专讬讱 诇讜 讞讜讘讜 注讚 砖诇砖讬诐 讬讜诐 讙诐 诇讗讞专 砖诇砖讬诐 讬转讻谉 砖讬讗专讬讱 诇讜 讜诇讗讞专 砖诇砖讬诐 讜讚讗讬 诪讙诇讙诇讬诐 注诇讬讜 讗转 讛讻诇 讚讻讬讜谉 讚诪砖转诪砖 砖诐 讚专讱 拽讘注 讘注谞讬谉 砖讗讬谉 讘谞讬 讗讚诐 住讜讘诇讬诐 诇讞讘专讬讛诐 讜讚讗讬 讙诇讬 讗讚注转讬讛 讚谞讬讞讗 诇讬讛 讘讗讜转讜 讘谞讬谉 讜讛讜讬 谞诪讬 讘讞讝拽讛 砖谞转谉 诇驻讬 砖诪砖驻讟 讝讛 讜讚讗讬 讙诇讜讬 诇讻诇 砖讗讬谉 诇讜 诇讛砖转诪砖 讘拽讘注 讘讻讜转诇 讗诇讗 讘住诪讬讻转 讻讜转诇 讛讜讗 讚砖讬讬讱 讚注讚讬讬谉 诇讗 谞砖转诪砖 讘讻讜转诇 讻诇诇 注讚 讻讗谉 诇砖讜谞讜. 讜诇驻讬 驻讬专讜砖 讝讛 砖驻讬专砖 讚讛讗 讚讗讞讝讬拽 诇讛讜专讚讬 讘讟注谞转 诪讞讬诇讛 讛讬讗 讗诐 谞驻诇 讛讻讜转诇 讗讬谉 诇讜 讻诇讜诐 讘诪拽讜诐 讜讘讗讘谞讬诐 讜讻讜'. 讛"专 讬讛讜讚讗 讗诇讘专讙讬诇讜谞讬 讘砖诐 讙讗讜谉 讛讜住讬祝 讜讗诪专 讚讗驻讬诇讜 讛讞讝讬拽 讘转讜讱 砖诇砖 砖谞讬诐 讜讻讜'. 讻讻转讜讘 讘讞讚讜砖讬 讛专诪讘"谉 讝"诇. 
讜诇驻讬 驻讬专讜砖 讝讛 讚讘专讬讜 讝"诇 诪讞讜讜专讬谉 砖讛专讬 讻讬讜谉 砖诪砖注讛 砖讛讞讝讬拽 讜砖转拽 诇讜 讞讘专讜 讝讻讛 诇住诪讬讻转 拽讜专讜转讬讜 讗祝 注诇 驻讬 砖讛讞讝讬拽 讘转砖诪讬砖 讝讛 砖诇砖 砖谞讬诐 讗讞专 讻讱 讗讬谉 专讗讬讛 诇诪拽讜诐 讛讻讜转诇 讚诪讗讬 讛讜讛 诇讬讛 诇讞讘专讬讛 诇诪注讘讚 讛讗 诇讗 讗驻砖专 诇讬讛 诇诪讞讜讬讬 砖诪讻讬讜谉 砖砖转拽 诇讗 讝讻讛 讘转砖诪讬砖 拽讜专讜转 讛诇诇讜 讜讚诪讬 谞诪讬 诇讬讜讚讚 讘专砖讜转 砖讗讬谉 诇讜 讞讝拽讛 讚讛讗讬 谞诪讬 讻讬讜谉 砖砖转拽 诇讜 讘专砖讜转 讛讜讗 诪砖转诪砖 讘讜 讜讻讬讜谉 砖讻谉 讗讬谉 讞讝拽转讜 讞讝拽讛. 讗诇讗 砖爪专讬讱 注讬讜谉 诇驻讬专讜砖 讛讝讛 讗诐 讻谉 诪拽讜诐 讛讻讜转诇 讘诪讛 讬讞讝讬拽 讜讬拽谞讛 讚讗讬 讘砖讟专讗 诇讗 讗诪专讬谞谉 讚注讚 砖诇砖 砖谞讬诐 诪讝讚讛专 讟驻讬 诇讗 诪讝讚讛专 讜讗讬 讘讞讝拽讛 讛讗 讗诪专讬谞谉 讚诇讗 诪讛谞讬讗 讞讝拽转 砖诇砖 诇诪拽讜诐 讛讻讜转诇. 讜讛"专 讬讜谞讛 讝"诇 讻转讘 砖讗诐 谞转谉 拽讜专讜转 讜讻讜' 讜谞转谉 注诇讬讛诐 诪注讝讬讘讛 讛讞讝讬拽 讘讻诇 讛讻讜转诇 讜讘讗 讘讟注谞讛 砖讻谉 讚专讱 讛诪砖转诪砖讬诐 讘讻讜转诇讬诐 讙诪讜专讬诐 砖诇讛诐 讗讘诇 讘诇讗讜 讛讻讬 讗讬谉 讞讝拽转讜 讗诇讗 诇谞讬注讜抓 拽讜专讜转. 讛专"谉 讝"诇. 
讜讬砖 诪讬 砖驻讬专砖 讚讛讗讬 讻砖讜专讬 讘讞讝拽讛 讘注诇诪讗 讜讻谉 驻讬专砖 讛专讘 讘注诇 讛诪讗讜专 讝"诇 讜讻转讘 注讜讚 讚诇讗讜 诇诪讬诪专讗 讚诇讗 讘注讬 砖诇砖 砖谞讬诐 讗诇讗 转讜住驻转 注诇 讛砖诇砖讬诐 讛讛诐 讻诇讜诪专 诪谉 讛砖讬注讜专 讛讝讛 讜讗讬诇讱 诪讜谞讬诐 诇讜 砖诇砖 砖谞讬诐 讜讻谉 讘住讜讻讛 讚诪爪讜讛 诪谉 讛砖讘注讛 讜讗讬诇讱 诪讜谞讬谉 诇讜. 讜讝讜 讚讘专 砖诇 转讬诪讛 讻讬 诪驻谞讬 诪讛 讛讜住讬驻讜 讘讝讛 讬转专 注诇 讛砖诇砖 讚讛讗 讟注诪讜 讚砖诇砖 诪砖讜诐 讚转诇转 砖谞讬谉 诪讝讚讛专 讗讬谞讬砖 讘砖讟专讬讛 讟驻讬 诇讗 诪讝讚讛专 讜诇讗 诪砖讜诐 讚转诇转 诪讞讬诇 讚讛讗 讗讬驻专讜讱 讛讛讜讗 讟注诪讗 讜讛诇讻讱 讗诐 转诪爪讗 诇讜诪专 讛讻讗 讚转诇转讬谉 拽诪讗讬 诪讞讬诇 讛讗讬 讟注诪讗 诇讬转讬讛 讜注讜讚 讚讗诐 讛讜讗 诪讜讞诇 砖诇砖讬诐 讬讜诐 讛专讬 讻讘专 注讘专 讟驻讬 诪砖诇砖讬诐 讜讬砖 讘砖诇砖 砖谞讬诐 讻诪讛 砖诇砖讬诐. 讜注讜讚 讚诇讬砖谞讗 讚诇讘转专 砖诇砖讬诐 讛讜讬 讞讝拽讛 讜诇讬砖谞讗 讚诇讗诇转专 讛讜讬讗 讞讝拽讛 诪砖诪注 砖讛讞讝拽讛 讻讜诇讛 谞讙诪专讛 讘讻讱 讜讘讻讱 讛讬讗 转诇讜讬讛 讜诇讗 讘砖诇砖 砖谞讬诐 砖诇讗 讛讜讝讻专讛 讻讗谉 讻诇诇 讗诇讗 砖诇砖讬诐 讚讜拽讗 拽讗诪专 讜砖讘注讛 讚讜拽讗 拽讗诪专. 讛专砖讘"讗 讝"诇. 
讜讝讛 诇砖讜谉 讛专讗讘"讚 讝"诇 讘转专 转诇转讬谉 讬讜诪讬谉 讛讜讬讗 讞讝拽讛 讚注讚 转诇转讬谉 讬讜诪讬谉 诇讗 拽驻讬讚 讗讬谞讬砖 讗讘诇 讘转专 转诇转讬谉 讬讜诪讬谉 讻讬讜谉 砖诇讗 诪讬讞讛 讛讜讬讗 讞讝拽讛 注讚 讻诇讜转 讛讞讙 讻讬 诪驻谞讬 讛诪爪讜讛 砖转拽 讜讗讞专讬讜 讗诐 诇讗 讬诪讞讛 注诇转讛 诇讜 讞讝拽讛 讗讬转 讚讗诪专讬 讘讟注谞讛 讜讗讬转 讚讗诪专讬 讗驻讬诇讜 砖诇讗 讘讟注谞讛 诪驻谞讬 砖诪讞诇 讜讻诇 讝诪谉 砖讛讻讜转诇 拽讬讬诐 讬砖 诇讜 诇住诪讜讱 讗讘诇 诇讗 砖讬讛讗 砖讜转祝 讘讻讜转诇 讜诇讗 讘诪拽讜诐 讛讻讜转诇. 讜讗讬 住讜讻讛 讚诪爪讜讛 讛讬讗 注讚 砖讘注讛 讬诪讬诐 诇讗 讛讜讬 讞讝拽讛. 驻讬专讜砖 讗诐 谞讻谞住讜 诪讬诪讬 讛讞讙 讘转讜讱 砖诇砖讬诐 讗祝 注诇 驻讬 砖砖诇诪讜 讛砖诇砖讬诐 讘转讜讱 讛讞讙 诇讗 注诇转讛 诇讜 讞讝拽讛 注讚 讻诇讜转 讛讞讙 讻讬 诪驻谞讬 讛诪爪讜讛 砖转拽 讜讗讞专讬讜 讗诐 诇讗 讬诪讞讛 注诇转讛 诇讜 讞讝拽讛. 注讚 讻讗谉. 
讗讘诇 讛"专 讬讜谞讛 讝"诇 驻讬专砖 讘注诇讬讜转 讚讘住讜讻讛 讚诪爪讜讛 讚讜拽讗 注讚 砖讘注讛 讬讜诪讬 诇讗 讛讜讬 讞讝拽讛 讗祝 注诇 讙讘 讚讘砖讗专 讬诪讜转 讛砖谞讛 注讚 砖诇砖讬诐 讬讜诪讬 诇讗 讛讜讬 讞讝拽讛 讛转诐 诪砖讜诐 讚诪注讬拽专讗 讗讚注转讬讛 砖诇 专砖讜转 住讘诇 讜讗讜专讞讗 讚诪诇转讗 诇诪讞诇讜 讜诇住讘讜诇 注讚 砖诇砖讬诐 讬讜诐 讗讻诇 讘住讜讻讛 讚诪爪讜讛 诪注讬拽专讗 讗讚注转讗 讚诪爪讜讛 住讘诇 诇讜 讜讻讬讜谉 讚谞讙诪专讛 讛诪爪讜讛 讗讬谉 讚专讱 诇住讘讜诇 砖谞讬转 讗讚注转讗 讚爪诇. 讜注讜讚 讻讬讜谉 讚转讞诇转讛 诇诪爪讜讛 讛谞讬讞 砖诐 讻砖注讘专 讝诪谉 讛诪爪讜讛 诇讗 诪讜讻讞讗 诪诇转讗 讚诇爪诇 拽砖讘讬拽 诇讛 讛转诐 讗诇讗 诪讬讞讝讬 拽讘讬注讜转讗 拽砖讘讬拽 诇讬讛 讜讙诐 讻讬 讚专讱 讛讻诇 诇住转讜专 住讜讻讜转讬讛诐 讗讞专 讛讞讙 讛诇讻讱 诇讗 诪讞讬诇 讗讬谞讬砖 讟驻讬 讻诇 讻讱. 


讗讘诇 爪专讬驻讗 讚讗讜专讘谞讬 诇讗. 讻诇讜诪专 讗诐 讘拽砖 诇讛讞讝讬拽 讗讜转讜 拽专讜讬 专讞讘 诪诇诪讟讛 讜拽爪专 诪诇诪注诇讛 讻诪讬谉 爪专讬驻讗 讚讗讜专讘谞讬 讻讙讜谉 讝讛*) 讞讘专讜 诪注讻讘 注诇讬讜 砖诪讬 讙砖诪讬诐 谞砖驻讻讬诐 讘讞爪专 讞讘专讜 讘诪拽专讛 讜讘专讬讚讜祝 诪诪讛 砖谞砖驻讻讬诐 讘砖讜驻讻讬 讜谞讟驻讬 讜讬砖 注诇讬讜 讘讻讱 讛驻住讚. 讜驻讬专讜砖 爪专讬驻讛 诪诇砖讜谉 讛注讜砖讛 住讜讻转讜 讻诪讬谉 爪专讬祝 讜驻讬专讜砖 讗讜专讘谞讬 注专讘讛. 讜谞讟驻讬 讛讬讬谞讜 转拽专讛 诪讻讜住讛 讘专注 驻讬专讜砖 砖拽讜专讬谉 诇讛 讘诇砖讜谉 注专讘讬 讻专诪讗"讚 砖讛诪讬诐 诪转驻讝专讬谉 注诇 讗讜转谉 专注驻讬诐 讜讬讜专讚 讘讞爪专 讘讟讬专讜祝. 讛"专 讬讛讜住祝 讛诇讜讬 谉' 诪讬讙砖 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 住讜诪讱 诇驻诇讙讗 讻讜' 讜诪讜讚讛 专讘 讛讜谞讗 讘拽专谞讗 讻讜' 注讻"诇 讘诪讛专砖"诇 注砖讛 讻讗谉 讘' 讚讬讘讜专讬诐 讜讻谉 讛讜讗 讙诐 讘讚驻讜住 讞讚砖 讜讗讬谉 爪讜专讱 讗讘诇 讻讜讜谞转 讚讘专讬讛诐 讚讻诪讜 讚驻诇讬讙讬 讘讬谉 讘讗讜专讱 讘讬谉 讘讙讜讘讛 讻谉 诪驻专砖 专"转 讚诪讜讚讛 专讘 讛讜谞讗 讘拽专谞讗 讜诇讜驻转讗 诪讬讬专讬 谞诪讬 讘讬谉 讘讗讜专讱 讘讬谉 讘讙讜讘讛 讜讻谉 讜诪讜讚讛 专讘 谞讞诪谉 讻讜' 诪讬讬专讬 讘讻诇 讙讜讜谞讗 讜拽"诇:





诪讛专"诐

讙诪' 专讘 讬讜住祝 讗诪专 讗讞讝讬拽 诇讛讜专讚讬 讗讞讝讬拽 诇讻砖讜专讬 讗讬讻讗 讚讗诪专讬 讜讻讜'. 讻爪"诇 讜注讬讬谉 讘讗砖专"讬 讜讘讛专讬"祝:


转讜住' 讚"讛 讜讗诪专 诇讜 驻专注转讬讱 讘讝诪谞讜 讜讻讜' 讛讜讛 诪爪讬 诇砖谞讜讬讬 讛讗 讚拽转谞讬 讘讞讝拽转 砖诇讗 谞转谉 讛讬讬谞讜 讘转讜讱 讝诪谞讜. 专"诇 砖讙诐 讛转讘讬注讛 讛讬转讛 讘转讜讱 讛讝诪谉 讗讜 讘讝诪谞讜 专"诇 砖讛转讘讬注讛 讛讬转讛 讘讬讜诪讗 讚诪砖诇诐 讝诪谞讜 讜讗讜诪专 驻专注转讬讱 讘转讜讱 讛讝诪谉 讚诇讬讻讗 诪讙讜 讻诪讜 砖驻讬专砖讜 讛转讜住' 诇注讬诇:





讞讻诪转 砖诇诪讛

专砖"讬 讘讚"讛 诇讗 讗讞讝讬拽 讻讜' 讗讞讝讬拽 诇砖驻讻讬 讗讞讝讬拽 诇砖驻讻讬 诇讗 讗讞讝讬拽 诇谞讟驻讬 讛讬转讛 诇讜 讻讜' 讘诇讗 诪专讝讘 讗讞讝讬拽 讻讜' 讘诪拽讜诐 讗讞讚 讚讛讗 讻讜' 讻爪"诇 讜讛讚"讗:





专砖"砖

讙诪专讗 讘拽专谞讗 讜诇讜驻转讗. 注' 驻讬专砖"讬 讜转讜住'. 讜诇注讚"谞 诇驻专砖 讘拽专谞讗 注"驻 驻专砖"讬 讘讞讜诇讬谉 (拽讻"讞 讘) 讘讚"讛 砖讘讝讜讬转. 砖讚专讱 诇转转 讘讝讜讬转 讗讘谉 讙讚讜诇讛 讛诪讞讝拽转 讻诇 注讜讘讬 讛讻讜转诇. 讜诇讜驻转讗 讛讜讗 讻讚专讱 诇注砖讜转 讘专讗砖 讛讻讜转诇 讘爪讚讜 讻注讬谉 讝专 (讙讝讬诪"住 讘诇"讗) 讜注"砖 砖讛讜讗 诪讞讜讘专 讗诇讬讜 谞拽专讗 诇讜驻转讗:



专砖"讬 讚"讛 讗驻专讬讝讗. 讜讘诇砖讜谉 诪砖谞讛 拽专讜讬 诪诇讟讬住讬谉. 谞专讗讛 讚讻讜讜谉 诇讛讗 讚讘"拽 (专"讚 住"讝) 爪诇注讜转 讛讘讬转 讗诇讜 讛诪诇讟讜转讬谉 讻"讛 讙讬' 讛注专讜讱 讘注专讱 诪诇讟住. 讜驻专砖"讬 讚讛转诐 住讜转专 拽爪转 诇讚讛讻讗:



专砖"讬 讚"讛 转讜住' 讗讞讝讬拽 诇讛讜专讚讬. 讜讘砖注讛 讗' 砖诪砖转诪砖 讘驻谞讬讜 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讚注讘讚 诇讬讛 讛讬诪诇讟讬. 诪诇砖讜谉 讛讻转讜讘 讜讟诪谞转诐 讘诪诇讟 (讬专诪讬讛 诪"讚 讟'):


专砖"讬 讚"讛 讗讞讝讬拽 诇讛讜专讚 讻讜' 讻讙讜谉 砖讟讜注谉 讛讜讗 诪讻专 诇讬. 注讬' 诇拽诪谉 讚祝 讻讙 注"讗 转讜住' 讚"讛 讜讛讗:





讞讬讚讜砖讬 讞转"住

